
Notă biografică 


Sun Tzu era originar din Statul Ch'i. Datorită cărţii 
sale despre arta războiului, el a obţinut o audienţă la 
Ho Lu, regele Statului Wu 2 . 

Ho Lu spuse : ,.Ţi-am citit în întregime cele treispre¬ 
zece articole, domnule 3 . Poţi proceda la o mica demonstra¬ 
ţie a artei de a stăpâni mişcarea trupelor ?" 

Sun Tzu răspunse : „Pot". 

Ho Lu întrebă : „Poţi face acelaşi lucru şi cu femeile ?" 

Sun Tzu spuse : „Da", 

De îndată, regele îşi dădu încuviinţarea şi ordonă să 
fie aduse de la curte o sută optzeci de femei frumoase 4 . 

Sun Tzu le repartiză în două companii şi puse în frun¬ 
tea lor pe cele două concubine preferate ale regelui. El 
ie învăţă pe toate să poarte o halebardă. Apoi el spuse : 
„Ştiţi unde se găseşte inima, unde se găsesc mâna dreaptă, 
mâna stângă şi spatele ?" 

Femeile spuseră : "Ştim". 

Bun Tzu spuse ; „Când ordon „Faţa" întoarceţi-vă cu 

1 Aşa cum figurează în S.C, Sun Tzu Wu Chi Lieh Chuan, 

2 Procedeu obişnuit pentru a-şi asigura un protector puter¬ 
nic. 

3 Această afirmaţie dovedeşte numai că existau' treisprezece 
articole în momentul când Ssu iS/la Ch'ien a redactat SC-ul. 

4 După altă versiune, numărul lor era de trei sute. 

feţa, inima către mine ; când spun „Stânga" întoarceţi-vă 
către mâna stângă ; când spun „Dreapta" către dreapta ; 
când spun „înapoi" întoarceţi-mi spatele". 

Femeile spuseră : „Am înţeles". 

După enunţarea acestor pregătiri, au fost pregătite ar¬ 
mele călăului 5 . 

Sun Tzu repetă ordinele de trei ori şi le explică de 
cinci ori, după care bătu semnalul pe tobă : „întoarceţi-vă 
la dreapta. Femeile izbucniră în râs. 

Sun Tzu zise : „Dacă indicaţile nu sunt clare şi ordi¬ 
nele n-au fost complet explicate, este vina comandantu¬ 
lui". El mai repetă ordinele de trei ori şi le explică de 
cinci ori şi bătu pe tobă semnalul de întoarcere la stânga, 
Din nou femeile izbucniră în râs. 

Sun Tzu zise : „Dacă indicaţile nu sunt clare şi ordi¬ 
nele nu sunt explicite, este vina comandantului. Dar dacă 
indicaţiile au fost explicate şi ordinele nu sunt executate 
conform legii militare, aceasta înseamnă crimă din partea 
ofiţeriilof. Apoi el ordonă: căpitanii companiei de 
dreapta şi acelei de stânga să fie decapitaţi. 

Regele statului Wu, care de la terasa sa, asista la 
scenă, văzu că cele două concubine ale sale mult iubite 
vor fi executate. El se înfricoşă şi trimise în grabă pe aju¬ 
torul său de câmp să ducă mesajul următor : „Eu ştiu 
acum că generalul este capabil să folosească trupe, fără 
aceste două concubine hrana mea nu va mai avea nici un 
gust. Dorinţa mea este ca ele să nu fie executate". 

Sun Tzu răspunse : „Servitorul vostru a primit deja 
de la voi investitura de comandant şef ; aşadar, când co¬ 
mandantul este în fruntea armatei, el nu este obligat să 
accepte toate ordine le suveranului". 



El ordonă deci ca cele două femei, care comandaseră 
trupele să fie executate, ca să dea un exemplu. Apoi el 
numi în fruntea companiilor pe cele care ocupau gradul 
imediat inferior. 

După aceea din nou, el dădu drumul la tobă şi feme¬ 
ile se întoarseră la stânga, la dreapta, cu faţa, cu spatele, 
se puseră în genunchi, se ridicară toate, exact cum cerea 
exerciţiul impus. Ele nu îndrăzniseră să facă nici cel mai 
mic zgomot. 

Sun Tzu trimise atunci un mesager regelui pentru a-i 
duce ştirea următoare : „Trupele sunt acum în ordine. Re¬ 
gele poate coborî pentru a le trece în revistă şi a le in¬ 
specta. Ele pot fi folosite după voia regelui, ele pot merge 
prin foc şi prin apă". 

Regele din Wu spuse : „Generalul poate să se retragă 
în apartamentele sale şi să se odihnească. Eu nu doresc 
să vin să le inspectez". 

Sun Tzu spuse : „Regelui nu-i plac decât cuvintele 
goale. El nu-i capabil să le pună în practică". 

Ho Lu îşi dădu atunci seama de capacităţile lui Sun 
Tzu ca şef al armatei şi, ca urmare, îl numi general. Sun 
Tzu provocă puternicul stat Ch'u la vest şi pătrunse în 
Ying ; la nord, el ameninţă Statul Ch'i şi Chin 6 . Dacă 
numele de Wu s-a ilustrat printre acelea ale seniorilor 
feudali, este în parte datorită realizărilor lui Sun Tzu 
(Yueh Chueh Shu spune : „Dincolo de Poarta Wu la Wu 
Hsieh, la o distanţă de zece li, se află un mare monument 
funerar, care este acela al lui Sun Tzu ! 7 "). 


6 Nid un alt document istoric nu vine să coroboreze aceste 
informaţii, 

7 Fraza între paranteze a fost adăugată ca însemnare de Sun 
Hsing Yen. Lucrarea pe care o citează este probabil apocrifă. Ea 
ar data din sec. al IV-lea î.C. sau la o dată ulterioară. Wu Hsieh 
este moderna Su Chou. 

I 

Evaluări 1 


Sun Tzu a spus ; 

1. Războiul este o problemă de o importanţă vitală 
pentru Stat, domeniu al vieţii şi al morţii, calea care duce 
spre supravieţuire sau spre nimicire 2 , fi neapărat necesar 
să fie studiat temeinic. 

Li Ch'uan : „Armele sunt instrumente de rău augur". 
Războiul este o problemă serioasă ; ne temem că oamenii 
n-ar trebui să pornească la război fără reflecţia pe care 
acesta o merită. 

2. Evaluaţi-1 deci în funcţie de cinci factori fundamen¬ 
tali şi comparaţi cele şapte elemente enumerate mai de¬ 
parte 3 . Aşa vă veţi putea da seama de datele lui esenţiale. 

3. Primul dintre aceşti factori este influenţa morală ; 
cel de-al doilea, condiţiile atmosferice, al treilea, terenul, 
al patrulea, comandantul si al cincilea, doctrina 4 . 

1 Titlul înseamnă „calcule", „planuri". Ediţia „Sept Classique 
rnilitaires" are ca titlu : „Supputation Preliminaires". Primul punct 
despre care se vorbeşte este operaţiunea pe care noi o numim 
evaluare (sau apreciere) a situaţiei. 

2 Variantă : „Car „câmpul de bătălie" este locul vieţii şi al 
morţii şi „războiul" calea care duce spre supravieţuire sau spre 
nimicire". 

3 Sun Hsing Yen urmează aici pe T'ung Tien şi lasă deoparte 
caracterul Shih : „întrebări", „factori" sau „probleme". Fără acest 
caracter versetul nu are nici un sens. 

4 Aici Tao este tradus prin „influenţă morală". El este, în ge¬ 
neral, redat prin expresia „calea dreaptă". Aici el se referă la 
moralitatea guvernului şi, în special, la aceea a suveranului. Dacă 


7 




Chang Yu : „Ordinea enumerării de mai sus este per¬ 
fect clară. Când se ridică trupe pentru a pedepsi pe cei 
vinovaţi, consiliul templului ţine seama, mai întâi, de bu¬ 
năvoinţa suveranilor şi de încrederea popoarelor lor, apoi- 
de oportunitatea anotimpului şi, în sfârşit, de dificultăţile 
topografice. După o deliberare’ aprofundată asupra acestor 
trei puncte, un general este desemnat pentru a porni ata¬ 
cul 5 . De îndată ce trupele au trecut frontierele, responsa- 
balitatea legii şi a comandamentului îi incumbă gene¬ 
ralului". 

4. Prin influenţa morală înţeleg ceea ce determină 
armonia dintre popor şi conducătorii lui, făcându-i să-i 
urmeze în viată şi în moarte, fără să se teamă că-şi pri- 
mejduiesc zilefe 6 .’ 

Chang Yu : «Cu singura condiţie ca oamenii să fie 
trataţi cu bunătate, dreptate şi echitate şi să li se acorde 
încredere, armata va avea spirit de echipă si toţi vor fi 
fericiţi să-şi servească şefii. Cartea Metamorfozelor 
spune : „Cu bucuria de a trece peste greutăţi, poporul uită 
pericolul de moarte".» 

5. Prin condiţii meteorologice înţeleg jocul reciproc al 
forţelor naturii, efectele frigului iernii şi ale căldurii verii, 
şi, de asemenea, conducerea operaţiunilor militare în acord 
cu anotimpurile 7 . 

suveranul conduce cu dreptate şi bunătate, el urmează drumul 
drept sau calea dreaptă, si astfel practică un grad superior de in¬ 
fluenţă morală. Caracterul Fa, redat aici prin cuvântul „doctrină" 
înseamnă, în primul rând, „lege" sau „metodă". 

în titlul lucrării el este tradus prin „artă". Dar în versetul 8, 
Sun Tzu precizează că aici el vorbeşte de ceea ce noi numim doc¬ 
trină. 

5 Există, în chineză, termeni precişi, care nu se pot distinge 
bine cuvântul „atac". Chang Yu foloseşte o expresie care literar 
înseamnă „a pedepsi pe vinovaţi". Alte’ caractere au semnificaţii 
precise ca „a ataca pe furiş", „a ataca pe neaşteptate", „a suprima 
pe rebeli", „a supune" etc.’ 

6 Variantă : „Influenţa morală e ceea ce determină acordul 
poporului cu superiorii săi..." Ts'ao Ts'ao spune că, pentm a 
conduce popoml pe calea (sau comportarea) dreaptă trebuie să-l 
instruieşti". 

7 Este evident că, caracterul T'ien, cerul, are în acest verset 
sensul de „condiţii meteorologice", pe care îl are astăzi. 



6. Prin teren, înţeleg distanţele, uşurinţa sau dificul¬ 
tatea de a le străbate, lărgimea sau îngustimea terenului 
şi şansele de viaţă sau de moarte pe care le oferă. 

Mei Yao Ch'en : „...Când conduci trupe, este primor¬ 
dial să cunoşti dinainte caracteristicile terenului. In func¬ 
ţie de distanţe, se poate pune în aplicare un plan de inter¬ 
venţie indirectă sau de acţiune directă. Cunoscând gradul 
mai mult sau mai puţin mare de uşurinţă sau de dificul¬ 
tate cu care poate fi parcurs terenul, este posibil să eva¬ 
luezi dacă este mai avantajos să foloseşti infanteria sau ca¬ 
valeria. 

Ştiind unde se îngustează şi unde se lărgeşte terenul, 
se va putea calcula mărimea ,efectivelor ce trebuie anga¬ 
jate. Ştiind unde trebuie să se dea bătălia, ştii în ce 
moment trebuie să-ţi concentrezi sau să-ţi dispersezi 
forţele 8 ." 

7. Prin comandament — autoritate înţeleg calităţile 
de înţelepciune, de dreptate, de omenie, de curaj şi de se¬ 
veritate ale generalului. 

Li Ch'uan : «Aceste cinci calităţi sunt cele ale genera¬ 
lului. De aceea, în armată este numit „Respectatul".» 

Tu Mu : „...Dacă comandantul este înzestrat cu înţe¬ 
lepciune, el este în măsură să-şi dea seama de schimbarea 
situaţiei şi să acţioneze prompt. Dacă este drept, oamenii 
săi vor şti exact ce recompense şi pedepse li se cuvin. Dacă 
este omenos, el îşi iubeşte semenul, îi împărtăşeşte senti¬ 
mentele şi-i preţuieşte munca şi osteneala. Dacă este 
curajos, obţine victorii sesizând fără ezitare momentul 
potrivit. Dacă este sever, trupele lui sunt disciplinate, 
'pentru că îi ştiu de frică şi se tem de pedeapsă." 

Shen Pao Hsu zice : „Dacă un general nu este curajos, 
el va fi incapabil să-şi învingă ezitările şi să facă proiecte 
mari." 

8. Prin doctrină înţeleg organizarea, autoritatea, pro¬ 
movarea ofiţerilor la rangul cuvenit, siguranţa căilor de 
aprovizionare şi grija de a face faţă nevoilor esenţiale 
ale armatei. 

9. Nu există general care să nu fii auzit vorbindu-se 
de aceste cinci puncte. Cei care le stăpânesc înving, cei 
care nu le stăpânesc sunt învinşi. 

8 „Cunoscând terenul vieţii si al morţii..." este, aici, redat prin 
„Dacă el ştie unde va da bătălia’’'. 

10. Atunci când elaborezi un plan de război, compară 
următoarele elemente, apreciindu-le cu cea mai mare 
minuţiozitate. 

11. Dacă îmi spuneţi cine e suveranul cu cea mai mare 
înrâurire morală, comandantul şef cel mai competent, ar¬ 
mata care are de partea sa avantajul condiţiilor meteoro¬ 
logice şi ale terenului, şi în sânul căreia regulamentele 
sunt cel mai riguros respectate şi ordinele cel mai bine 
executate, îmi arătaţi care sunt trupele cele mai puter¬ 
nice 9 . 

Chang Yu : „Căruţe solide, cai rapizi, trupe curajoase, 
arme ascuţite — aşa încât aceste trupe să exulte la durui- 
tul tobei care dă semnalul de atac şi care se înfurie când 
aud sunând retragerea. Cel care se găseşte într-o situaţie 
ca aceasta este puternic". 

12. Cine are ofiţerii şi oamenii cei mai bine pregătiţi ? 

Tu Yu : «...Iată de ce Maestrul Wang spune : „Dacă 

ofiţerii nu sunt supuşi unui antrenament sever, ei vor fi 
neliniştiţi şi vor ezita pe câmpul de luptă ; dacă generalii 
nu au o experienţă temeinică, ei vor ceda când se vor găsi 
in faţa inamicului".» 

13. Şi cine atribuie recompensele şi pedepsele cu cel 
mai mare discernământ ? 

Tu Mu : „Nu trebuie făcut exces nici intr-un sens, 
nici în celălalt". 

14. Voi fi în măsură să prevăd de partea cui va fi 
victoria şi de partea cui înfrângerea. 

15. Dacă este folosit un general care şi-a însuşit stra¬ 
tegia mea, este sigur că va învinge. Trebuie păstrat ! Dacă 
este folosit un general care refuză să dea atenţie strate¬ 
giei mele, este sigur că va fi învins. Trebuie îndepărtat ! 

16. Ţinând seama de avantajele prezentate de planu¬ 
rile mele, generalul trebuie să creeze condiţii care să con¬ 
tribuie la realizarea lor 10 . Prin condiţii înţeleg că el tre¬ 
buie să acţioneze cu promptitudine potrivit cu ceea ce 
este avantajos si astfel să fie stăpân pe situaţie. 

9 în acest verset şi în celelalte două care urmează, sunt citate 
cele şapte elemente la care se referă versetul 2. 

"Variantă propusă I în I. Comentatorii nu sunt de acord cu 
interpretarea acestui verset. 

17. întreaga artă a războiului este bazata pe înşelă¬ 
torie. 

18. De aceea, dacă eşti capabil, simulează incapacita- 
tatea, dacă eşti activ, simulează pasivitatea. 

19. Bacă eşti aproape, fă să se creadă că eşti departe, 
şi dacă eşti departe, fă să se creadă că eşti aproape. 

20. Momeşte inamicul pentru a-1 prinde în capcană ; 
simulează dezordinea şi loveşte. 

Tu Mu : „Generalul Li Mu din statul Chao lasă turme 
de vite cu paznicii lor ; când cei din Hsiung Nu înaintară 
puţin, el simulă retragerea, lăsând în urma lui mai multe 
mii de oameni, ca şi cum i-ar fi abandonat. Când hanul 
fu informat despre aceasta, încântat, el înaintă în fruntea 
unui detaşament puternic. Li Mu aşeză grosul trupelor 
sale în formaţie de luptă pe aripile dreaptă şi stângă, de- 
clanşă un atac neaşteptat, zdrobi pe huni şi masacră mai 
mult de o sută de mii dintre cavaleriştii lor 11 '". 

21. Când inamicul se concentrează, pregăteşte-te să 
lupţi contra lui ; acolo unde este puternic, evită-1. 

22. Enervează-1 şi derutează-1 pe general. 

Li Chu'an : „Dacă generalul este coleric, autoritatea 
lui poate fi uşor zdruncinată. Caracterul său devine in¬ 
stabil." 

Chang Yu : „Dacă generalul armatei inamice este încă¬ 
păţânat şi se înfurie uşor, insultă-1 şi enervează-1, aşa 
încât să devină furios, să nu mai vadă clar şi să atace ne¬ 
cugetat, fără nici un plan". 

23. Fără să i se pară că eşti în situaţie de inferiori¬ 
tate şi încurajează-1 la înfumurare. 

Tu Mu : «Spre sfârşitul dinastiei Chi'in, Mo Tun, din 
tribul Hsiung Nu, s-a instalat la putere pentru prima dată. 
Cei din tribul Hu din răsărit erau puternici şi au trimis 
soli pentru a parlamenta. Aceştia au spus : „Vrem să 
cumpărăm calul de o mie de li al lui T'ou Ma". Mo Tun 
îşi consultă consilierii, care au strigat într-un glas : „Ca- 
lul de o mie de li ! Lucrul cel mai preţios din ţară ! Să nu 

11 Cei din tribul Hsiung Nu erau nomazi care au stingherit pe 
chinezi timp de secole. Marele Zid a fost construit pentru a pro» 
teja China împotriva incursiunilor lor. 

li se dea!». Mo Tun răspunse : „Pentru ce să refuzi un 
cal unui vecin ?". Şi el trimise calul 12 . 

Puţin după aceea, cei din tribul Hu din răsărit trimi- 
seră soli, care au spus : „Vrem pe una din prinţesele ha¬ 
nului". Mo Tun ceru avizul miniştrilor săi : Toţi strigară 
furioşi : „Hu din răsărit sunt cinci ! Acum am ajuns să 
ne ceară o prinţesă ! Vă implorăm să-i atacaţi !" Mo Tun 
zise : „Cum am putea refuza o femeie unui vecin ?." Şi 
le dădu femeia. 

«Puţin după aceea, cei din tribul Hu din răsărit au re¬ 
venit şi au spus : „Aveţi o mie de li de pământ nefolosit 
pe care îl vrem noi". Mo Tun îşi consultă consilierii. Unii 
au spus că ar fi rezonabil să se cedeze pământul, alţii că 
nu. Mo Tun se mânie şi zise : „Pământul este temelia sta¬ 
tului. Cum am putea să-l dăm ?" Toţi cei care îl sfătuiseră 
să se dea pământul au fost decapitaţi.» 

„Mo Tun sări atunci în şa, ordonă ca cei ce vor rămâne 
în urmă să fie decapitaţi şi declanşă un atac prin surprin¬ 
dere contra tribului Hu din răsărit. Aceştia din urmă, 
care îl dispreţuiau, nu făcuseră nici o pregătire. Când îi 
atacă, îi nimici. Se întoarse apoi spre vest şi atacă tribul 
Yueh Ti. La sud, anexă Lou Fan... şi invadă Yen. El re¬ 
cuceri în întregime pământurile strămoşeşti ale tribului 
Hsiung Nu, cucerite anterior de către generalul Meng 
T'ien, din statul Ch'in 13 ." 

Ch'en Hao : „Dăruiţi inamicului băieţi tineri şi femei 
pentru a-i suci capul, precum şi jad şi mătase pentru a-i 
aţâţa ambiţiile". 

12 Mo tun, sau T'ou Ma, sau T'ouman, a fost primul conducă¬ 
tor care a făcut unitatea tribului Hsiung Nu. Calul de o mie de li 
era un etalon renumit capabil să parcurgă o mie de li (aproximativ 
trei sute de mile) fără furaje şi fără apă. Această denumire desem¬ 
nează un cal de o calitate excepţională, rezervat, fără îndoială, pen- 
tru reproducere. 

13 Meng T'ien supuse nomazii de la frontieră sub dinastia 
Ch'in şi începu construirea Marelui Zid. Este considerat cel ce a 
inventat pensula pentru caligrafie. Este inexact probabil, dar este 
posibil să fi adus pensulei care se folosea deja, o îmbunătăţire 
într-un fel sau altul. 

24. Atacă-1 într-una, hărţuieşte-1. 

Li Ch'uan : „...Când inamicul se află în repaus, 
oboseşte-1". 

Tu Mu : «...Spre sfârşitul celei de-a doua dinastii Han, 
după ce Ts'ao îl învinse pe Liu Pei, acesta fugi spre Uyan 
Shao, care înaintă cu trupele sale spre Ts'ao Ts'ao Ts'ao. 
T'ien Fang, unul dintre ofiţerii de stat major al lui Yuan 
Shao, spuse : „Ts'ao Ts'ao este expert în arta de a conduce 
trupele. Nu poate fi atacat cu uşurinţă. Cel mai bine ar 
fi să tărăgănăm lucrurile şi să-l ţinem la distanţă. Cât 
despre dumneavoastră, generale, trebuie să construiţi 
fortificaţii de-a lungul munţilor şi fluviilor şi să ocupaţi 
cele patru prefecturi. In exterior, încheiaţi alianţe cu con¬ 
ducători puternici ; în interior urmaţi o politică agro-mi- 
litară 14 . Apoi, alegeţi din trupele de elită şi faceţi unităţi 
speciale. Reperaţi punctele unde inamicul poate fi luat 
prin surprindere, efectuaţi incursiuni repetate şi pertur¬ 
baţi ţara la sud de fluviu. Când el va veni în ajutorul 
flancului drept, atacaţi flancul stâng ; când va veni în 
ajutorul flancului stâng, atacaţi flancul drept ; faceţi-1 
să-şi piardă suflul, silindu-1 să alerge fără încetare în 
toate părţile. Dacă nu veţi urma această strategie victo¬ 
rioasă şi vă decideţi în şefiimb să riscaţi totul într-o sin¬ 
gură înfruntare, va fi prea. târziu ca să mai regretaţi. 
„Yua Shao nu urmă acest sfat. Astfel încât el fu bătut lf .» 

25. Dacă este unit, dezbinaţi-1. 

Chang Yu : „întărâtaţi pe suveran împotriva miniştri¬ 
lor săi ; îndepărtaţi-1 de aliaţi. Faceţi să se nască între 
ei bănuieli reciproce, în aşa fel încât între ei să domnească 
neînţelegerea. Atunci veţi putea complota împotriva lor". 

26. Atacă-1 acolo unde nu este pregătit ; acţionează 
când el nu se aşteaptă, 

14 Aluzie la coloniile militare agricole situate în regiuni re 
trase, unde erau instalaţi soldaţii şi familiile lor. O parte din timp 
era destinată culturilor, restul exerciţiului, antrenamentului şi 
dacă era cazul, luptei. Ruşii au aplicat aceeaşi politică era pentru co¬ 
lonizarea Siberiei, care, de fapt, este actualmente limitrofa cu 
China. 

15 în timpul perioadei numită Trei Regate, locuitorii Wei din 
nord şi din est, cei Shu la sud-vest şi cei Wu din valea Yang Tse 
şi-au disputat supremaţia. 

Ho Yen Hsi : „Li Ching, din dinastia T'ang propuse 
zece planuri de acţiune împotriva lui Hsiao Hsieh, şi în¬ 
treaga responsabilitate de a comanda armatele îi fu în¬ 
credinţată. în cursul celei de-a opta luni îşi adună forţele 
la K'ueiChou 16 ." 

„Cum era anotimpul inundaţiilor de toamnă, Yang 
Tse se revărsase şi drumurile care treceau prin cele trei 
trecători erau periculoase. Hsiao Hsieh era sigur că Li 
Ching nu l-ar fi atacat. în consecinţă, el nu s-a pregătit 
deloc." 

«în luna a noua Li Ching luă conducerea trupelor şi li 
se adresă în termenii următori : „De primă importanţa în 
război este să fii iute^ca fulgerul ; nu ne putem permite 
să pierdem o ocazie. în prezent, forţele noastre se găsesc 
concentrate iar Hsiao Hseih-nu ştie încă aceasta. Profitând 
că fluviul este în creştere, vom ţâşni pe neaşteptate sub 
zidurile capitalei. Cum se spune t)upă ce tună, degeaba 
îţi astupi urechile. Chiar dacă ne descoperă, el nu va fi ca¬ 
pabil să imagineze la iuţeală un plan pentru a ne opri 
şi cu siguranţă vom putea pune mâna pe el".» 

„El înaintă până la I Ling. Hsiao Hsieh începu să se 
teamă şi ceru întăriri în sudul fluviului, dar acestea n-au 
putut veni la timp. Li Ching îşi stabili sediul în faţa ora¬ 
şului şi Hsieh se predă". 

„Atacaţi acolo unde adversarul nu se aşteaptă", în¬ 
seamnă să acţionezi în acelaşi fel în care, spre sfârşitul 
ei, dinastia Wei trimise pe generalii Chung Hui şi Teng 
Ai să atace Shu... 17 . Iarna, în cursul lunii a zecea, Ai plecă 
de la Ying P'ing şi parcurse o regiune nelocuită, întinsă pe 
mai mult de şapte sute de li, străbătând drumurile de-a 
curmezişul munţilor şi construind poduri suspendate. 
Munţii erau înalţi, văile adânci şi această sarcină extrem 
de grea şi de periculoasă. Astfel, armata, rămânând fără 
hrană, era pe punctul de a pieri. Teng Ai se înfăşură în 
covoare de pâslă şi coborî pantele abrupte ; generalii şi 
ofiţerii se căţărară ţinându-se de ramurile copacilor. Es¬ 
caladând prăpăstiile în rânduri strânse, ca bancurile de 
peşti, armata avansă. 

16 K'uei Chou se găseşte în Ssu Ch'uan. 

17 Această campanie a fost condusă către anul 255 d.C. 



„Teng Ai se arătă mai întâi la Chiang Yu în Shu, şi 
Ma Mou, generalul însărcinat să apere acest oraş, se 
predă. Teng Ai puse să fie decapitat Chu Ko Chan, care 
rezistase la Mien Chnou şi înainta spre Ch'eng Tu. Liu 
Shan, regele din Shu, se predă". 

27. Acestea sunt, pentru strateg, cheile victoriei. Nu 
este posibil să prevezi totul dinainte. 

Mei Yao Ch'en : „Când vă găsiţi faţă în faţa cu ina¬ 
micul, adaptaţi-vă la schimbările de situaţie şi găsiţi ex¬ 
pediente. Cum ar fi posibil să prevezi acestea dinainte ?" 

28. Dacă estimările făcute la templu înainte de începe¬ 
rea ostilităţilor lasă să se întrevadă o victorie, înseamnă 
că şi calculele indică o putere superioară celei a inami¬ 
cului. Dacă «le anunţă o înfrângere, înseamnă că din 
aceste calcule reiese o putere inferioară. Făcând cât mai 
multe calcule, se poate câştiga ; dacă se fac prea puţine, 
victoria este imposibilă. Şi cât îşi micşorează şansele cel 
care nu calculează deloc ! Datrită acestor calcule, exami- 
nez şi soluţia devine evidentă 18 . 


18 Verset confuz, în calculele preliminare erau folosite aparate 
de calculat. Caracterul care înseamnă „operaţiuni" indică faptul 
că este vorba de un dispozitiv de acest gen, posibil o numărătoare 
cu bile, primitivă (N.T.) Noi nu ştim cum erau apreciate diverşii 
„factori" şi „elemente" enumerate, dar în orice caz procedeul lo- 
losit pentru a compara puterile relative era raţional. Se pare că 
erau efectuate două calcule distincte: primul pe plan naţional, 
cel de-al doilea pe plan strategic. Acesta din urmă comporta com¬ 
paraţia a cinci elemnte de bază menţionate în versetul 3 ; putem 
să presupunem că, dacă rezultatele erau favorabile, experţii mili¬ 
tari comparau puterea, antrenamentul, echitatea în atribuirea re¬ 
compenselor şi pedepselor etc. (cei şapte factori), 

Conducerea războiului 


Sun Tzu a spus: 

1. în general, operaţiunile militare necesită o mie de 
care uşoare şi o mie de care grele acoperite cu piele, fie¬ 
care tras de câte patru cai şi o sută de mii de soldaţi 
cu platoşe. 

Tu Mu : «...Altădată în luptele cu care, „cele acope¬ 
rite cu piele" erau fie uşoare, fie grele. Carele grele erau 
folosite pentru transportul halebardelor, armelor, al ma¬ 
terialelor, militare, obiectelor de valoare şi al uniformelor. 
Ssu Ma Fa spunea : „Un car transportă trei ofiţeri cu 
platoşe ; şaptezeci şi doi de infanterişti îi însoţeau. Se 
mai adaugă zece bucătari şi servitori, cinci oameni care 
să aibă grijă de uniforme, cinci rândaşi la cai pentru 
nutreţ şi cinci oameni care aveau sarcina să adune lemne 
pentru foc şi să scoată apă. Şaptezeci şi cinci de oameni 
pentru fiecare car uşor, douăzeci şi cinci pentru căruţa 
cu bagaje, astfel încât în total o sută de oameni for¬ 
mează o companie"'.» 

2. Dacă proviziile sunt transportate pe o distanţă de 
o mie de li, cheltuielile în spatele şi pe teatrul de ope¬ 
raţiuni, alocaţiile destinate să acopere întreţinerea consi¬ 
lierilor şi a oaspeţilor, costul furniturilor, cum ar fi cleiul 
si lacul şi cel al carelor şi al armamentului se vor ridica 
fa o mie de galbeni pe zi. Dacă se dispune de această sumă 

1 Proporţia efectivelor de luptă, în raport cu efectivele de în¬ 
treţinere era’ded de trei la unu. 

se poate indica o oaste cu o sută de mii de oameni de 
trupă. 2 . 

Li Ch'uan : „Or, în timp ce armata va înainta în 
teritoriu străin, visteria se va goli în interiorul teritoriu¬ 
lui naţional". A 

Tu Mu : «în armată, există un ritual de vizite amicale 
făcute de către seniori vasali. De aceea, Sun Tzu vorbeşte 
despre consilieri şi oaspeţi".» 

3. Victoria este obiectivul principal al războiului 3 . 
Dacă ea întârzie, armele se tocesc si moralul se macină. 
Când trupele vor ataca oraşele, ele vor fi la capătul 
puterilor. 

4. Când armata se va angaja în campanii îndelungate, 
resursele statului nu vor fi suficiente. 

Chang Yu : „...Campaniile împăratului Wu al hanilor 
au tărăgănat fără nici un rezultat. Odată visteria golită, 
împăratul a promulgat un edict de austeritate". 

5. Când armele îşi vor fi pierdut tăişul, când înflăcă¬ 
rarea se va stinge, când forţele vor fi epuizate si visteria 
va fi golită, suveranii vecini vor profita de slăbiciunea 
ta pentru a acţiona. Şi chiar dacă ai consilieri pricepuţi, 
nici unul dintre ei nu va fi în stare să întocmească pla- 
- nuri de viitor adecvate. 

6. Dacă deja am auzit vorbindu-se despre succese 
într-un război de scurtă durată, dus fără îndemânare, 
n-am văzut încă un succes în cazul unei operaţiuni de 
lungă durată, chiar purtată cu iscusinţă. 

Tu Yu : „Un atac poate fi lipsit de ingeniozitate dar 
el trebuie neapărat să se desfăşoare cu viteza fulgeru¬ 
lui." 

7. Căci nu s-a văzut niciodată ca un război prelun¬ 
git să fie convenabil vreunei ţări. 

Li Ch'uan : „în analele Primăverii şi Toamnei se 
citeşte : Războiul este asemănător focului ; cei ce nu 
vor să depună armele pier ucişi de arme". 

2 Moneda de aur era bătută în Ch'u începând din anul 400 î.C, 
dar în realitate Sun Tzu nu foloseşte termenul „aur". Acela pe care 
îl foloseşte înseamnă „monedă metalică". 

3 înserez caracterul Kuei după cei şapte clasici militari. în 
acest context, acest caracter are sensul de „ceea ce are valoare" 
sau „ceea ce este apreciat". 

8. Astfel, cei ce sunt incapabili să înţeleagă pericolele 
inerente la folosirea trupelor sunt tot atât de incapabili 
să înţeleagă cum să le conducă spre victorie. 

9. Cei ce sunt experţi în arta războiului nu au nevoie 
de o a doua recrutare şi o singură aprovizionare le este 
deajuns 4 . 

10. Ei îşi iau echipamentul la plecare ; pentru hrană 
ei contează’ pe inamic. Astfel, armata este aprovizionată 
din abundenţă. 

11. Când o ţară este secătuită de pe urma operaţiuni¬ 
lor militare, cauza este preţul ridicat al transporturilor 
pe distanţe lungi, trimiterea’ proviziilor la depărtare lasă 
poporul în cele mai grele lipsuri. 

Chang Yu : „...Dacă armata va trebui să fie aprovizio¬ 
nată cu cereale la o distanţă de o mie de li, oamenii vor 
avea un aspect înfometat 5 ." 

12. Acolo unde se află armată, preţurile sunt ridicate, 
când preţurile urcă, avuţia poporului se epuizează. Când 
resursele’ţării sunt epuizate, ţăranii sunt sleiţi 6 7 . 

Chia Lin : „Când trupele sunt concentrate, preţul 
tuturor mărfurilor creşte, pentru că fiecare îşi propune’să 
scoată profituri foarte mari 1 

13. Din cauza acestei uzuri a forţelor şi bogăţiilor, 
gospodăriile câmpiilor principale vor sărăci de tot, resur- 
sele lor fiind reduse cu şapte zecimi. 

4 Comentatorii se lasă purtaţi în discuţii interminabile în ceea 
ce priveşte numărul de aprovizionări. în această versiune citim : 
„Nu le trebuie trei", adică le trebuie numai două, mai precis una 
la plecare şi a doua la întoarcere. între timp, ei mănâncă de la 
inamic. Versiunea TPYL (ce urmează pe Ts'ao Ts'ao) spune : „Ei nu 
au nevoie să fie reaprovizionaţi", în timpul campaniei, se înţelege. 
Eu adopt această versiune. 

5 Acest comentariu figurează în capitolul V, versetul 10, dar 
el pare mai bine la locul lui aici. 

6 Variantă : „Aproape de locul unde se găseşte armata" (adică 
în sectorul operaţional), „mărfurile sunt scumpe ; cînd mărfurile 
sunt scumpe... această „sleire" face aluzie la impozitele speciale, 
la rechiziţii de animale şi de cereale şi la transport." 

7 Acestui comentariu, care venea în urma versetului de mai 
sus. i s-a schimbat locul. 

Li Ch'uan : „Dacă războiul se prelungeşte, bărbaţii 
şi femeile vor fi supăraţi că nu se pot căsători şi vor fi 
reduşi la mizerie sub greutatea cheltuielilor de transport." 

14. în ceea ce priveşte cheltuielile guvernului, cele 
datorate de stricarea carelor, de istovirea cailor, de echi¬ 
parea cu armuri şi căşti, săgeţi si arbalete, lănci, scuturi 
pentru mână şi corp, ’ cu animale de tracţiune si vehi- 
cole de aprovizionare, se vor ridica la 60% din totali 

15. în consecinţă, generalul avizat veghează ca trupele 
sale să se hrănească pe seama inamicului, căci o baniţă 
de , alimente luată de la inamic face cât douăzeci de - 
ale sale. 

Chang Yu : „Dacă trebuie transportate alimente pe o 
distanţă de o mie de li, douăzeci de baniţe vor fi consu¬ 
mate pentru unul singur livrat armatei... Dacă traseul 
prezintă dificultăţii vor fi necesare cantităţi mai mari." 

16. Dacă trupele îşi masacrează inamicul, este din 
cauză că se află la capătul rezistenţei lor psihice 8 9 . 

Ho Yen Hsi : «Atunci când armata Yen încercuia 
Chi Mo în ţinutul Ch'i, soldaţii tăiară nasurile tuturor 
prizonierilor Ch'i 10 . Oamenii din Ch'i, ieşindu-şi din fire 
se apărară cu îndârjire. T'ien Tan trimise un agent 

secret să spună : „Tremurăm de teama ca nu cumva voi, 
oamenii din Yen, să nu scoateţi din morminte trupurile 
strămoşilor noştri. Ah ! Ne-ar îngheţa sângele în vine"».'* 

„Imediat armata Yen se năpusti şi violă mormintele 
si arse cadavrele. Apărătorii lui Chi’Mo asistară de pe 
înălţimile zidurilor oraşului la acest spectacol, şi cu ochii 
în lacrimi fură cuprinşi de dorinţa de a se arunca în 
luptă, căci furia le înzecise forţa. T'ien Tan îsi dădu 

seama că trupele erau-gata, şi el aplică ţinutului Yen 
o dureroasă înfrângere". 

17. îţi jefuieşti inamicul pentru că îi râvneşti 

bogăţia. 

Tu Mu : „...Sub a doua dinastie Han, Tu Hsiang, 

prefectul din Chin Chou, atacă rebelii din p'uet Chou 
printre alţii pe Pu Yang si pe P'an Hung. El pătrunse" în 

8 Sun Tzu foloseşte aici caracterul care desemnează specific 
„arbaleta". 

9 Acest verset nu pare a fi la locul potrivit. 

* Acest asediu a avut loc în anul 279 î.C, 

Nan Hal, unde distruse trei tabere, şi puse mâna pe o 
importantă sumă de bani. în acest timp, P'an Hung şi 
partizanii săi rămâneau puternici şi numeroşi, în timp 
ce trupele lui Tu Hsiang, în prezent bogate şi arogante, 
nu mai aveau nici cea mai mică dorinţă să se lupte". 

Hsiang spune : ,,Pu' Yang şi P'an Hung sunt rebeli 
de zece ani. Amândoi sunt versaţi în arta atacului şi a 
apărării. Ceea ce ar trebui să facem, în realitate, este să 
unim forţele tuturor prefecturilor şi apoi să-i atacăm. 
Pentru moment, trebuie să incităm soldaţii să meargă la 
vânătoare". Astfel că soldaţii de toate gradele se duseră 
împreună să prindă vânatul în capcană. 

,.De îndată ce aceştia plecară, Tu Hsiang trimise 
oameni în taină pentru a le incendia tabăra. Bogăţiile 
pe care le strânseseră fură complet distruse. Când vână¬ 
torii se întoarseră, toţi plângeau." 

Tu Hsiang spune : „Bogăţiile şi bunurile lui Pu Yang 
şi ale partizanilor săi sunt de ajuns pentru a îmbogăţi 
mai multe generaţii. în timp ce voi, Domnilor, n-aţi 
arătat încă tot ce puteţi. Ceea ce aţi pierdut nu repre¬ 
zintă decât o mică parte din ceea ce au ei. De ce să 
vă faceţi griji ?* 

„Când soldaţii auziseră aceste cuvinte, apucaţi de 
furie, au vrut să se lupte. Tu Hsiang ordonă să fie hrăniţi 
caii şi toţi să mănânce în pat, apoi. dis de dimineaţă ei 
atacară tabăra rebelilor" " Yang şi Hung nu se pregă¬ 
tiseră de loc. Trupele lui Tu Hsiang îi atacă cu violenţă 
şi îi zdrobi". 

Chang Yu : <-...Sub această dinastie imperială, când 
Eminentul Fondator ordonă generalilor să atace Shu, 
el decretă : „în toate oraşele şi prefecturile care vor fî 
cucerite, veţi trebui, în numele meu, să goliţi visteriile 
şi magazinele publice pentru a-i distra pe ofiţeri şi pe 
oameni. Ceea ce vrea statul, este numai pământul".» 

18. în consecinţă, dacă într-o luptă de care, mai 
mult de zece din ele sunt capturate, recompensează pe 
cei care l-au luat pe primul. înlocuieşte drapelele şi stin- 

11 Ei luară o masă preparată mai, înainte ca să evite pregătirea 
focului pentru încălzirea hranei de la micul dejun. 

dardele inamicului cu ale voastre, amestecă cu ale voas¬ 
tre carele recuperate şi dă oameni care să le conducă. 

19. Tratează bine pe prizonieri şi ai grijă de ei. 

Chang Yu : „Toţi soldaţii luaţi prizonieri trebuie să 

fie îngrijiţi cu o sinceră generozitate, pentru ca să 
poată fi folosiţi de noi." 

20. Iată ce se numeşte „a câştiga o bătălie şi a deveni 
mai puternic". 

21. Esenţială în război este, deci, victoria, nu apariţiile 
prelungite, iată de ce generalul care înţelege războiul, 
este stăpânul destinului poporului şi arbitrul destinului 
naţiunii. 

Ho Yen Hsi : „Dificultăţile inerente la numirea unui 
comandant şef sunt aceleaşi astăzi, ca şi altă dată" u . 


Ho Yen Hsi a scris acestea probabil către anul 1050. 

III 

Strategia ofensivă 


Sun Tzu a spus : 

1. în război cea mai bună politică este să cucereşti 
statul intact ; distrugerea lui reprezintă ultima soluţie. 

Li Ch'uan : „Nu încurajaţi omorul". 

2. E mai bine să capturezi armata inamică, decât, 
s-o nimiceşti ; e mai bine să prinzi intacte un batalion, 
o companie sau o grupă de cinci oameni decât să le 
nimiceşti. 

3. într-adevăr, culmea priceperii nu este să recupe¬ 
rezi o sută de victorii într-o sută de bătălii. 

4. Cel mai important în război este să ataci în stra¬ 
tegia inamicului. 1 

Tu Mu : „...Marele Duce a spus : Cel care excelează 
în soluţionarea dificultăţilor înainte de a apărea. Cel 
care este capabil să-şi învingă adversarii triumfa înainte 
ca ameninţările acestora să se concretizeze". 

Li Ch'uan : «Atacaţi planurile inamicului prin anihi¬ 
larea punctului lor de pornire. Sub hunii celei de-a doua 
dinastii. K'ou Hsun a încercuit Kao Chun 2 . Chun trimise 
pe generalul său însărcinat cu planificarea, Huang Fu 
Wen, pentru negocieri. Huan Fu Wen era încăpăţînat şi 
grosolan. K'ou Hsun ordonă să fie decapitat şi îl informă 
pe Kao Chun în termenii următori : „Ofiţerului vostru de 
stat maior îi lipsea buna creştere. L-am decapitat. Dacă 

1 Nu cum citim în traducerea lui Giles „să dejoci planurile 
inamicului". 

2 Aceasta a avut loc în cursul primului secol al erei noastre, 

Vreţi să vă supuneţi făceţi-o imediat, dacă nu apăraţi-vă." 
Chiar în aceeaşi zi Chun îşi distruse fortificaţiile şi se 
predă.» 

Toţi generalii lui K'ou Hsum spuseră : „Cum ! I-aţi 
ucis mesagerul şi totuşi l-aţi obligat să predea cheile 
oraşului ! Cum este posibil aşa ceva ?" 

K'oun Hsun zise : «Huang Fu Wen era mâna dreaptă 
a lui Kao Chun, sfetnicul său particular. Dacă l-aş fi 
cruţat şi-ar fi dus la îndeplinire planurile, dar omorându-1 
l-am lipsit pe Kao Chun de mâna lui dreaptă. Se spune : 
„Supremul rafinament în arta războiului este de a dejuca 
planurile inamicului".» 

Toţi generalii spuseră : „Aceasta depăşeşte puterea 
noastră de înţelegere". 

5. Apoi, cel mai bine este să-i destrami alianţele 3 . 

Tu Yu : „Nu-i lăsaţi pe inamici să se unească". 

Wang Hsi : „Examinaţi problema alianţelor lor şi 
provocaţi ruptura lor. Dacă un inamic cere aliaţi, pro¬ 
blema este gravă şi poziţia inamicului puternică ; dacă 
nu are, problema este minoră şi poziţia lui este slabă". 

6. Dacă acest lucru nu este cu putinţă, cel mai bine 
este să-i ataci armata. 

Chia Lin : «Marele Duce a spus : „Cel ce luptă pentru 
victorie numai cu sabia, nu este un general bun".» 

Wang Hsi : „Bătăliile sunt treburi periculoase". 

Chang Yu : „Dacă nu puteţi să înăbuşiţi în faşă inten¬ 
ţiile inamicului, nici să-i rupeţi alianţele când sunt pe 
punctul de a fi încheiate, ascuţiţi-vă armele spre a dobândi 
victoria...". 

7. Cea mai rea politică este aceea de a ataca oraşele. 
Nu ataca oraşele decât atunci când nu mai ai altă 
soluţie. 4 

3 Şi nu cum citim în traducerea lui Giles : „să împiedici jonc¬ 
ţiunea’ forţelor inamice". 

4 Contrar celor ce credea Giles, Sun Tzu nu vorbeşte în această 
serie de versete, despre arta de a comanda o armata. Este vorba 
aici despre obiectivele ce trebuie atinse sau de politica ce trebuie 
dusă ; Cheng — în cel mai înalt grad. 

8. Pregătirea carelor de asediu, a armelor şi echipa¬ 
mentului cere cel puţin trei luni ; lucrările de terasa- 
ment necesare pentru a ridica talazuri în faţa zidului, 
alte trei luni. 

9. Dacă generalul nu este în stare să-şi înfrâneze 
nerăbdarea şi ordonă oamenilor săi să se îngrămădească 
în preajma zidului ca un roi de albine, o treime dintre 
ei vor fi omorâţi fără ca oraşul să fie cucerit. Aceasta 
este soarta atacurilor de acest gen. 

Tu Mu : „Spre sfârşitul dinastiei Wei, împăratul T'ai 
Wu conduse o sută de mii de oameni împotriva generalului 
ţării Sung, Tsang Chih, la Yu T'ai. împăratul îi ceru mai 
întâi vin, lui Tsang Chih 5 . Tsang Chih sigilă un vas 
plin cu urină şi i-1 trimise. T'ai Wu, înnebunit de furie, 
atacă imediat oraşul, ordonând trupelor sale să escala¬ 
deze zidurile şi să se angajeze în lupta corp la corp. 
Cadavrele se îngrămădiră până pe creasta zidurilor şi 
la capătul a treizeci de zile numărul morţilor reprezenta 
mai mult decât jumătatea efectivelor Wei". 

10. Aşadar, cei ce sunt experţi în arta războiului supun 
armata inamică fără luptă. Ei cuceresc oraşele fără a le 
asedia şi doboară un stat fără operaţiuni prelungite. 

Li Ch'uan : «Ei învinseră prin strategie. Sub a doua 
dinastie Han, Tsan Kung, marchiz de Tsan, încercui pe 
rebelii Yao la Yuan Wu, dar timp de mai multe luni el 
nu fu în stare să cucerească oraşul 6 . Ofiţerii şi oamenii 
săi erau bolnavi şi plini de răni. Regele din Tung Hai 
îi spuse lui Tsan Kung : „Acum, v-aţi masat trupele şi 
aţi încercuit inamicul, care este hotărât să lupte până 
la moarte. Asta nu este strategie ! Ar trebui să ridicaţi 
asediul. Arătaţi-le că au o portiţă de scăpare ; ei vor fugi 
si se vor împrăştia. Atunci şi un paznic de câmp îi va 

Schimbul de cadouri şi de complimente era un preambul nor¬ 
mal al luptei. 

6 Caracterul Yao desemnează pe supra-terestru. El a putut fi 
aplicat boxerilor, care se credeau ţinta mingilor străine. 

captura ! Tsang "Kung urmă acest sfat şi cuceri Yuan 
Wu".» 

11. Scopul trebuie ^să fie de a cuceri intact. ,.Tot 
ceea ce este sub cer". în acest mod, trupele vor rămâne 
neatinse şi victoria "va fi totală. Aceasta este arta strate¬ 
giei ofensive. 

12. Prin urmare, arta de a conduce trupele la luptă 
constă în aceasta. Dacă dispui de o superioritate de zece 
contra unu, încercuieşti duşmanul. 

13.. La cinci contra unu, atacă-1. 

Chang Yu : „Dacă eu sunt de cinci ori mai puternic 
decât inamicul, îi ţin în stare de alarmă trupele din faţă, 
îl surprind în spate, îl clatin la est şi-l lovesc la vest." 

14. La doi contra unu, dezbină-1 7 . 

Tu Yu : ..Dacă e superioritate de doi contra unu, 
nu este suficientă pentru a stăpâni situaţia, ut iliz ăm forţa 
de diversiune pentru a dezbina armata duşmanului. De 
aceea, Marele "Duce a spus : „Cine este incapabil să 
acţioneze asupra inamicului, spre a-i dezbina forţele, 
nu poate vorbi despre o tactică de excepţie". 

15. Dacă forţele sunt egale, poli angaja lupta. 

Ho Yen Hsi : „în aceste condiţii numai generalul 
competent poate învinge". 

16. Dacă eşti în inferioritate din punct de vedere 
numeric, să fii în stare să baţi în retragere. 

Tu Mu : „Dacă trupele noastre sunt în stare de infe¬ 
rioritate, împiedicaţi-1 temporar pe inamic să ia iniţia¬ 
tiva atacului. După aceea, veţi putea probabil să profi¬ 
taţi de un punct slab. Vă veţi mobil iz a atunci toate ener¬ 
giile şi veţi urmări victoria cu o hotărâre fermă". 

Chang Yu : „Dacă inamicul este puternic şi eu sunt 
slab, mă retrag pentru moment şi mă feresc de orice 

7 După anumiţi comentatori, acest verset ar însemna : „a-şi 
dezbina propriile forţe", dar această interpretare pare mai puţin 
satisfăcătoare, deoarece caracterul Chih, folosit în cele două ver¬ 
sete precedente, se referă la inamic. 

angajare 8 — aceasta până când competenţa generalilor 
şi eficienţa trupelor vor fi la egalitate. 

Dacă sunt stăpân pe toate mijloacele mele şi inamicul 
este în stare de derută, dacă trupele mele sunt pline de 
avânt, iar cele ale lui apatice, atunci pot da bătălia chiar 
dacă el are superioritate numerică." 

17. Dacă eşti inferior în toate privinţele, să fii în 
stare să te eschivezi, căci o armată mică este o pradă 
uşoară pentru una mai puternică 9 . 

,Chang Yu : «...Mancius a spus : „Cel mai mic desigur 
nu se poate măsura cu cel mare, nici cel slab cu cel 
puternic sau cei puţini cu mulţimea" 10 . 

18. Căci generalul este apărătorul statului. Dacă 
această apărare se extinde la tot, statul va fi cu sigu¬ 
ranţă puternic ; dacă ea are lacune, statul va fi fără 
îndoială slab. 

Chang Yu : „...Marele Duce a spus : Un suveran care 
îşi găseşte omul potrivit cunoaşte prosperitatea. Cel care 
nu reuşeşte, va fi pierdut". 

19. Trebuie să ştii că pentru un suveran există trei 
mijloace de a atrage nenorocirea asupra armatei sale şi 
anume dacă procedează după cum urmează ". 

20. Nesocotind faptul că armata nu trebuie să înain¬ 
teze, să ordone o înaintare sau, nesocotind faptul că ea 
nu trebuie să se retragă, să ordone o retragere. E ceea 
ce se numeşte „a pune armata pe picior greşit". 

Chia Lin : „înaintarea şi retragerea armatei pot 
depinde de deciziile luate de general, potrivit împreju- 

8 Tu Mu şi Chang Yu recomandă, amândoi, retragerea „tem¬ 
porară", lăsând să reiasă necesitatea revenirii la acţiune ofensivă 
când împrejurările vor fi favorabile. 

9 Literalmente, „mijloacele unei armate mici sunt... „aparent 
aici este vorba despre arme şi echipament. 

10 CC II (Mencius) I, capitolul 7. 

“Am schimbat aici ordinea caracterelor care înseamnă res¬ 
pectiv „suveran" şi „armată". Altminteri acest verset ar vrea să 
spună că ar exista pentru o armată, trei mijloace de a atrage 
nenorocirea asupra suveranului. 

rărilor. Nu. există nenorocire mai mare decât ordinele 
emanând de la suveranul care stă la curte." 

21. Necunoscând nimic din problemele militare, să 
participe la organizarea lor, aceasta îi dezorientează pe 
ofiţeri. 

Ts'ao Ts'ao : „...O armată nu poate fi condusă după 
codul manierelor elegante"'. 

Tu Mu : „în ce priveşte convenienţele, legile şi decre¬ 
tele, armata are propriul ei cod pe care în general îl 
respectă. Dacă îl aliniez după regulile care prezidează 
guvernarea unui stat, ofiţerii vor fi complet derutaţi." 

Chang Yu : „Bunătatea şi dreptatea pot fi de folos, la 
guvernarea unui stat, dar nu în administrarea unei 
armate. Rapiditatea şi supleţea servesc administrării unei 
armate, dar nu pot servi la guvernarea unui stat". 

22. Necunoscând problemele de comandament, să ia 
parte la exercitarea responsabilităţilor, aceasta ucide 
încrederea în sufletul ofiţerilor 12 . 

Wang Shi : „Dacă o persoană, care nu cunoaşte tre¬ 
burile armatei, este tri mis ă să ia parte la administrarea 
armatei, fiecare mişcare a sa va stârni dezacord şi frus- 
tare reciprocă şi întreaga armată va fi paralizată. De 
aceea, Pei Tu prezintă o cerere la palat pentru ca să 
fie revocat Controlorul armatei ; numai după aceea a fost 
în măsură să pacifice Ts'ao Chou". 13 

Chang You : „Recent, curtenilor le-au fost încredin¬ 
ţate funcţiile de Controlor al armatei, ceea ce evident 
reprezintă o eroare." 

23. Dacă armata este dezorientată şi lipsită de încre- 
dere. suveranii ţărilor vecine vor stârni dificultăţi. Acesta 

12 Literalmente „neştiind" sau „neînţelegând" sau „ignorând") 
unde autoritatea armatei, sau „ignorând problemele relative la 
exerciţii" ale autorităţii militare... Caracterul înseamnă „autori¬ 
tate" sau „putere". 

13 „Controlorii armatei" ai dinastiei T'ang erau în realitate 
comisari politici. Pei Tu a devenit Prim-ministru în 815 al erei 
noastre şi în 817 el cern suveranului să revoce pe controlorul 
care-i fusese afectat lui, care fără îndoială, se amesteca în opera¬ 
ţiunile militare. 

este sensul proverbului : „Confuzia în armată duce la vic¬ 
toria adversarului". 14 

Meng : „...Marele Duce a spus : Acela care nu cunoaşte 
cu precizie obiectivele sale nu ştie să riposteze inami¬ 
cului". 

Li Chi'uan : „...Nu trebuie să te înşeli asupra alege¬ 
rii persoanei căreia îi este încredinţată comanda... Liu 
Hsiang Ju, Prim ministru în Chao, ’a spus : Chao Kua 
nu ştie decât să citească cărţile tatălui său şi până în 
prezent s-a dovedit complet incapabil să stabilească core¬ 
laţia între schimbările de situaţii. Or, Majestatea Voas¬ 
tră, datorită numelui său, l-a desemnat comandant şef. 
Este cum ai lipi corzile unei lăute şi ai încerca apoi 
s-o acordezi", 

24. Trebuie să se ştie că există cinci cazuri în care 
se poate prevedea victoria. 

25. Cel care ştie când trebuie şi când nu trebuie să 
angajeze lupta, vă fi victorios. 

26. Cel care ştie cum să folosească forţa unei armate 
mari şi forţa unei’ armate mici va fi victorios. 

Tu Yu : „în cursul unui conflict sunt cazuri în care 
cei ce au de partea lor superioritatea numerică nu pot să 
atace o mână de oameni şi alte cazuri când cel slab poate 
să-l învingă pe cel puternic. Cel care este capabil să 
acţioneze asupra acestei categorii de împrejurări va fi 
victorios". 

27. Cel ale cărui trupe sunt unite în jurul unui obiec¬ 
tiv comun va fi victorios. 

Tu Yu : „De aceea, Mencius a spus : Anotimpul potri¬ 
vit contează mai puţin decât avantajele oferite de teren ; 
acestea, la rândul lor contează mai puţin decât armonia 
relaţiilor omeneşti" 1S . 

28. Cel care este prudent şi aşteaptă un inamic impru¬ 
dent va fi victorios. 

Ch'en Hao : „Organizaţi o armată de neînvins şi 
aşteptaţi momentul când inamicul va fi vulnerabil". 

„Seniori feudali" este redat prin „suveranii vecini". Comen¬ 
tatorii sunt de acord pentru a declara că o armată, când este în 
încurcătură, se privează singură de victorie, 

18 CC (Mencius), capitolul I, p. 85. 

Ho Yen Hsi : „...Un nobil a spus :Să te bazezi pa 
ţărani şi să nu faci pregătiri este cea mai mare dintre 
crime ; să fii gata dinainte pentru orice eventualitate este 
cea mai mare dintre virtuţi". 

29. Cel care are generali competenţi, feriţi de ingerin¬ 
ţele suveranului va fi victorios. 

Tu Yu : „...De aceea, maestrul Wang a spus : Să 
fixezi întâlniri este de resortul suveranului, să decizi în 
materie de luptă, este de resortul generalului". 

Wang Li : „...Un suveran înzestrat cu o personalitate 
şi o inteligenţă superioare trebuie să fie în măsură să 
recunoască omul care-i convine, el trebuie să-i încredin¬ 
ţeze răspunsurile şi să aştepte rezultatele". 

Ho Yen Si : „...în război se pot produce o sută de 
schimbări în cursul fiecărei etape. Când constaţi că este 
posibil, înaintezi ; când vezi că situaţia este grea, te 
retragi. A spune că un general trebuie să aştepte ordinele 
unui suveran în asemenea împrejurări, e ca şi cum ai 
informa un superior că vrei să stingi un incendiu. înainte 
ca ordinul să vină, cenuşa va fi rece. Şi se mai spune că, 
în asemenea împrejurări trebuie să fie consultat inspec¬ 
torul general al armatei. E ca şi cum, pentru a construi 
o casă lângă drum, ai cere sfatul trecătorilor. Evident, 
nu vei mai termina niciodată treaba". 16 

„Să-l ţii din scurt pe. un general competent, cerându-i, 
în acelaşi timp, să suprime un inamic viclean, este ca şi 
cum ai lega ogarul negru al hanilor şi apoi i-ai da ordin 
să prindă iepuri. Care este diferenţa ?" 

30. Iată cele cinci cazuri precise în care calea către 

victorie este cunoscută. ) 

31. De aceea spun : „Cunoaşte-ţi inamicul şi cunoaşte-te 
pe tine însuţi ; într-o sută de bătălii nu te vei expune 
nici unei primejdii". 

32. Când nu-ţi cunoşti inamicul, dar te cunoşti pe 
tine însuţi, şansele tale de victorie sau de înfrângere sunt 
egale. 

16 Parafrazarea unei ode pe care Legge o traduce astfel : „Ei 
seamănă cu nul care consultă trecătorii asupra construcţiei unei 
case. 

33. Dacă nu-ţi cunoşti nici inamicul şi nici pe tine 
însuţi, eşti sigur că te vei găsi în primejdie în fiecare 
bătălie. 

Li Ch'uan : „Astfel de oameni se numesc nebuni 
criminali. La ce se p ot aştepta ei decât la înfrângere." 


Aceasta, în consecinţă, nu va fi niciodată terminată" (CC IV, 
p. 332, oda I). 

IV 


Dispuneri 1 


Sun Tzu a spus : 

1. în vremurile vechi, războinicii iscusiţi începeau 
prin a deveni de neînvins, apoi aşteptau ca inamicul să 
fie vulnerabil. 

2. Invincibilitatea noastră depinde de noi, vulnera¬ 
bilitatea inamicului, de el. 

3. în consecinţă, cei care sunt versaţi în arta războiu¬ 
lui pot ajunge invincibili, dar nu-1 pot ’face în mod sigur 
pe inamic vulnerabil. 

Mei Yao Ch'en : „Pot să fac ceea ce depinde de mine ; 
ceea ce depinde de inamic nu e niciodată sigur." 

4. Iată de ce se spune că e posibil să ştii cum să 
învingi, fără ca aceasta să însemne că o vei şi face. 

5. Invincibilitatea constă în apărare, iar şansele de 
victorie în atac 2 . 

6. Te aperi când dispui de mijloace suficiente ; ataci 
când dispui de mijloace mai mult decât suficiente. 

7. Cei care sunt experţi în arta apărării se ascund 
sub nouă straturi de pământ; cei care sunt abili în arta 
atacului se deplasează ca şi cum ar cădea din al nouălea 

1 Caracterul Hsing înseamnă „formă", „aspect" sau „aparenţa" 
şi într-un sens mai restrâns „dispunere" sau „formaţie". în ediţia 
Clasici militari care — se pare — urma pe Ts'ao Ts'ao, acest capitol 
se intitula „Chung Hsing" — „Formă" sau „Dispuneri ale arma¬ 
tei. După cum se va vedea, acest caracter înseamnă mai mult 
decât dispuneri concrete." 

2 Invincibilitatea este (înseamnă) apărarea, capacitatea de a 
învinge, este (înseamnă) atacul. 

cer. Astfel, ei sunt capabili să se apere şi să-şi asigure 
o victorie totală, în acelaşi timp 3 . 

8. A prevedea o victorie pe care primul venit poate 
s-o prevadă nu este culmea abilităţii. 

Tu Yu : „Cei care sunt experţi în arta pregătirii apără¬ 
rii consideră esenţial să ţină seama de forţa obstacolelor, 
cum sunt munţii, fluviile şi podişurile. Ei fac în aşa fel 
încât inamicul să nu poată şti unde să atace. Ei parcă se 
ascund sub al nouălea strat al pământului." 

„Cei care sunt experţi în arta de a ataca, consideră 
că esenţial să ţină seama de anotimpuri şi de avantajele 
terenului ; ci folosesc inundaţiile şi focul după împreju¬ 
rări. Ei fac în aşa fel ca inamicul să nu poată şti unde 
să se pregătească. Ei declanşează atacul ca un trăznet 
ţâşnit din al nouălea cer". 

Li Ch'uang : „...Când Han Hsein nimici statul lui Chao, 
el plecă de la Gâtul Puţului înainte de micul dejun. El 
spuse : Vom distruge armata lui Chao. Apoi ne vom 
regăsi pentru masă. Generalii care erau descurajaţi, se 
prefăcură a fi de acord. Han Hsein îşi dispuse armata în 
linie de bătaie, cu spatele la fluviu. Observându-i de la 
înălţimea parapetelor, trupele Chao izbucniră într-un râs 
zgomotos şi îl batjocoriră astfel. Generalul nu ştie să con¬ 
ducă o armată ! Han Hsin strivi atunci armata Chao şi 
după ce-şi luă micul dejun, puse să fie decapitat seniorul 
Ch'eng An.'" 

„Iată o pildă despre ceea ce scapă muritorilor de 
rând" ". 

9. A triumfa în luptă şi a fi universal proclamat 
„expert", nu constituie culmea abilităţii, pentru că pentru 
a ridica un puf de toamnă nu ai nevoie de multă forţă ; 

Ideea că Cerul şi Pământul se compun fiecare de „straturi" 
sau „etaje" vine din antichitate. 

4 Han Hsin dispuse armata sa în „terenul morţii". El îşi arse 
vasele şi-şi distruse ustensilele de bucătărie. Fluviul era înapoi, 
armata lui Chao înainte. Pentru Han Hsin nu exista altă soluţie, 
el trebuia să învingă sau să moară. 

să deosebeşti soarele de lună nu este o dovadă de clar¬ 
viziune ; să auzi tunetul nu înseamnă că ai auzul fin 5 . 

Chang Yu : «Prin „puf de toamnă", Sun Tzu înţelege 
puful iepurelui care, când vine toamna, este foarte uşor.» 

10. în vechime, cei despre care se spunea că sunt 
experţi în arta războiului bănuiau un inamic uşor de 
învins 6 . 

11. Iată de ce victoriile obţinute de un maestru în 
arta militară nu aduceau acestuia nici faima înţelepciu¬ 
nii, nici meritul vitejiei. 

Tu Mu :. „Scapă înţelegerii comune victoria obţinută 
înainte ca situaţia să se fi cristalizat. Cel care o dobân¬ 
deşte nu câştigă deci deloc o reputaţie de înţelepciune, 
înainte să-şi fi înroşit sabia în sânge, ţara inamică a capi¬ 
tulat". 

Ho Yen Si : „...Când vă supuneţi inamicului fără luptă, 
cine vă va proclama vitejia ?•' 

12. Căci el îşi câştigă victoriile fără greş. „Fără greş" 
înseamnă că, orice ar face, el îşi asigură victoria ; el 
învinge un inamic deja învins. 

Chen Hao : „în materie de planificare, nici o mişcare 
inutilă ; în materie de strategie, nici un pas neîngăduit". 

13. Iată de ce un comandant şef priceput face în aşa 
fel încât să ocupe o poziţie care să-l pună la adăpost de 
înfrângere şi el nu pierde nici o ocazie de a-şi surclasa 
inamicul. 

14. Astfel, o armată este victorioasă înainte de a 
căuta bătălia ; o armată sortită înfrângerii se bate fără 
speranţa de a învinge. 

Tu Mu : „...Ducele Li Ching din Wei a spus Cali¬ 
tăţile indispensabile ale unui comandant sunt, înainte 
de toate, clarviziunile, arta de a face să domnească armo¬ 
nia în sânul armatei sale, o strategie chibzuită, dublată 
de planuri pe termen lung, simţul anotimpurilor şi facul¬ 
tatea de a înţelege factorii umani. Căci un general inapt 
să-şi evalueze' posibilităţile sau să-şi imagineze ce sunt 
promptitudinea si supleţea va înainta, când se va prezenta 

5 Să câştigi o victorie datorită unei lupte grele sau datorita 
norocului nu este un semn de iscusinţă. 

6 Inamicul fu învins cu uşurinţă pentru că experţii creaseră 
în prealabil, condiţii favorabile. 


3 — Arta războiului 

ocazia de a ataca, cu un pas poticnit şi şovăitor, privirea 
întoarsă cu îngrijorare mai întâi la dreapta, apoi la stânga, 
şi el va fi capabil să întocmească un plan. Dacă este 
credul se va încrede în rapoarte nedemne de crezare, 
crezând ba una, ba alta. Tot atât de temător ca o vulpe în 
retragere şi în avansare, el va lăsa rândurile armatei sale 
să se risipească. Prin ce se deosebeşte acest mod de acţiune 
de aruncarea unor nevinovaţi în apă clocotită sau în foc ? 
Nu este exact acelaşi lucru cu a duce vacile şi oile să 
pască lângă lupi şi lângă tigri ?" 

15. Cei care sunt experţi în arta războiului practică 
„Dao" şi respectă legile ; ei sunt, deci, în măsură să for¬ 
muleze o politică victorioasă. 

Tu Mu : «Dao este calea omeniei şi a dreptăţii ; 
„legile" sunt reguli şi instituţii. Cei care excelează în arta 
războiului cultivă, mai întâi, propriul lor simţ de drep¬ 
tate şi îşi protejează legile şi instituţiile lor. In acest 
fel ei ’fac ca guvernul lor să fie’ de neînvins." 

16. Căci, elementele artei militare sunt : în primul 
rând, aprecierea spaţiului ; în al doilea rând, evaluarea 
cantităţilor ; în al treilea rând, calculele ; în al patrulea 
rând, comparaţiile şi, în al cincilea rând, şansele de 
victorie. 

17. Aprecierea spaţiului este în funcţie de teren. 

18. Cantităţile decurg din apreciere, cifrele din canti¬ 
tăţi, comparaţiile din cifre şi victoria din comparaţii. 

Ho Yen Si 7 : „Prin teren trebuie să înţelegem, în 
acelaşi timp, distanţele şi felul terenului ; prin aprecieri 
calculul. înainte ca armata să fie pusă în mişcare, sunt 
efectuate studii în ceea ce priveşte gradul de dificultate 
prezentat de teritoriul inamic, cât de drepte sau întor- 
tochiate sunt drumurile lui, cifrul efectivelor inamicului, 
valoarea echipamentului său de război, starea moralului 
trupelor acestuia. Sunt efectuate calcule pentru a se vedea 
dacă inamicul poate fi atacat şi numai după aceea se 
trece la mobilizarea popoulaţiei şi la înrolarea trupelor". 

19. Astfel o armată victorioasă se aseamănă cu o 

jumătate de chintal pus în balanţă cu un grăunte ; o 

7 Acest comentariu figurează în text ca urmare la V. 18. Fac¬ 
torii enumeraţi sunt calităţi ale „fermei". 

armată învinsă se aseamănă cu un grăunte pus în balanţă 
cu o jumătate de chintal. 

20. Datorită artei de a-şi dispune trupele, un general 
victorios este în măsură sa le facă să lupte cu efectul 
apelor zăgăzuite, care deodată eliberate, se precipită 
într-o prăpastie fără fund. 

Chang Yu : „E în, natura apei să evite înălţimile şi să 
se năpustească spre ţinuturile joase. Când se rupe un 
baraj, apa se dezlănţuie cu o forţă irezistibilă. Or, forma 
unei armate seamăna cu apa. Profitaţi de lipsa de pregă¬ 
tire a inamicului, atacaţi-1 în momentul în care se aşteaptă 
mai puţin, evitaţi-i forţa şi loviţi părţile lui slabe şi, 
întocmai ca şi apei, nimeni nu vă va putea rezista". 



V 

Energie 1 


Sun Tzu a spus : 

în general, a comanda mulţi oameni e acelaşi lucru 
cu a comanda câţiva. E o problemă de organizare 2 . 

Chung Yu : „Pentru a conduce o armată trebuie, mai 
întâi, să încredinţezi responsabilităţile comandanţilor şi 
locţiitorilor lor şi să fixezi efectivele diverselor forma¬ 
ţiuni..." 

„Un om este un simplu soldat ; doi oameni, o pereche, 
trei, un trio. O pereche în plus un trio formează o grupă 
de cinci 3 adică o căprărie ; două căprării formează o sec¬ 
ţie ; cinci secţii fac un pluton ; două plutoane, o compa¬ 
nie,. două companii un batalion ; două batalioane, un re¬ 
giment ; două regimente, un grup de luptă, două grupuri 
ele luptă o brigadă, două brigade o armată 4 . Fiecare din- 

1 Caracterul Shih, care serxeşte drept titlu acestui capitol, în¬ 
seamnă „forţe", „influenţă", „autoritate", „energie". Comentatorii 
le iau în sensul de „energie" său de „Potenţial" în anumite pasaje 
şi de „situaţie" în altele. 

2 Fen Shu înseamnă, literalmente, „diviziuni de, (sau prin) 
„miniere" sau „împărţire şi numărătoare". Traducerea adaptată aici 
este „organizare". 

3 S-ar părea că „perechi" şi „trio" ar putea purta arme dife¬ 
rite 

4 0 secţie de zece oameni ; o sută de companie, două sute de 
batalion, patru sute de regiment, opt sute de jumătate de brigadă, 
o mie şase sute de brigadă, trei mii două sute de armată. Aceasta 
pare să corespundă organizaţiei care exista la vremea când Chang 
Yu scria. 

tre aceste elemente este subordonat celui ce-1 precede în 
ierarhie şi are autoritate asupra celui care-i este imediat 
inferior. ’Fiecare dintre ele este instruit cum se cuvine. 
De aici reiese că este posibil să conduci o armată de un 
milion de oameni exact ca şi cum ar fi vorba de câţiva 
inşi". 

2. Şi a ordona unui număr mare este acelaşi lucru cu 
a ordona câtorva. Este o problemă de dispunere şi de 
semnale. 

Chang Yu : „Orm este sigur că trupele, când sunt foarte 
numeroase, se desfăşoară pe spaţii vaste, pe care nici 
ochiul, nici urechea nu le-ar percepe cu o acuitate satis¬ 
făcătoare. De aceea, ordinul de înaintare sau de retragere 
este transmis ofiţerilor şi oamenilor cu autorul steaguri¬ 
lor şi paviloanelor şi acela de a se deplasa sau de a se opri 
cu ajutorul clopotelor şi al tobelor. Astfel, viteazul nu va 
înainta singur şi fricosul nu va fugi". 

3. Posibilitatea armatei de a rezista atacului inamicu¬ 
lui, fără a fi înfrântă, este asigurată prin operaţiunile for¬ 
ţei „extraordinare" şi a forţei normale 5 . 

Li Ch'uang : „Forţa care înfruntă inamicul este forţa 
normală ; cea care-1 ia din flanc este forţa extraordinara. 
Nici un comandant de armată nu poate smulge avantajul 
de la inamic fără ajutorul forţelor extraordinare." 

Ho Yen Hsi : „Procedez în aşa fel încât inamicul să ia 
forţa mea normală drept forţă extraordinară şi forţa mea 
extraordinară drept forţă normală. Mai mult. cea normală 
este susceptibilă de a deveni extraordinară şi invers". 

4. Trupe aruncate împotriva inamicului ca o piatră de 
moară peste nişte ouă sunt un exemplu de acţiune masivă 
contra neantului. 

Ts'ao Ts'ao : „Atacaţi cu tot ce aveţi mai puternic în 
punctele slabe ale inamicului." 

5. Ca regulă generală, în bătălie foloseşte forţa nor¬ 
mală, pentru a angaja lupta ; foloseşte forţa extraordinară 
pentru a c uceri victoria. 

5 Ideea exprimată prin caracterul Cheng „normal" sau „di¬ 
rect" si Ch'i „extraordinar" sau „indirect" prezintă o importantă 
capitafă. Forţa normală (Cheng) fixează sau distrage inamicuf; 
forţele extraordinare (Ch'i) intră în acţiune în timpul şi locul unde 
intervenţia lor nu este prevăzută. Daca inamicul simte o manevră 
Ch'i şi îi ripostează, ca să o neutralizeze, această manevră se 
transformă automat în manevră Cheng. 

6. Resursele celor ce sunt experţi în utilizarea forţe¬ 
lor extraordinare sunt la fel de nemărginite ca cerul si 
pământul, la fel de inepuizabile ca apa marilor fluvii*. 

7. într-adevăr, ele se termină, apoi se formează din 
nou, ciclic, cum sunt mişcările soarelui şi ale lunii". Ele 
mor, apoi renasc la viaţă, repetându-se, cum fac anotim¬ 
purile care trec. 

8. Notele muzicale sunt numai în număr de cinci, dar 
combinaţiile lor sunt atât de numeroase, încât este impo¬ 
sibil să le auzi pe toate. 

9. Culorile fundamentale sunt doar în număr de cinci, 
dar combinaţiile sunt atât de numeroase, încât este impo¬ 
sibil ochiului să le perceapă pe toate. 

10. Gusturile sunt numai în număr de cinci, dar ele 
dau amestecuri atât de variate, incit este imposibil să le 
deguşti ge toate. 

11. In luptă există numai forţa normală şi forţa 
extraordinară, dar combinaţiile lor sunt nelimitate ; nici 
un spirit omenesc nu le poate sesiza pe toate. 

12. Căci aceste două forte se reproduc una din alta ; 
interacţiunea lor este fără (ie sfârşit., ca aceea a verigilor 
în lanţ.’ Cine poate spune unde începe una şi unde sfâr¬ 
şeşte cealaltă ? 

13. Când apa torentului rostogoleşte galeţii, este dato¬ 
rită impetuozităţii sale. 

14. Dacă şoimul sfâşie dintr-o lovitură corpul prăzii 
sale, este că loveşte exact la momentul dorit 6 7 8 . 

Tu Yu : „Loviţi-vă inamicul la fel de puternic, cum 
loveşte şoimul la ţintă. Fără greş, sfâşie rinichii prăzii 
sale pentru că el aşteaptă momentul potrivit pentru a lovi. 
Gestul lui este calculat" s . 

15. Astfel, expertul în arta militară posedă o forţă de 
impulsie irezistibilă şi atacul său este reglat cu precizie. 

16. Potenţialul său este cel al unei arbalete întinse la 
maximum, timpul său de acţiune este cel al declanşării 
mecanismului ac estuia 9 . 

6 Sun Tzu foloseşte caracterele Chiang şi Ho, pe care le-am 
tradus cu „marile fluvii". 

7 Adică, impus de distanţa care îl separă de prada sa. 

8 După Tu Mu 

9 Din nou Sun Tzu foloseşte aici caracterul specific care în¬ 
seamnă „arbaletă", 

17. în tumult şi în vacarm, bătălia pare confuză, dar 
nu există dezordine ; trupele par să se învârtă în cerc, dar 
ele nu pot fi înfrânte 10 . 

Li Ch'uang : „în bătălie, totul pare a fi tumult şi con¬ 
fuzie, dar steagurile şi pavilioanele răspund unor dispo¬ 
zitive precise, sunetul’talgerelor are reguli fixe". 

18. Confuzia aparentă rezultă din ordine, laşitatea apa¬ 
rentă din curaj, slăbiciunea aparentă din tărie "’. 

Tu Mu : „Semnificaţia acestui verset este că dacă do¬ 
reşti să simulezi dezordinea pentru a trage un inamic, tre¬ 
buie să fii, tu însuţi, foarte disciplinat. Numai atunci poţi 
simula învălmăşeala. Cel care doreşte să simuleze laşitatea 
şi să-şi pândească inamicul trebuie să fie curajos’ căci 
numai atunci va fi în stare să simuleze frica. Cel care do¬ 
reşte să pară slab, pentru a-1 face pe inamic trufaş, tre¬ 
buie să fie extrem de puternic. Numai cu această condiţie 
va putea să se prefacă a fi slab". 

19. Ordinea sau dezordinea depind de organizare, cu¬ 
rajul sau laşitatea de împrejurări, tăria sau slăbiciunea 
de dispunere. 

Li Ch'uang : „Cînd trupele reuşesc să se plaseze într-o 
situaţie favorabilă, laşul este viteaz ^ dacă situaţia devine 
disperată, curajoşii vor deveni laşi. în arta războiului nu 
există reguli fixe. Aceste reguli nu pot fi stabilite decât 
după împrejurări." 

20. Astfel, cei care se înţeleg să provoace o mişcare a 
inamicului izbutesc, creând o situaţie în faţa căreia acesta 
trebuie să se plece ; ei îl atrag prin momeli într-o cursă 
sigură şi, fâcându-1 să creadă într-un câştig aparent, îl 
aşteaptă în forţă. 

21. De aceea, un comandant de armată ca lif icat pre¬ 
tinde victoria de la situaţie şi nu de la subordonaţii săi. 

Ch'en Hao : „Experţii în armata militară au îndeobşte 
încredere în oportunitatea şi în rapiditatea execuţiei. ’Ei 
nu lasă numai pe spinarea propriilor oameni povara sar¬ 
cinii de îndeplinit". 

22. El îşi alege oamenii, iar ei profită de situaţie 12 . 

10 Onomatopeele folosite de Sun Tzu evocă zgomotul şi con¬ 
fuzia în bătălie. 

11 După Tu Mu.' 

12 Textul este redactat după cum urmează : „Astfel el este ca¬ 
pabil să aleagă oameni...". Adică, oameni capabili să profite din 


39 




Li Ch'uan : „Viteazul ştie să se bată ; prudentul să se 
apere ; înţeleptul să dea sfaturi. Deci, nu este irosit nici 
un talent". 

Tu Mu : „Nu pretindeţi nici o înfăptuire celor care nu 
au talent". 

Când Ts'ao Ts'ao l-a atacat pe Chane Lu în Han Chung 
i-a lăsat pe generalii Chang Liao, Li Tien şi Lo Chin în 
fruntea a mai mult de o mie de oameni pentru a apăra 
Ho Fei. Ts'ao trimise instrucţiuni lui Hseih Ti, şeful sta¬ 
tului major al armatei, într-un plic pe care a scris : „A 
se deschide numai la sosirea rebelilor". Puţin după aceea, 
Sun Ch'uan din Wu,în fruntea a o mic de oameni, asedie 
asedie Ho Fei. Generalii desfăcură plicul şi citiră : „Dacă 
Si Sun Ch'uan soseşte, generalii Chang şi Li vor porni 
lupta. Generalul Lo va apăra oraşul. Şeful statului major 
al armatei nu va lua parte la lupta 13 , foţi ceilalţi generali 
vor trebui să atace pe inamic".» 

Chang Liao a spus : „Stăpînul nostru este în campanie 
departe şi dacă aşteptăm sosirea întăririlor, rebelii ne vor 
nimici cu siguranţă. De aceea, instrucţiunile ne ordonă, 
ca înainte ca trupele inamice să se unească, să le atacăm 
imediat pentru a le rupe colţii şi a întări moralul proprii¬ 
lor noastre trupe. Apoi, vom putea apăra oraşul. Toate 
şansele de victorie sau de înfrângere depind de această 
acţiune". 

Li Tien şi Chang Liao îl atacară pe Sun Ch'uan şi efec¬ 
tiv îl puseră în dificultate, ceea ce făcu să se prăbuşească 
moralul armatei Wu. Ei se întoarseră şi-i pregătiră liniile 
de apărare, iar trupele se simţiră în siguranţă. Sun Ch'uan 
asedie oraşul timp de zece zile, dar nu reuşi să-l cucerească 
şi se retrase. 

în legătură cu acest episod, istoricul Sun Sheng a no¬ 
tat : „Războiul este o chestiune de şiretenie. în ceea ce 
priveşte apărarea lui Ho Fei, ea era şovăitoare, slabă şi 
lipsită de întăriri. Dacă ai încredere în generali viteji că¬ 
rora le place să se bată, greutăţile nu vor întârzia să apară. 
Dacă te bazezi numai pe cei ce sunt prudenţi, aceştia se 

orice situaţie, oricare ar fi ea. Aceasta implică un sistem de selec¬ 
ţie care să nu fie bazat pe nepotism sau favoritism. 

13 Ts'ai Ts'ao a avut mare grijă să ţină deoparte pe ofiţerul 
politic. 

vor descumpăni şi le va fi greu să ţină situaţia sub con¬ 
trol". 

Chang Yu : „Or, cea mai bună metodă, când ai oa¬ 
meni în subordine, constă în a-1 folosi pe zgârcit şi pe 
prost, pe înţelept şi pe viteaz şi de a-i da fiecăruia o res¬ 
ponsabilitate care i se potriveşte. Nu încredinţaţi oame¬ 
nilor sarcini pe care nu sunt capabili să le îndeplinească. 
Faceţi o selecţie şi încredinţaţi fiecăruia răspunderi pe mă¬ 
sura competenţelor lor". 

24. Cel care contează pe situaţie îşi foloseşte oamenii 
în luptă ca si cum ar rostogoli nişte buturugi -şi pietre. 
Căci este în lirea buturugilor si a pietrelor să stea’în echi¬ 
libru pe un pământ ferm şi sa se mişte pe un pământ ne- 
stabil. Dacă au colţuri se opresc, dacă sunt rotunde se 
rostogolesc. 

25. Astfel, potenţialul trupelor care în luptă sunt con¬ 
duse cu îndemânare, se poate compara cu cel al galeţilor 
rotunzi care se rostogolesc din vârful muntelui. 

Tu Mu : „...Astfel, nu este nevoie decât de puţină 
forţă pentru a realiza mult". 

Chang Yu : «...Li Chang a spus : In război sunt trei 
feluri de situaţii : 

„Când generalul dispreţuieşte inamicul şi ofiţerilor, 
săi le place să se lupte, când ambiţiile acestora ţin de asa 
de sus ca norii de pe cer şi înflăcărarea lor este la fel 
de sălbatecă precum uraganele, suntem în prezenţa unei 
situaţii create de moral."» 

„Când un singur om apără un defileu îngust de munte, 
care seamănă cu tubul digestiv al unei oi sau cu intrarea 
coteţului unui câine, el poate ţine piept la o mie de sol¬ 
daţi. Ne găsim atunci în, prezenţa unei situaţii create de 
teren." 

„Când se trage folos din delăsarea inamicului, din obo¬ 
seala sa, din foamea sau setea sa, sau când loveşti în timp 
ce posturile sale înaintate nu au fost solid întărite, sau când 
armata sa este la jumătatea drumului de traversare a unui 
râu, ne găsim în prezenţa unei situaţii create de către 
inamic". 

„Astfel, când comanzi trupe, trebuie să tragi foloase 
de pe urma situaţiei, exact ca atunci când rostogoleşti o 
minge de-a lungul unei pante abrupte. Efortul pe care îl 
depui este minimum, dar rezultatele sunt uriaşe", 

VI 

Puncte slabe şi puncte tari 


Sun Tzu a spus : 

1. în general, cel care ocupă primul terenul şi aşteaptă 
inamicul, se află în poziţie de forţă ; cel care vine pe teren 
mai târziu şi se aruncă în luptă este deja slăbit. 

2. De aceea, experţii în arta militară îl fac pe inamic 
să vină pe câmpul de bătaie şi nu se lasă aduşi de ei. 

3. Cel care este capabil să-l facă pe inamic să vină 
de bunăvoie izbuteşte, oferindu-i un oarecare avantaj. Şi 
cel care este în stare să-l împiedice să vină izbuteşte, slă- 
bindu-i forţele. 

, Tu Yu : „...Dacă sunteţi în măsură să menţineţi anu¬ 
mite puncte vitale situate pe drumurile lui strategice, 
inamicul nu poate trece. De aceea, maestrul Wang a spus : 
Când o pisică stă la intrarea unei găuri de şoareci, zece 
mii de şoareci nu îndrăznesc să iasă ; când un tigru pă¬ 
zeşte vadul, zece mii de cerbi nu pot să-l traverseze". 

4. Dacă inamicul este în poziţie de forţă, să ştii să-l 
slăbeşti, dacă e bine hrănit, să-l înfometezi, dacă. este în 
repaus, să-l împingi la acţiune. 

5. Arată-te în locurile prin care el trebuie să treacă, 
deplasează-te repede acolo unde nu te aşteaptă. 

6. Dacă faci marşuri de o mie de li fără să te oboseşti, 
înseamnă că străbaţi drumuri unde nu se află inamicul. 

Ts'ao Ts'ao : „Năpustiţi-vă în neant, aruncaţi-vă în 
vid, ocoliţi ceea ce el apără, loviţi-1 acolo unde nu vă aş¬ 
teaptă". 

7. Pentru a fi sigur că vei lua ceea ce ataci, să ataci 
un punct pe care inamicul nu-1 apără. Spre a fi sigur că 
menţii ceea ce aperi, să aperi un punct pe care inamicul 
nu-1 atacă. 

8. De aceea, împotriva celor ce sunt experţi în arta de 
a ataca, un inamic nu ştie unde să se apere ; contra ex¬ 
perţilor apărării, inamicul nu ştie unde să atace. 

9. Impalpabil şi imaterial, expertul nu lasă urme ; 
misterios ca o divinitate, el nu poate fi auzit. Astfel ina¬ 
micul se află la bunul lui plac. 

Ho Yen Hsi : „...Procedez în aşa fel încât inamicul să 
ia punctele mele tari drept puncte slabe şi punctele mele 
slabe drept puncte tari, în timp ce eu transform în puncte 
slabe punctele sale tari şi îi descopăr slăbiciunile... îmi 
ascund urmele până le fac invizibile ; păstrez tăcerea pen¬ 
tru ca nimeni să nu mă poată auzi". 

10. Cel a cărui înaintare este irezistibilă se bazează 
pe punctele slabe ale inamicului ; cel care atunci când 
bate în retragere, nu poate fi urmat, se deplasează atît de 
repede că nu poate fi ajuns. 

Chang Yu : „...Soseşte ca vântul şi pleacă precum ful¬ 
gerul". 

11. Dacă doresc să dau o bătălie, inamicul, chiar pro¬ 
tejat de ziduri înalte şi de şanţuri adânci, este forţat să 
angajeze lupta, deoarece atac o poziţie pe care el e obligat 
să o apere. 

12. Dacă doresc să evit lupta, se poate să mă apăr 
foarte simplu trăgând o linie pe pământ ; inamicul nu va 
putea să mă atace pentru că îl abat de la direcţia pe care 
doreşte să o urmeze. 

Tu Mu : «Chu Ko Liang, instalându-şî tabăra sa la 
Yanh P'ing, dădu lui Wei Yen şi altor generali ordinul 
de a-şi grupa efectivele şi de a coborî spre est. Chu Ko 
Liang nu lăsă decât zece mii de oameni pentru a apăra 
oraşul, aşteptând veşti. Ssu Ma I spuse : „Chu Ko Liang 
este în oraş ; trupele lui sunt reduse ; el nu este pe po¬ 
ziţie de forţă. Generalii şi ofiţerii lui sunt descurajaţi". în 
acelaşi timp, Chu Ko Liang depunea o activitate intensă, 
ca de obicei. El ordonă să se scoată steagurile şi să înce¬ 
teze tobele. El îi împiedică pe oameni să iasă apoi, des¬ 
chizând cele patru porţi, scoase soldaţii pe străzi unde 
aceştia se răspândiseră."» 

„Ssu Ma I se temu de o ambuscadă şi în grabă îşi con¬ 
duse armata spre Munţii din nord." 

«Chu Ko Liang spuse şefului său de stat major : „Ssu 
Ma I a crezut că i-am întins o cursă şi a fugit la poalele 

lanţurilor muntoase. Când mai târziu a aflat, Ssu Ma I fu 
copleşit de regrete" 1 .» 

13. Dacă sunt în stare să determine amplasarea ina¬ 
micului, totodată ascunzând-o pe a mea, în acest caz eu 
pot să mă concentrez şi el trebuie să se împrăştie. Şi dacă 
eu mă concentrez în timp ce el se împrăştie, eu pot folosi 
totalitatea forţelor mele pentru a ataca o parte din ale 
sale 2 . Voi avea, deci, superioritatea numerică. Atunci dacă 
pot folosi cel mai mare număr pentru a lovi o mână de 
oameni la locul ales, cei ce au de-a face cu mine vor fi 
pierduţi 3 . 

Tu Mu : .Folosesc când trupe uşoare şi călăreţi vi- 

guroşi pentru a ataca acolo unde el nu este gata, când ar- 
baletieri robuşti şi arcaşi puternici pentru a-i smulge 
pozitii-cheie pentru a-i învălmăşi flancul stâng, pentru a-i 
înconjura aripa dreaptă, pentru a-1 alarma în faţă şi a-1 
lovi pe neaşteptate în spate." 

„în plină zi îl păcălesc cu jocul drapelelor şi stindar¬ 
delor şi seara, îl induc în eroare cu bătăi de tobă. Atunci 
terorizat de frică, el îşi va împărţi forţele ca măsură de 
precauţie." 

14. Inamicul nu trebuie să ştie unde am de gând să 
dau bătălia. Căci, dacă nu ştie el, va trebui să fie pregă¬ 
tit în mai multe puncte. Şi dacă este pregătit în mai multe 
puncte, adversarii pe care îi voi găsi în vreunul din aceste 
puncte nu vor fi numeroşi.' 

15. Căci dacă el se pregăteşte în prima linie, arier¬ 
garda sa va fi slabă, şi dacă se pregăteşte în spate, pri¬ 
mele lui rânduri vor fi fragile. Dacă el se pregăteşte la 
stânga, dreapta lui va fi vulnerabilă şi dacă se pregăteşte 
la dreapta, stânga sa va fi descoperită. Şi dacă se pregă¬ 
teşte peste tot , el va fi slab peste tot 4 . 

1 Această poveste este la baza intrigii unei opere populare chi¬ 
neze. Chu Ko Liang se aşeză pe turnul porţii şi cântă din lăuta 
lui, în timp ce gărzile parcurgeau străzile şi se răspândeau şi ar¬ 
mata lui Ssu Ma I dădea târcoale prin mahalale. El fusese deja 
dejucat de Chu Ko Liang şi mai este încă şi acum. 

2 Literalmente, „o parte din ale sale". 

3 Kalgren, GS, 1120 m pentru „ultima extremitate". 

4 Literalmente „dacă nu există loc unde el nu se pregăteşte, 
nu există loc unde să nu fie vulnerabil". Dubla negaţie întăreşte 
afirmaţia." 


44 




Chang Yu : „El nu va fi în stare să descopere unde vor* 
apărea cu adevărat carele, nici din ce punct va ţâşni ca¬ 
valeria mea, nici chiar în ce loc trebuie, de fapt,’ sa-1 ur¬ 
mărească infanteria mea şi de ce aceea se va împrăştia 
si se va împărţi, şi va trebui să se apere contra mea din 
foate părţile. în consecinţă, puterea sa va fi divizată şi 
slăbită, forţele sale vor fi’ scindate şi risipite şi în locul 
în care îl atac voi putea arunca o armată de’anvergură 
împotriva unităţilor lui izolate". 

16. Cine dispune de efective reduse trebuie să se men¬ 
ţină pregătit contra inamicului; cine are efective nume¬ 
roase împinge inamicul să se pregătească împotriva lui. 

17. Dacă se ştie unde şi când va avea loc o bătăbe, se 
poate efectua cu’trupele un marş de o mie de li, pentru a 
le reuni pe câmpul de bătălie. Dar dacă nu se cunoaşte nici 
ziua, nici locul luptei, stânga nu poate ajuta dreapta, nici 
dreapta stânga ; avangarda nu va putea susţine spatele şi 
nici spatele avangarda. Cu atât mai mult se’întâmplă aşa. 
atunci când diversele elemente se găsesc la zeci de li unele 
de altele sau chiar numai la câţiva b ! 

Tu Yu : „Or, experţii în materie de război trebuie să 
ştie unde şi când se va’da bătălia. Ei măsoară itinerariile 
şi fixează data. Ei împart armata şi se pun în mişcare pe 
cletaşamente separate. Cei ce sunt departe pleaca primii, 
cei ce sunt aproape pleacă după aceea. Astfel, joncţiunea 
diverselor elemente — chiar dacă ar fi la o mie de li’unele 
de altele — se va efectua în acelaşi timp, aşa cum se adună 
cumpărătorii care vin spre piaţă. 5 " 

5 Pentru a ilustra acest punct, Tu Mu povesteşte această inte¬ 
resantă anecdotă : „împăratul Wu, din dinastia Sung, îl trimise 
pe Chu Ling Shih să-l atace pe Ch'iaoTsung în Shu. împăratul 
Wu spuse : Anul trecut Liu Ching Hsuan a plecat din teritoriu în 
interiorul fluviului, îndreptându-se spre Huang Wu. Neajungând 
la nici un rezultat, el s-a întors. Acum, rebelii cred că eu ar tre¬ 
bui să vin din teritoriul exterior la fluviu, dar ei presupun că 
vreau să-i surprind venind din interiorul fluviului. Dacă este aşa, 
ei desigur vor apăra Fu Ch'eng cu trupe grele şi voi păzi dramu¬ 
rile în interior. Dacă eu mă duc la Huang Wu, voi cădea drept în 
cursa lor. Ei bine ! Voi conduce grosul armatei în partea exteri¬ 
oară a fluviului şi voi lua Ch'eng Tu şi voi trimite trimite de di- 

18. Cu toate că estimez ca fiind numeroase efectivele 
din Yuch, ce avantaj pot avea din această superioritate 
în privinţa rezultatului conflictului ? 6 . 

19. Eu spun deci că victoria poate fi creată. Căci chiar 
dacă inamicul este numeros, pot să-l împiedic să atace. 

Chia Lin : „Chiar dacă inamicul este numeros, dacă 
nu cunoaşte situaţia mea militară, eu pot să-l împing să 
se ocupe de urgenţă de pregătirile lui proprii, în aşa fel 
ca să nu aibă timp liber să stabilească planuri de luptă 
împotriva mea". 

20. Scoate deci la iveală planurile inamicului şi vei 
şti care strategie va fi eficace şi care nu. 

21. Aţâţă-1 şi descoperă schema generală a mişcărilor 
lui. 

22. Stabileşte dispunerea lui, asigurându-te astfel asu¬ 
pra locului bătăliei 7 . 

23. Pune-1 la încercare şi vezi care sunt punctele tari ! 
şi care cele slabe. 

24. Important este când se dispun trupele, să nu pre¬ 
zinte o formă susceptibilă de a fi definită în mod clar. 
în acest caz, vei scăpa de indiscreţiile spionilor cei mai 
isteţi şi nici minţile cele mai pătrunzătoare nu vor putea 
să stabilească un plan împotriva ta. 

versiune către interiorul fluviului. Iată un plan mirific pentru a 
pune mâna pe inamic. 

„în acelaşi timp, el se va teme ca acest plan să nu fie cunoscut 
şi că rebelii să nu fi descoperit cumva unde era slab, şi unde era 
puternic. El trimise, deci, o scrisoare pecetluită cum se cuvine, lui 
Lung Shih. Pe plic el scrise aceste cuvinte : „A se deschide când 
vei ajunge la Pai' Ti". în acest moment, armata nu ştia cum va 
trebui să fie împărţită şi din ce loc va pleca." 

«Când Ling Shih ajunse la Pai' Ti, el deschise scrisoarea, care 
era redactată astfel : „Grosul armatei va înainta în bloc, plecând 
de la exteriorul fluviului pentru a se întâlni cu Ch'eng Tu, Tsang 
Hsi şi Chu Lin, care plecând din centrul fluviului, îl vor lua pe 
Kuang. Han. îmbarcaţi trupele slabe pe mai mult de zece vase 
înalte şi trimiteţi-le în afara fluviului către Huang Wu".» 

„De fapt Chiao Tsung a folosit trupe grele pentru a se apăra 
în afara fluviului şi Ling Shih îl extermină." 

6 Aceste aluzii la Wu şi la Yuch sunt reţinute de către anumiţi 
critci ca indicaţii care permit datarea redactării textului. Acest 
punct este dezvoltat în Introducere. 

7 Literalmente „câmpul vieţii şi al morţii". ' 





25. Stabilesc după formă planurile care duc la victo¬ 
rie, dar aceasta scapă muritorilor de rând. Cu toate că 
fiecare are ochi pentru a sesiza aparenţele, nimeni nu în¬ 
ţelege cum am creat victoria. 

26. De aceea, când am câştigat o victorie, nu folosesc 
a doua oară aceeaşi tactică, dar pentru a face faţă împre¬ 
jurărilor folosesc metoda mea la infinit. 

27. Or, o armată poate fi comparată cu apa, căci, după 
cum şuvoiul care curge evită înălţimile şi se îndreaptă 
spre locurile joase, tot aşa o armată evita forţa şi loveşte 
slăbiciunea. 

28. Şi la fel cum şuvoiul de apă urmează denivelările 
terenului, tot aşa o armată, pentru a dobândi victoria, îşi 
adaptează acţiunea sa la situaţia inamicului. 

29. Şi la fel, după cum apa nu are formă stabilă, nici 
în război nu există condiţii permanente. 

30. în consecinţă, cel care ştie să câştige victoria, mo- 
dificându-şi tactica după situaţia inamicului, merită să 
fie divinizat. 

31. Din cele cinci elemente, nici unul nu predominăm 
mod constant, din cele patru anotimpuri nici unul nu du¬ 
rează veşnic ; dintre zile, unele sunt lungi şi altele scurte, 
iar luna ’creşte şi descreşte. 



VII 

Manevra 1 


Sun Tzu a spus : 

1. în mod normal, atunci când se face uz de forţă ar¬ 
mată, generalul primeşte, mai întâi, ordinele suveranului. 
El îşi adună trupele şi mobilizează populaţia. El face din 
armată un tot omogen şi armonios şi o instalează în ta¬ 
băra sa.' 2 

Li Ch'uan : „El primeşte mandatul suveranului şi, 
conformându-se deliberărilor ţinute în vederea victoriei 
prin sfaturile templului, asigură respectuos executarea 
pedepselor ordonate de cer." 

2. Nimic nu este mai greu decât arta manevrei. Difi¬ 
cultatea în această privinţă este să faci dintr-o cale în- 
tortochiată drumul cel mai direct şi să schimbi neşansa 
în avantaj. 

. 3. înaintează, deci, pe căi ocolite şi distrage atenţia 
inamicului, momindu-1. Datorită acestui procedeu, se 
poate ca, plecat după el, să ajungi înaintea îui. Cine este 
în stare să acţioneze astfel înţelege strategia directului şi 
indirectului. 

Ts'ao Ts'ao : „...Lăsaţi impresia că sunteţi la depăr- 
tare. Veţi putea să porniţi la drum după inamic şi să so- 

1 Literalmente „luptă" sau „luptă între două armate", fiecare 
dintre ele forţându-se să obţină o poziţie avantajoasă. 

? Acest versat se poate traduce fie ca aici, conform lui Li 
Ch'uan şi lui Chia Lin, fie conform lui Ts'ao Ts'ao şi lui Tu Mu : 
„El instalează tabăra armatei astfel ca Porţile Armoniei să fie 
una în faţa celeilalte". După. ce a strâns o armată, prima sarcină 
a unui comandant ar fi să organizeze, adică să „armonizeze" di¬ 
versele elemente. 

siţi înaintea lui pentru că ştiţi cum să apreciaţi şi să cal¬ 
culaţi distanţele". 

Tu Mu 3 : „Acela care vrea să aibă un avantaj urmează 
un drum lung şi întortochiat şi îl transformă într-o cale 
scurtă. El schimbă neşansa în avantaj. El înşală şi induce 
în eroare inamicul spre a-1 incita ]a temporizare şi la ne¬ 
glijenţă, apoi el avansează cu repeziciune." 

4. Or, avantajul şi pericolul sunt amândouă inerente 
manevrei 4 . 

Ts'ao Ts'ao : „Specialistul va profita ; pentru cel ce nu 
este, ea e periculoasă". 

5. Cel ce lansează întreaga armată în urmărirea unui 
avantaj, nu îl va obţine. 

6. Dacă abandonează tabăra cu scopul de a smulge 
avantajul prin luptă, materialul va fi pierdut. 

Tu Mu : „Dacă te deplasezi cu toate convoaiele de ba¬ 
gaje, materialul va călători cu încetineală şi nu se va ob¬ 
ţine avantajul. Dacă se lasă în urmă bagajele grele şi se 
înaintează în marş forţat cu trupele uşoare, există teme¬ 
rea că bagajele se vor pierde". 

7. Rezultă că dacă-şi vor scoate armura şi vor porni 
la drum, neoprindu-se nici zi, nici noapte şi străbătând 
o sută de li, sărind o etapă din două, cei trei şefi de armată 
vor fi capturaţi. Căci trupele robuste vor ajunge primele, 
iar cele slabe se vor târî în urmă în dezordine, în aşa fel 
încât, dacă va fi folosită această metodă, va ajunge numai 
a zecea parte a armatei 5 . 

3 Acest comentariu figurează ca urmare la versetul nr. 2 din 
text. 

4 Giles, bazându-se pe TT, a tradus : „A manevra o armată este 
avantajos ; cu o mulţime indisciplinată, este cel mai periculos". Sun 
Hsing Yen a înţeles acest verset în acelaşi fel. Această traducere 
prea literală lasă de-o parte complet partea esenţială. Interpre¬ 
tarea lui Ts'ao Ts'ao este, desigur, mai satisfăcătoare. Acest verset 
exprimă o generalitate care serveşte de introducere la aceea ce ur¬ 
mează. 0 linie de conduită comportă în general, sub aparenţe, 
câteodată, avantajoase, germenii dezavantajului. Inversul este, de 
asemenea, adevărat. 

5 Prin „a-şi scoate armura", Sun Tzu înţelege fără nici o în¬ 
doială că echipamentul individual greu trebuie împachetat şi lăsat 
la bază. 


49 



Tu Mu : „...în mod normal, o armat# parcuge treizeci 
de li pe zi, ceea ce constituie o etapă. într-un marş for¬ 
ţat corespunde de două ori acestei distanţe, ea străbate 
două etape. Nu se pot străbate o sută de’ li pe zi decât 
mergând zi şi noapte. Dacă înaintarea se efectuează în 
acest ritm, oamenii vor fi făcuţi prizonieri... Când Sun 
Tzu spune că, dacă această metodă este aplicată, numai un 
soldat din zece va ajunge, vrea să spună că, atunci când 
nu există altă soluţie şi că trebuie cu orice preţ dacă bă¬ 
tălia pentru a câştiga’ o poziţie avantajoasă, se alege un 
om clin zece, cel ’mai viguros’ pentru a-1 trimite înainte, 
în timp ce ceilalţi nouă vin în ariergardă. Astfel, din zece 
mii de oameni afegeţi o mie, care vor sosi în zori. Ceilalţi 
vor veni neîntrerupt, unii la sfârşitul dimineţii şi ceilalţi 
în cursul după-amiezii, în aşa fel încât nici unul’nu va îi 
istovit, ci toţi, unii după alţii vor veni să se alăture pri¬ 
milor veniţi.’ Pasul lor răsună fără întrerupere. Când te 
baţi pentru un „avantaj, acesta trebuie să fie un punct 
strâtegic vital. în acest caz, o mie de oameni abia vor 
ajunge pentru a-1 apăra, în aşteptarea restului armatei". 

8. Dacă se înaintează printr-un marş forţat de cinci¬ 
zeci li, comandantul avangărzii „va cădea, şi numai o ju¬ 
mătate din armată va ajunge. în cazul unui marş forţat 
de treizeci de li, vor ajunge numai două treimi—din ar- 
• mată 6 . 

9. Rezultă că o armată, căreia îi lipseşte armamentul 
greu. furajul, hrana şi materialele va fi pierdută 7 . 

Li Ch'uan : „...Protecţia cu ajutorul pereţilor metalici 
este mai puţin importantă’decât grânele şi hrana." 

10. Cei care ignoră condiţiile geografice — munţii şi 
pădurile, defileele periculoase,’ mlaştinile — nu pot ’corî- 
duce marşul unei armate. 

6 Acest pasaj poale fi redat şi astfel : „Generalul armatei su¬ 
perioare în măsura în care se deosebeşte de generalii care comandă 
armate mijlocii şi inferioare, va fi învins" sau va fi împiedicat 
să obţină bune rezultate. Aici armata superioară înseamnă avan¬ 
garda în cazul unei progresii în coloană a celor trei divizii ale 
armatei. Altfel spus, avantajele şi dezavantajele marşurilor for¬ 
ţate trebuie cântărite cu grijă şi trebuie examinată problema de 
a şti ceea ce trebuie luat sau lăsat într-o bază sigură. 

7 Versetul care urmează acestuia reia un verset anterior şi nu-şi 
are locul aici. El a fost sărit. 

11. Cei care n-au recurs la călăuze locale sunt în im¬ 
posibilitate să cunoască avantajele terenului. 

Tu Mu : „Kuan Tzu spune : în general, şeful armatei 
trebuie să se familiarizeze dinainte temeinic cu hărţile, 
pentru a cunoaşte trecerile periculoase pentru care şi pen¬ 
tru căruţe, pe acelea unde apa este prea adâncă pentru 
vehicule, trecătorile munţilor cunoscuţi 8 , principalele 
fluvii, dispunerea înălţimilor terenului şi a colinelor, 
locurile unde stuful, pădurile şi trestiile sunt luxuriante, 
lungimea drumurilor, importanţa cetăţilor şi a oraşelor, 
cetăţile binecunoscute care sunt părăsite şi locurile unde 
există livezi luxuriante. Trebuie cunoscute toate aceste 
date, ca şi traseul exact al liniilor de demarcaţie. Toate 
aceste date, generalul trebuie să şi le înmagazineze în me¬ 
morie ; numai cu această condiţie el nu va pierde avan¬ 
tajul terenului". 

Li Ch'ing a spus : „...Trebuie să alegem ofiţerii cei 
mai curajoşi şi pe cei care sunt cei mai inteligenţi şi cei 
mai zeloşi şi recurgând la călăuze locale, să străbatem în 
secret munţii şi pădurile fără zgomot si fără a lăsa urme. 
Câteodată, confecţionăm labe artificiale de animale şi le 
încălţăm, câteodată adaptăm la chipuri păsări false şi ne 
ascundem în linişte în tufişuri dese. Apoi, plecăm ure¬ 
chea la sunetele îndepărtate şi clipim din ochi pentru a 
vedea mai bine. Avem spiritul atent la orice ocazie de 
care am putea profita. Observăm semnele atmosferice, 
căutăm în cursurile de apă eventualele urme ale trecerii 
inamicului printre vad şi pândim freamătul copacilor care 
denotă apropierea lor." 

Ho Yen Hsi : „...Or, dacă am primit ordinul să intrăm 
în campanie, ne grăbim spre un loc necunoscut, unde n-a 
pătruns influenţa civilizaţiei sau unde comunicaţiile sunt 
tăiate şi dacă ne pierdem în aceste defileuri, nu este greu ? 
Dacă înaintez cu o armată izolată, inamicul mă aşteaptă, 
mă pândeşte. Căci, situaţiile respective ale atacantului şi 
ale aceluia care se păzeşte diferă considerabil. Cu atât mai 
mult cînd inamicul este şiret şi foloseşte numeroase stra¬ 
tageme ! Dacă n-am stabilit un plan cădem cu capul ple¬ 
cat. Bravând pericolele şi pătrunzând în locuri pericu¬ 
loase, ne expunem dezastrului de a fi prinşi în plasă sau 
inundaţii . înaintând ca oamenii beţi, riscăm să ne găsim 

8 „Cunoscuţi" pentru importanţa lor strategică. 

aruncaţi într-o luptă neprevăzută. Când ne oprim seara 
suntem neliniştiţi de alerte false ; dacă înaintăm în grabă 
şi fără pregătire, cădem în ambuscade. Este ceea ce se 
cheamă să arunci o armată de urşi şi tigri în ţara morţii. 
Cum putem să le dăm de capăt fortificaţiilor rebelilor sau 
să izgonim inamicul din bârlogurile sale înşelătoare ?" 

De aceea, pe teritoriul inamic, munţii, fluviile, ridică- 
turile de pământ şi colinele pe care el le poate apăra ca 
puncte strategice, pădurile, trestiile, stuful şi ierburile 
planturoase, unde el se poate ascunde, lungimea drumu¬ 
rilor şi potecilor, suprafaţa cetăţilor si oraşelor, întinde¬ 
rea satelor, fertilitatea şi ariditatea câmpurilor, profunzi¬ 
mea lucrărilor de irigaţie, importanţa materialului, Am¬ 
ploarea armatei adverse, tăişul armelor, toate acestea tre¬ 
buie perfect cunoscute. Atunci avem ochiul aţintit pe ina¬ 
mic şi el poate fi prins uşor. 

12. Căci războiul se bazează pe înşelăciune. Deplasaţi-vă 
când e în interesul vostru şi creaţi schimbări de situaţii 
prin dispersări şi concentrări de forţe 9 . 

13. In campanie fiţi iuţi ca vântul ; când înaintaţi pe 
etape mici, fiţi maiestuosi ca pădurea ; în incursiuni şi 
jafuri fiţi asemenea focului ; la oprire, fiţi neclintiţi ca 
munţii 10 . De nepătruns ca norii, deplasaţi-vă ca fulgerul. 

14. Când prădaţi o regiune, repartizaţi-vă forţele 11 . 

Când cuceriţi un teritoriu, împărţiţi profiturile 12 . 

15. Cântăriţi mai întâi situaţia şi după aceea acţionaţi. 

16. Cel care cunoaşte arta înaintării directe şi indirecte 
va fi victorios. Aceasta este arta manevrei. 

17. Cartea administraţiei militare spune : întrucât 
glasul omenesc nu se aude în timpul luptei, se folosesc tobe 
şi gonguri. întrucât trupele nu se pot vedea cu claritate 
în timpul luptei , se folosesc drapele şi stindarde 13 . 

9 Mao Tse Tung parafrazează de multe ori acest verset. 

10 Adoptată ca o deviză de către luptătorul japonez Takeda 
Shingerj. 

rang P'ing An propune aici varianta : ..Astfel peste tot unde 
apar drapelele noaste militare, inamicul este divizat". Nimic nu 
pare să justifice o astfel de modificare. 

12 în loc de „împărţiţi profiturile", Yang P'ing An a spus : 
„Apăraţi-vă pentru cel mâi bun profit al nostru". Textul nu spri¬ 
jină această interpretare. 

13 Acest verset este interesant deoarece Sun Tzu citează aici o 
lucrare anterioară celei sale. 

18. Or, gongurile şi tobele, drapelele şi stindardele 
sunt folosite pentru a concentra într-un punct atenţia tru¬ 
pelor. Când trupele pot fi unite în acest fel, viteazul nu 
poate să înainteze singur, nici laşul să dea înapoi. Aceasta 
este arta de a conduce o armată. 

Tu Mu : «... Legea militară declară : „Aceia care 
atunci când trebuie să înainteze, nu o fac şi cei care tre¬ 
buie să se retragă, nu o fac, sunt decapitaţi".» 

„în timp ce Wu Ch'i se bătea împotriva lui Ch'in, nu 
exista nici un ofiţer care înaintea şocului armatei, să nu 
poată să-şi stăpânească înflăcărarea. El înaintă, tăie două 
capete si se întoarse. Wu Ch'i ordonă să fie decapitat." 

«Şeful statului major al armatei îl dojeni în termenii - 
următori : „Acest om este un ofiţer talentat ; nu trebuia 
să pui să fie decapitat". Wu Ch'i’răspunse : „Nu pun la 
îndoială talentele lui de ofiţer, dar eî este neascultător".» 

„Ca urmare puse să fie decapitat". 

19. Pentru lupta de noapte, folosiţi un mare număr de 
torţe si tobe ; pentru lupta de zi se foloseşte un mare nu¬ 
măr cfe drapele şi stindarde, pentru a impresiona ochii şi 
urechile trupelor noastre 14 . 

Tu Mu : „...Aşa după cum formaţiile importante cu¬ 
prind altele mai mici, la fel şi taberele importante cuprind 
altele mai mici." Avangarda,’ ariergarda, aripa dreaptă şi 
aripa stângă au, fiecare, tabăra lor proprie. Toate aceste 
tabere distincte sunt dispuse în cerc, în jurul cartierului 
general al comandantului, situat în centru. Diversele col¬ 
ţuri se îmbucă între ele în aşa fel încât tabăra, în între¬ 
gul ei, aminteşte, prin forma sa, constelaţia Pi Lei 15 ." 

„Distanţa care separă diferitele tabere nu depăşeşte o 
sută de paşi şi nu este mai mică decât cincizeci, drumu¬ 
rile şi potecile se unesc în aşa fel încât să permită trupe¬ 
lor sa se desfăşoare. Fortificaţiile sunt faţă în fată, astfel 
că fiecare să poată ajuta pe celelalte, furnizându-le arcuri 
şi arbalete." 

„La fiecare încrucişare se ridică un mic fort ; în 
vârf sunt îngrămădite lemne de foc ; în interior sunt 
ascunse tuneluri . Pe scări se ajunge în vârf, unde sunt 

14 Sau „a inamicului" sau poate amândurora. Sensul nu e clar. 
Comentariul lui Tu Mu nu se aplică în mod deosebit la acest 
verset, dar el a fost inserat aici pentru că denotă o tehnică dintre 
cele mai avansate, în arta de a stabili un plan. 

15 Markal ? Pi este Alpharatz. 

postate sentinele. Dacă una dintre ele, după căderea nop¬ 
ţii, aude bătaie de tobă clin cele patru laturi ale taberei, 
ea aprinde focul de alarmă. De aceea, dacă inamicul 
atacă noaptea, se poate întâmpla ca el să forţeze porţile, 
dar peste tot există mici tabere, fiecare foarte bine apă¬ 
rate, şi la est, şi la vest, şi la nord, şi la sud, şi el nu ştie 
pe care s-o atace." 

"în tabăra comandantului-şef sau în taberele de mai 
mică importanţă, cei care află primii deVenirea inamicu¬ 
lui îl lasă să intre cu toate trupele sale. Apoi, ei bat toba 
şi toate taberele răspund. La toate forturile mici se aprind 
focuri de alarmă, datorită cărora se luminează ca în plină 
zi. După aceea, ofiţerii şi oamenii închid porţile taberelor ; 
ei se postează la fortificaţii şi din înălţimea acestui obser¬ 
vator, supraveghează inamicul. Arcuri şi arbalete de mare 
putere trag în toate direcţiile." 

"Pentru noi. nu este decât o îndoială la acest plan, 
căci inamicul nu va ataca noaptea, deoarece dacă o face 
este sigur că va pierde". 

20. Or, se poate întâmpla ca o armată să fie lipsită 
de moral şi comandantul ei să nu aibă curaj l6 . 

Ho Yen Hsi : „...Wu Ch'i a spus : Responsabilitatea 
unei armate de un milion de soldaţi se bazează pe un sin¬ 
gur om. El este succesul moralului"’. 

Mei Yao Ch'en : „...Dacă o armată şi-a pierdut mora¬ 
lul, generalul său, la rândul lui, îşi va p’ierde încrederea". 

Chang Yu : "Generalul domină prin încredere. Or, 
ordinea şi încurcătura, curajul şi laşitatea sunt tot atâtea 
calităţi determinate de încredere, be aceea, acela care 
este expert în arta de a ţine inamicul în frâu îl contra¬ 
carează, apoi porneşte împotriva lui. El îl scoate din sărite 
pentru a-1 înspăimânta şi îl hărţuie pentru a-1 face să 
se teamă. Astfel el îl face să-şi piardă încrederea şi toată 
priceperea să întocmească planuri." 

21. Dis-de-dimineaţă te simţi plin de ardoare ; în 
cursul zilei, zelul încetineşte şi seara, gândurile se întorc 
spre ţară 17 . 

22. De aceea, specialiştii în arta militară evită inami- 
cul atun ci când acesta este înflăcărat; ei îl atacă atunci 

16 Sau „de inteligenţă". Ezit între cele două expresii. 

17 Mei Yao Ch'en declară că, cuvintele „dimineaţă", „zi" şi 
„seară* reprezintă diferitele faze ale unei campanii lungi, 

când s-a moleşit şi când soldaţilor le este dor de ţară. 
Iată ce se numeşte a avea în mână factorul „moral". 

23. Ei aşteaptă în perfectă ordine un inamic dezor¬ 
donat şi, în finişte, un inamic gălăgios. Iată ce se numeşte 
a avea în mână factorul „spirit". 

Tu" Mu : „în calm şi fermitate ei nu sunt copleşiţi 
de evenimente". 

Ho Yen Hsi : „Pentru generalul care trebuie să-şi 
exercite singur şi cu subtilitate autoritatea asupra unei 
armate de un milion de oameni împotriva unui inamic 
a cărui ferocitate o egalează pe aceea a tigrilor, avantajele 
şi dezavantajele se întrepătrund. în faţa nenumăratelor 
schimbări, el trebuie să fie prudent şi suplu ; el trebuie să 
păstreze prezente în minte toate posibilităţile. Dacă nu 
are inima fermă şi judecata clară, cum ar putea face 
faţă împrejurărilor fără să-şi piardă capul ? Când pe 
neaşteptate se loveşte de dificultăţi grave, cum ar putea 
să nu se alarmeze ’? Cum ar putea, fără să se încurce; 
să ţină cu fermitate în mână o infinitate de probleme ?" 

24. Ei aşteaptă aproape de câmpul de bătaie un inamic 
care vine de departe ; în repaus, un inamic epuizat ; 
aşteaptă cu trupe bine hrănite, trupe flămânde. Este ceea 
ce se numeşte a avea în mână factorul „condiţii mate¬ 
riale". 

25. Ei nu atacă un inamic care înaintează cu stindarde 
bine orânduite, nici pe cel ale cărui formaţii se aliniază 
într-o ordine impresionantă. Este ceea ce se numeşte a 
avea în mână factorul „oportunitate" l8 . 

26. Arta de a comanda constă, deci, în a nu înfrunta 
inamicul atunci când el ocupă poziţii ridicate, şi atunci 
te opune când este adăpostit de coline. 

27. Dacă simulează fuga, nu îl urmări. 

28. Nu ataca trupele lui de elită. 

29. Nu te arunca lacom în capcanele care îţi sunt 
întinse. 

Mei Yao Ch'en : „Peştele care râvneşte la capcană 
este prins ; trupele care râvnesc capcana’ sunt învinse". 

Cheng Yu : «După cele Trei Strategii : „Sub capcana 
parfumată va fi. desigur, un peşte prins cu undiţa".» 

18 Sau „factorul ocazii". în aceste versete pronumele „ei" de¬ 
semnează pe experţii în materie militară. 

30. Nu tăia drumul unui inamic care se întoarce 
acasă. 

31. Unui inamic împresurat trebuie să-i laşi o ieşire, 

Tu Mu : „Arată-i că-i rămâne o scândură ’de salvare 

şi strecoară-i în suflet că există şi altă soluţie decât 
moartea. După aceea loveşte". 

Ho Yen Hsi : «Atunci când Ts'ao Ts'ao l-a asediat pe 
Hu Kuan, el dădu acest ordine : „Când oraşul va fi 
cucerit, apărătorii vor fi înmormântaţi." însă după lună 
oraşul rezista. Ta'ao Jen spuse : Când un oraş este ase¬ 
diat, este esenţial de a lăsa să se întrevadă asediaţilor o 
posibilitate de supravieţuire. Or, monseniore, cum’dum¬ 
neavoastră le-aţi spus ’să lupte până la moarte, fiecare 
se va lupta ca să-şi apere pielea. Oraşul este puternic 
şi el are rezerve mari de hrană. Dacă îl atacăm, un mare 
număr de ofiţeri şi de oameni vor fi răniţi. Dacă perse¬ 
verăm pe această cale, va dura zile întregi. Să-ţi insta¬ 
lezi taberele sub zidurile unui oraş puternic şi să ataci 
rebeli hotărăşti să se bată până la moarte, nu este un 
plan judicios». Ts'ao Ts'ao urmă acest sfat şi oraşul se 
se predă. 

32. Nu împinge la disperare un inamic hăituit. 

Tu Yu : «Prinţul Tu Ch'ai a spus : „Fiarele sălbatice, 
când sunt hăituite, se luptă cu energia disperării. Cât de 
adevărat este aceasta atunci când este vorba de oameni ! 
Dacă ei ştiu că nu există altă soluţie, ei se vor bate până 
la moarte".» 

în timpul domniei împăratului Hsuan din dinastia 
Han, Chao Ch'ung Ku reprima o revoltă a tribului Ch'iang. 
Cei din tribul Ch'iang văzură că armata lui era nume¬ 
roasă ; ei scăpară de bagajele lor grele şi porniră să treacă 
vadul fluviului Galben. Drumul traversa defilee înguste 
şi Ch'ung Kuo împingea înaintea lui pe cei din tribul 
fch'iang, fără exces. 

Unul spuse : „Avem un avantaj mare, dar înaintăm 
încet". 

Ch'ung Kuo răspunse : „Ei sunt într-o situaţie dispe¬ 
rată. Nu pot să-i hărtuiesc. Dacă îi împing cu moderaţie, 
ei vor pleca fără să întoarcă capul. Dacă îi strâng de 
aproape, ei se vor întoarce împotriva noastră şi se vor 
bate până la moarte". 

„Toţi generalii spuseră : Minune !" 

33. Iată cum trebuie conduse trupele. 

VIII 

Cele nouă variabile 


Sun Tzu a spus : 

1. în general, când se face uz de forţă armată, practica 
cere ca comandantul-şef să primească însărcinarea de 
la suveran pentru a mobiliza populaţia şi a strânge 
armata 

2. Nu trebuie să ridici tabăra pe un teren jos. 

3. Pe un teren propice comunicaţiilor, uneşte-te cu 
aliaţii tăi. 

4. Nu întârzia pe un teren descoperit. 

5. Pe un teren închis este nevoie de ingeniozitate. 

6. Pe un teren al morţii, luptă. 

7. Există drumuri pe care nu trebuie să te aventurezi, 
trupe pe care să nu le loveşti, oraşe pe care să nu le 
asediezi şi terenuri pe care să nu te aperi pas la pas. 

Wanri Hsi : ..După părerea mea, trupele aşezate drept 
momeală, trupele de elită şi un inamic cu formaţiile bine 
rânduite şi impresionante nu trebuie să fie atacate". 

Tu Mu : ..Aici este vorba despre un inamic retranşat 
într-o poziţie strategică, în spatele unor ziduri înalte şi 

1 Cum Sun Tzu foloseşte o formulă aproape identică pentru a 
introduce capitolul VII, Yang P'ing An, în ceea ce îl priveşte, ar 
suprima acest pasaj ca şi versetele 2-6 inclusiv, care revin mai de¬ 
parte în expozeul celor „două terenuri" şi pe care el le-ar înlocui 
cu versetele 26—32 inclusiv în capitolul’VII. Deoarece Sun Tzu 
foloseşte o negaţie în versetele 2—6 nu mai avem afirmaţia abso¬ 
lută exprimată de el mai înainte. Iată de ce nu mă simt obligat 
să accept modificările propuse. Cele „două Variabile' sunt, 
deci, expuse în versetele 2—7 inclusiv, 

a unor şanţuri adânci şi dispunând de provizii îmbelşu¬ 
gate de grâne si alte alimente, al cărui scop este de a-mi 
reţine armata, bacă atac oraşul şi îl cuceresc, nu voi obţine 
nici un avantaj demn de menţionat. Dacă nu-1 cuceresc, 
asaltul va reduce cu siguranţă in bucăţele puterea armatei 
mele. Aşadar, nu trebuie să atac". 

8. Există cazuri când nu este nevoie să execuţi ordinele 
suveranului 2 . 

Ts'ao Ts'ao : „Când este oportun, în cursul operaţiu¬ 
nilor, generalul nu are nevoie să fie frânat de ordinele 
suveranului ". 

Tu Mu : «Wei Liao Tzu declară : „Armele sunt usten¬ 
sile de rău augur şi lupta este contrară virtuţii : coman¬ 
dantul este stăpânul morţii şi el nu este responsabil nici 
sus, fată de cer, nici. jos, faţă de pământ, nici faţă de ina¬ 
mic, nici în spate, faţă de suveran".» 

Chang Yu : „Regele Fu Ch'ai a spus : Când vedeţi ce 
conduită trebuie să adoptaţi, acţionaţi ; nu aşteptaţi 
instrucţiunile". 

9. Un general care cunoaşte perfect cei nouă factori 
variabili, ştie cum să conducă trupele. 

Chia Lin : „Generalul trebuie să fie sigur că poate 
domina situaţia în avantajul său, după cum o cer împre¬ 
jurările. El nu este legat de proceduri fixe". 

10. Generalul care nu înţelege avantajele celor nouă 
factori variabili nu va fi în stare să aibă avantajul tere¬ 
nului, chiar dacă îl cunoaşte bine. 

Chia-Lin : „...Un general evaluează schimbările de 
împrejurări oportune." 

11. In conducerea operaţiunilor militare, cel ce nu 
înţelege tactica adaptată la cele nouă situaţii variabile, 
va’ fi incapabil să folosească trupele sale eficient, chiar 
dacă înţelege cele „cinci avantaje" 3 . 

Chia Lin : «...Cele „cinci variaţiuni" sunt următoa¬ 
rele : un drum, chiar cel mai scurt, nu trebuie să fie 
urmat, dacă se ştie că e periculos şi că există riscul unei 
ambuscade.» 

2 Formulă restrânsă, care înglobează împrejurările variabile 
enumerate anterior. 

3 Verset obscur, care deconcertează pe toti comentatorii. Si 
Chia Lin vede just : cele „cinci avantaje" trebuie să fie situaţiile 
enumerate în versetele 2—6 inclusiv. 

„O Armată, cu toate că ar putea fi atacată, nu trebuie 
să fie atacată dacă împrejurările sunt disperate şi inami¬ 
cul este susceptibil să se bată până la moarte." 

„Un oraş, chiar izolat şi care se pretează a fi atacat, 
nu trebuie să fie atacat dacă se presupune că este bine 
aprovizionat şi apărat de trupe de primă forţă ţinute bine 
în mână de un general experimentat, că miniştrii săi sunt 
loiali şi planurile lor sunt de nepătruns." 

„Un teren bun, chiar dacă stăpânirea lui este contes¬ 
tabilă, nu trebuie să facă obiectul unei bătălii, dacă se 
ştie că odată cucerit va fi greu să fie apărat, sau că nu 
există nici un avantaj de tras din cucerirea lui, că va fi 
probabil contra-atacat şi că vor fi pierderi de deplâns." 

„Ordinele unui suveran, cu toate că trebuie executate, 
nu trebuie urmate dacă generalul ştie că ele comportă 
pericolul unui control dăunător al capitalului asupra 
acţiunilor sale." 

„Trebuie să te conformezi acestor cinci eventualităţi 
în momentul în care ele se ivesc, potrivit împrejurări¬ 
lor, căci nu este posibil să decizi dinainte asupra lor". 

12. „De aceea, generalul competent trebuie să ţină 
cont, în deliberările sale, în acelaşi timp, de factorii favo¬ 
rabili şi defavorabili". 4 

Ts'ao Ts'ao : „El cântăreşte primejdiile inerente avan¬ 
tajelor şi avantajele inerente’primejdiilor." 

13. Luând în considerare factorii favorabili, el face 
planul său viabil ; luând în considerare factorii defavo¬ 
rabili, el va rezolva poate dificultăţile 5 . 

Tu Mu : „...Dacă doresc să am avantaj asupra inamicu¬ 
lui, nu trebuie să privesc numai avantajul pe care îl voi 
găsi la el, ci trebuie mai întâi să iau în consideraţie felul 
în care el poate să-mi dăuneze dacă acţionez astfel"’. 

Ho Yen Hsi : „Avantajul şi dezavantajul au unul 
asupra altuia o acţiune reciprocă. Şeful luminat delibe¬ 
rează." 

14. Este temut de vecini acela care le face rău. 

4 Sun Tzu spune că sunt mixte. 

5 Sun Tzu spune că ţinând cont de factorii favorabili, faci 
planul să fie „demn de încredere" sau „sigur" ; „viabil" (sau „rea¬ 
lizabil") este sensul cel mai apropiat pe care îl găsesc. 

Chin Lin : „Planurile şi proiectele destinate să facă 
rău inamicului nu sunt cantonate în cadrul unei metode 
deosebite. Ori îndepărtaţi din anturajul lui înţelepţii şi 
virtuoşii, cu scopul de a’ nu mai avea consilieri, on tri¬ 
miteţi’ trădătorii în ţara lui pentru a-i scăpa adminis¬ 
traţia. Sau datorită unor înşelăciuni viclene, îndepărtaţi pe 
miniştrii de suveranul lor. Sau trimiteţi meşteşugarii 
îndemânatici pentru a incita populaţia şi a-i ’ delapida 
bogăţiile. Sau oferiţi-le muzicieni şi’ dansatori imorali 
pentru a le schimba obiceiurile. Sau daţi-le femei fru¬ 
moase pentru a-i face să-şi piardă capul". 

15. El îi istoveşte menţinându-i constant în mişcare si 
îi împinge să alerge de colo până colo, prezentându-fe 
pretinse avantaje. 

16. Există un principiu, în materie de artă militară, 
de a nu presupune că inamicul nu va veni, ci de a conta, 
mai degrabă, pe graba lui de a-i face faţă, de a nu sconta 
că el nu va ataca, cj mai de grabă să te faci de neînvins. 

Ho Yen Hsi: „...în strategiile lui Wu se citeşte : Când 
este pace în lume, un om de bine îsi tine salcia alături 
de el". 

17. Cinci calităţi sunt periculoase la un general. 

18. Dacă este temerar, poate fi ucis. 

Tu Mu : „...Un general prost şi curajos este o calami¬ 
tate. Wu Ch'i a spus : Când oamenii vorbesc despre yn 
general, ei dau întotdeauna importanţă curajului său. în 
ceea ce priveşte un general, curajul nu este decât o cali¬ 
tate printre aîtele. De fapt, un general viteaz nu va lipsi să 
se angajeze cu uşurinţă în luptă şi dacă acţionează astfel, 
el nu va aprecia ceea ce este avantajos". 

19. Dacă este laş, el va fi capturat.. 

Ho Yen Hsi : „în Ssa Ma Fa se citeşte : Cel ce pune 
viata mai presus de toate va fi paralizat de nehotărâre. 
Nehotărârea la un general este o mare calitate". 

20. Dacă este furios, poate fi păcăbt. 

Tu Yu : „Un om impulsiv poate fi făcut să se înfurie 
şi împins la moarte. Cel care se înfurie uşor este iritabil, 
încăpăţânat ; el acţionează în grabă. El nu ţine cont de 
dificultăţi". 

Wang Hsi : „Ceea ce este esenţial la un general este 
constanţa". 

21. Dacă are sentimentul onoarei prea susceptibil 
poate fi calomniat. 

Mei Yao Ch'en : „Cel ce ţine să-şi apere reputaţia nu 
dă atenţie la nimic altceva". 

22. Dacă are un suflet milos, poate fi necăjit. 

Tu Mu : „Acela care are sentimente de omenie şi de 
compătimire şi nu se teme decât de pierderea oamenilor, 
nu poate renunţa la un avantaj temporar pentru un profit 
pe termen lung şi este incapabil să abandoneze ceva pentru 
a se apuca de altceva". 

23. Aceste cinci trăsături de caracter sunt defecte 
grave la un general şi în operaţiunile militare ele sunt 
catastrofale. 

24. Nimicirea armatei şi moartea generalului decurg 
inevitabil din aceste puncte slabe. Ele trebuie cântă¬ 
rite cu chibzuinţă. 



IX 


Marşuri 


Sun Tzu a spus : 

1. Ca regulă generală, când ocupaţi o poziţie şi când 
înfruntaţi inamicul, după ce aţi trecut munţii, rămâneţi 
în apropierea văilor. Aşezaţi tabăra pe un teren ridicat, 
făcând faţă versantului însorit 1 . 

2. Luptaţi coborând. Nu atacaţi când urcaţi 2 . 

3. Aceasta este valabilă când ocupaţi o poziţie în 
munţi. 

4. După ce aţi traversat, un fluviu, trebuie să vă în¬ 
depărtaţi puţin. 

5. Când un inamic, care înaintează, trece un curs de 
apă, nu-1 înfruntaţi pe malul apei. Este avantajos să-l lă¬ 
saţi să-şi treacă jumătate din forţe, apoi să atacaţi. 

Jo Yen Hsi : „în timpul perioadei de Primăvară şi 
Toamnă, ducele de Sung sosi la fluviul Hung pentru a 
ataca armata Ch'u. Armata Sung se desfăşurase înainte 
ca trupele Ch'u să fi terminat de trecut fluviul. Ministrul 
de război spuse : „Inamicii sunt numeroşi, noi nu suntem 
decât o mână de oameni. Solicit permisiunea de a ataca 
înainte ca ei să fi terminat traversarea". Ducele Sung 
răspunse : „Nu se poate. Când armata Ch'u se găsi pe us- 

1 Literalmente „cu faţa la direcţia crescătoare, campaţi intr-un 
loc ridicat". Comentatorii explică faptul că Sheng „creştere" în¬ 
seamnă: Yang, „însorit", adică sudul. 

2 Dacă adoptăm versiunea TT. Altă interpretare : „într-un răz¬ 
boi pe munte, nu atacaţi la urcuş". 

cat, dar înainte ca ea să-şi fi aliniat rândurile, ministrul 
ceru din nou permisiunea’de a ataca şi ducele răspunse. 
Nu încă. Atunci când armata lor va fi’ desfăşurată în or¬ 
dine, vom ataca". 

„Armata Sung fu învinsă, ducele rănit la coapsă şi ofi¬ 
ţerii din avangardă nimiciţi 3 ." 

6. Dacă doriţi să purtaţi bătălia, nu înfruntaţi inamicul 
aproape de apă 4 . Instalaţi-vă pe un teren ridicat cu faţa 
spre soare. Nu vă instalaţi în aval. 

7. Acest lucru este valabil când vă stabiliţi poziţiile în 
apropierea unui fluviu. 

8. Traversaţi cu iuţeală mlaştinile sărate. Nu întâr¬ 
ziaţi prea mult. Dacă vă găsiţi faţă în faţă cu inamicul în 
mijlocul unei mlaştini sărate trebuie să vă stabiliţi în apro¬ 
pierea ierbii si a apei, sprijiniţi de arbori 5 . 

9. Acest lucru se explică atunci când ocupaţi o poziţie 
în mlaştini sărate. 

10. Pe teren şes, ocupaţi o poziţie care vă facilitează 
acţiunea. Având munţii în spate şi la dreapta, câmpul de 
bătaie este în faţă şi spatele vă este asigurat 6 . 

11. Aşa trebuie să vă instalaţi pe un teren şes. 

12. în general, este avantajos de a aplica aceste prin¬ 
cipii la instalarea în cele patru situaţii citate 1 . Datorită lor 
împăratul Galben a învins patru suverani 8 . 

13. O armată preferă terenul ridicat celui de jos ; ea 
apreciază soarele şi nu suferă umbra. Astfel apărându-şi 

3 De unde provine reflecţia lui Mao Tse Tung : Nd nu suntem 
ca ducele de Sung. 

4 După comentatori, trebuie să ne îndreptăm de maluri şi ţăr¬ 
muri, pentru a-1 incita pe inamic să încerce să treacă vadul. 

5 Este vorba, poate, de câmpii sărate inundate din când în 
când, cum se vede în nordul şi în estul Chinei, şi nu despre mlaş¬ 
tini sărate, care, putând fi traversate exclusiv cu vasul, ne sunt 
mai bine cunoscute. 

6 Sun Tzu spune : „înainte, viaţa ; înapoi, moartea". Flancul 
drept era cel mai vulnerabil; scutul se ţinea în mâna stângă. 

7 în alte cuvinte, metodele descrise trebuie să fie folosite pen¬ 
tru instalarea taberei armatei. După Chang Yu, acest verset se 
referă la instalarea taberei. Totuşi, acelaşi Chang Yu îl citează pe 

Chu Kuo Liang în legătură cu modul de luptă în astfel de locuri, 

8 Presupus a fi domnit între anii 2697—2596 î.Ch. 

sănătatea, ea ocupă o poziţie solidă. O armată care nu su¬ 
feră de tot felul de boli poate fi sigură de victorie 9 . 

14. Atunci când se află în apropiere de munţi mici şi 
cute de relief, de rambleuri sau alte trasamente, poziţiile 
trebuie stabilite la soare, cu spatele şi dreapta, sprijinite 
de aceste obstacole. 

15. Aceste metode sunt toate avantajoase pentru ar¬ 
mată şi permit folosirea avantajului terenului 10 . 

16. In cazul torentelor de munte, cum sunt „Fântânile 
Cerului", ,.Temniţele Cerului", „Lanţurile Cerului", „Cap¬ 
canele Cerului" şi „Crăpăturile Cerului", trebuie să vă în¬ 
depărtaţi repede. Nu vă apropiaţi de ele. 

17. Mă ţin la distanţă de aceste locuri şi atrag inami¬ 
cul spre ele. Mă plasez cu faţa spre ele şi îl împing pe 
inamic cu spatele la ele. 

18. Când există de o parte şi de alta a unei armate de- 
fileuri sau lacuri periculoase, acoperite de ierburi acvatice, 
printre care creşte trestie şi stuf, sau munţi împăduriţi 
acoperiţi de mărăcini deşi si încâlciţi, trebuie explorate 
în adâncime, căci în aceste iocuri se pregătesc ambuscade 
şi se ascund spionii. 

19. Când inamicul este aproape, dar plasat pe un te¬ 
ren jos, el este dependent de o poziţie favorabilă. Dacă vă 
provoacă la luptă de departe, el doreşte să vă determine 
să înaintaţi, căci, atunci când se găseşte pe un teren lu¬ 
necos, el ocupă o poziţie avantajoasă 11 . 

20. Când se văd copacii mişcându-se, inamicul înain¬ 
tează. 

21. Când s-au pus numeroase obstacole în mărăcini, 
este un şiretlic. 

22. Dacă păsările îşi iau zborul, înseamnă că inamicul 
aşteaptă în ambuscadă ; când animalele sălbatice fug 
speriate, el încearcă să vă ia prin surprindere. 

9 Literalmente, „vreo sută de boli". 

10 Iată versetul ce urmează imediat acestuia în text : „Când 
ploaia cade în cursul superior al unui fluviu şi când apa coboară 
spumegând, cei ce vor să treacă vadul trebuie să aştepte ca nivelul 
apei să scadă". Fără îndoială, locul lui nu e aici. Bănuiesc că face 
parte din comentariile care s-au strecurat în text. 

11 Variantă : „oferă un aşa zis avantaj", 

23. Praful care se ridică dintr-o dată în sus în coloane 
înalte, semnalează apropierea carelor. Cel care rămâne sus¬ 
pendat la mică înălţime şi se răspândeşte ca o pânză anunţă 
apropierea infanteriei. 

Tu Mu : „Când carele de cavalerie se deplasează re¬ 
pede, ele sosesc unele în spatele altora, ca un şir de peşti 
şi de aceea praful se ridică în coloane înalte şi subţiri". 

Chang Yu : „...Când coloana este în marş, ea trebuie 
să fie precedată de patrule de observare. Dacă acestea văd 
praf ridicându-se atunci ele trebuie să semnaleze aceasta 
imediat generalului comandant şef'. 

24. Când praful se ridică ici şi colo, inamicul aduce 
lemne de foc ; dacă se văd numeroase pete mici care par 
că se duc şi vin, el îşi instalează tabăra . 

25. Când trimişii inamicului vorbesc cu umilinţă, dar 
acesta îşi continuă pregătirile, inamicul va înainta. 

Chang Yu : «Când T'ien Tan apăra Chi Mo, generalul 
Ch'i Che, din statul Yen, asedie acest oraş, Tien Tan puse, 
el însuşi, mâna pe lopată şi ajută trupele sale de lucru. El 
îşi trimise soţiile şi concubinele să se înroleze în armată 
si împărţi propriile alimente pentru a-şi ospăta ofiţerii, 
fel trimise, de asemenea, femei pe meterezele oraşului pen¬ 
tru a cere condiţii de capitulare. Generalul statului Yen fu 
foarte satisfăcut.’ Tien Tan adună. în acelaşi timp, douăzeci 
si patru de mii de uncii de aur şi trimise generalului din 
Yen prin locuitorii bogaţi ai oraşului, o scrisoare redac¬ 
tată în aceşti termeni : „Oraşul este pe cale de a se preda 
imediat. Singura noastră dorinţă este,să nu luaţi prizonieri 
nici pe femeile noastre, nici pe concubinele noastre". Ar¬ 
mata din Yen se relaxă şi deveni din ce în ce mai nreli- 
jentă. T'ien Tan atacă prin surprindere şi aplică inamicu¬ 
lui o înfrângere zdrobitoare.» 

26. Când cuvintele trimişilor sunt înşelătoare, dar ina¬ 
micul înaintează ostentativ, el va bate în retragere. 

27. Când trimişii lui vorbesc în termeni măgulitori, în- 
seamnă că inamicul doreşte un armistiţiu 13 . 

12 Versiune conformă celei a lui Li Ch'uan, „adună lemne de 
foc". Ei târăsc vreascuri. Comentariile care întretaie acest verset 
sunt consacrate consideraţiilor asupra modului de strângere a lem¬ 
nului pentru încălzit. 

13 Acest verset, care nu se află la locul lui în text, a fost re- 
înserat în prezentul context. 


5 — Arta războiului 

28. Atunci când, fără o înţelegere prealabilă, inamicul 
cere un armistiţiu, el unelteşte. 

Ch'en Hao : „...Dacă fără motive el imploră un armis¬ 
tiţiu, este sigur că afacerile lui interioare se află într-o 
stare periculoasă, că este neliniştit şi că doreşte să stabi¬ 
lească un plan pentru a obţine răgaz. Sau ştie că, datorită 
situaţiei pe care o avem, suntem vulnerabil la intrigile 
lui şi vrea să prevină bănuielile noastre cerând un armis¬ 
tiţiu. Apoi, va profita de pe urma lipsei noastre de pre¬ 
gătire". 

29. Când carele uşoare încep să iasă şi să se aşeze pe 
locuri în flancurile inamicului, aceasta se aranjează în or¬ 
dine de bătaie. 

Chang Yu : „în Formaţia în solzi de peşte, vin mai în¬ 
tâi carele, apoi infanteria". 

30. Când trupele sale înaintează cu repeziciune şi el 
îşi trece în revistă carele de luptă, el prevede stabilirea 
unei joncţiuni cu întărituri 14 . 

31. Când jumătate din efectivele sale înaintează, iar 
cealaltă jumătate se retrage, el încearcă să vă atragă 
într-o cursă. 

32. Când oamenii se sprijină pe arme, trupele sunt 
înfometate. 

33. Când cei care cară apă beau înainte de a duce apa 
în tabără, trupele suferă de sete. 

34. Când inamicul vede un avantaj, dar nu înaintează 
pentru ca să-l folosească, înseamnă că este obosit 15 . 

35. Când păsările se adună deasupra amplasamentului 
taberei, înseamnă că tabăra e părăsită. 

Ch'en Hao : „Sun Tzu explică cum trebuie să distingi 
adevărul de fals în înfăţişările exterioare ale armatei ina¬ 
micei 

14 Nu este absolut clar. Doreşte să stabilească joncţiunea eu 
trupe venite în ajutor ? Sau detaşamentele sale dispersate sunt 
pe cale să se regrupeze ? 

15 Faptul că această serie de versete sunt redactate în termeni 
simpli, nu opreşte pe comentatori, care se complac să le explice în 
mod amplu, unul după altul. 

36. Când în tabăra inamică se aud strigăte noaptea, 
înseamnă că duşmanului îi este frică l6 . 

Tu Mu : „Soldaţii sunt îngroziţi şi încearcă un senti¬ 
ment de nesiguranţă. Ei fac gălăgie pentru a se linişti". 

37. Când trupele sale sunt dezordonate, generalul nu 
are prestigiu. 

Ch'en Hao : "Când ordinele generalului nu sunt stricte 
şi comportarea lui este lipsită de demnitate, ofiţerii sunt 
turbulenţi". 

33. Când drapelele şi stindardele sale se mişcă într-una, 
încoace şi încolo, inamicul este dezorganizat. 

Tu Mu : „Ducele Ch'ung din statul Lu, îl învinsese pe 
Ch'a a Ch'ang Sho. Tsao Kuei solicită permisiunea de a-1 
urmări pe inamic. Ducele îl întrebă pentru ce. El răs¬ 
punse : Văd că urmele lăsate de carele lor nu sunt clare 
şi că drapelele şi stindardele lor atârnă jalnic. Iată de ce 
doresc să-i urmăresc". 

39. Când ofiţerii se înfurie uşor, înseamnă că ei sunt 
epuizaţi. 

Ch'en Hao : „Când generalul face planuri nefolosi¬ 
toare, toţi sunt obosiţi". 

Chang Yu : „Când administraţia şi ordinele sunt lipsite 
de fermitate, moralul oamenilor lor este scăzut, şi ofiţerii 
sunt furioşi". 

40. Când inamicul îşi hrăneşte caii cu grâne şi oamenii 
cu carne, oamenii nu-şi atârnă marmitele în copaci şi nu 
se întorc în adăposturile lor, inamicul este într-o situaţie 
disperată 17 . 

Wang Hsi : „Inamicul îşi hrăneşte caii cu grâu şi oa¬ 
menii cu carne, spre a le mări forţa şi rezistenţa şi unora 
şi celorlalţi. Dacă armata nu are marmite, înseamnă că ea 
nu va mai mânca. Dacă oamenii nu se întorc în adăpos¬ 
turile lor, înseamnă că ei nu se mai gândesc acasă şi au 
intenţia să angajeze o bătălie decisivă." 

16 A se vedea în „Alexandru" de Plutarh, descrierea taberei 
perşilor, noaptea care precede bătălia de la Gaugemala. 

17 Chang Yu spune că atunci când o armată îsi „arde navele" 
si „distruge marmitele" este încolţită fiind gata sa se lupte până 
la moarte. 

41. Când oamenii se adună în mod constant în grupuri 
mii şi îşi vorbesc la ureche, generalul a pierdut încrederea 
armatei 1S . 

42. Recompense prea dese arată că generalul este la 
capătul puterilor, pedepse prea dese înseamnă că e în cul¬ 
mea descurajării 19 

43. Dacă ofiţerii tratează, mai întâi, oamenii cu bru¬ 
talitate şi apoi se tem de ei, limita indisciplinei a fost 
atinsă 20 . 

44. Când trupele inamice au un moral ridicat şi. cu 
toate că sunt în faţa noastră, întârzie să înceapă lupta fără 
totuşi să părăsească terenul, trebuie să examinaţi situaţia 
temeinic. 

45. în război, numai numărul nu aduce nici un avan¬ 
taj. Nu înaintaţi bizuindu-vă exclusiv pe forţa militară 21 . 

46. Este deajuns să evaluaţi corect situaţia inamicului 
şi să vă concentraţi forţele pentru a pune mâna pe el 22 . 
Un punct, asia e tot. Cel ce este lipsit de prevedere şi îşi 
subestimează inamicul v a fi cu siguranţă prins de el. 

18 Comentariile ce urmează acestui verset sunt consacrate mai 
ales pentru a explica termenii folosiţi. Majoritatea comentatorilor 
sunt do acord să dedare că atunci când oamenii se adună şi îşi 
vorbesc la ureche, ei îşi critică ofiţerii. Mei Yao Ch'en remarcă că 
ei probabil sunt pa cale de a proiecta o dezertare, versetul care ur¬ 
mează imediat fiind o parafrază a acestuia, a fost sărit, 

19 Ho Yen Hsi observă că pentru îndeplinirea sarcinii sale. ge¬ 
neralul trebuia să găsească echilibrul între indulgenţă şi severitate. 

20 Sau : „Să faci întâi pe fanfaronul, şi apoi să-ţi fie frică de 
armata inamică ?” Aici Ts'ao Ts'ao, Tu Mu, Wang Hsi şi Chang 
Yu înţeleg toţi pe Ch'i ca şi cum s-ar referi la inamic, dar această 
idee nu se potriveşte prea bine cu versetul precedent. Interpretarea 
lui Tu Yu, pe care o adopt, pare de preferat. 

21 „Căci nu după numărul combatanţilor, ci după ordinea im¬ 
pecabilă a rândurilor lor şi după vitejia lor, se măsoară în general 
faptele războinice”. Procope, Istoria războinicilor, pag. 347. 

22 Aici Ts'ao Ts'ao interpretează eronat Tsu al lui Tsu I, expre¬ 
sie care înseamnă „ajunge". Această greşeală, evident, a înşelat 
pe comentatori şi nici unul dintre ei n-a vrut să fie în dezacord 
cu Ts'ao Ts'ao. Wang Hsi începe destul de curajos să declare : „Cred 
că cei care se pricep să creeze schimbări de situaţie prin concen- 

47. Dacă trupele sunt pedepsite înainte ca fidelitatea 
lor să fie asigurată, ele vor fi nesupuse. Dacă ele nu se 
supun este greu să le foloseşti. Dacă trupele sunt credin¬ 
cioase, dar pedepsele nu sunt aplicate, nu poţi să le fo¬ 
loseşti. 

48. Comandaţi, deci, cu politeţe şi însufleţiţi-le tutu¬ 
ror aceeaşi ardoare războinică ; se va putea spune că 
victoria este asigurată. 

49. Dacă ordinele sunt fără excepţie eficiente, trupele 
vor fi supuse. Dacă ordinele nu sunt întotdeauna eficiente, 
ele vor fi nesupuse. 

50. Dacă ordinele sunt in toate împrejurările justifi¬ 
cate şi executate, raporturile care există între comandan¬ 
tul şef şi trupele sale sunt mulţumitoare. 


trare sau dispersie nu au decât să-si adune forţele şi să exploateze 
o greşeală în apărarea inamicului pentru a obţine victoria, dar 
pentru a termina, el lasă prestigiul lui Ts'ao Ts'ao să câştige asupra 
propriei sale judecăţi, chiar dacă este mai bună. 

X 

Terenul 1 


Sun Tzu strune ; 

1. Terenul se poate clasifica, după natura sa, în ac¬ 
cesibil, înşelător, fără influenţă, îngust, accidentat şi de¬ 
părtat 2 

2. Un teren la fel de uşor de trecut de fiecare din cele 
două părţi aflate faţă în faţă este numit accesibil. Pe un 
astfel de teren, cel care ocupă primul o poliţie la soare, o 
poziţie potrivită pentru transportul proviziilor sale, poale 
să lupte în avantajul său. 

3. Un teren din care este uşor să ieşi, dar este greu să 
te întorci, este înşelător. El este de aşa natură, încât dacă 
inamicul nu este gata şi dacă efectuează o incursiune vic¬ 
toria este posibilă. Dacă inamicul este pregătit şi dacă ieşi 
pentru a ataca, dar nu reuşeşti să învingi, va fi greu să re¬ 
vii. Nu se va putea profita de acest teren. 

4. Un teren pe care este tot atât de dezavantajos de a 
pătrunde, atât pentru inamic, cât şi pentru noi, este fără 
influenţă. El este de aşa natură că, cu toate că inamicul în- 
tinde o capcană, eu nu înaintez, ci încerc să-l antrenez 

1 „Topografie" sau „Configuraţia terenului", 

2 Mei Yao Ch'en numeşte „accesibil" terenul pe care dramu¬ 
rile se întâlnesc şi se încrucişează, „înşelător" acela care seamănă 
cu o plasă, „fără influenţă", pe acela în care te închizi cu inami¬ 
cul, „îngust" acela pe care o vale se întinde între doi munţi, „acci¬ 
dentat" pe cel care are munţi, râuri, ondulaţii de pământ si creste 
şi „depărtat" pe acela care prezintă o suprafaţă plană. Sun Tzu 
foloseşte epitetul „depărtat" pentru a indica o depărtare consi¬ 
derabilă a celor două tabere adverse. 

retrăgându-mă. O dată ce am atras afară jumătate din 
efectivele sale, pot să-l lovesc cu succes. 

Chang Yu : „...în Arta războiului de Li Chlng, se 
citeşte : Pe un teren care nu oferă avantaj nici unei părţi, 
nici alteia, trebuie să atragi inamicul simulând retragerea, 
să aştepţi ca jumătate din efectivele lui să fi ieşit şi să lan¬ 
sezi un atac pentru a-i bara drumul". 

5. Dacă ocup primul un teren îngust, trebuie să blo- 
chez căile de acces şi să-l aştept pe inamic. Dacă inamicul 
e cel ce ocupă primul un astfel de teren şi blochează de- 
fileele, nu trebuie să-l urmez ; dacă nu le blochează com- 
piet. pot să fac acest lucru. 

6. Pe teren accidentat trebuie să-mi stabilesc pozi¬ 
ţiile pe înălţimile însorite şi să-l aştept pe inamic 3 . Dacă 
el e cel care ocupă primul un asemenea teren, îl atrag re- 
trăgându-mă. Nu-1 urmăresc. 

Chang Yu : „Dacă trebuie să fii primul care să te in¬ 
stalezi pe teren şes, cu atât mai mult trebuie s-o faci în 
locurile dificile şi periculoase 4 . Cum am putea ceda un ast¬ 
fel de teren inamicului ?" 

7. Când te găseşti departe' de un inamic de o forţă 
egală cu a ta, este greu să-l provoci la luptă şi nu ai ni¬ 
mic de câştigat să-l ataci pe poziţiile pe care el şi le-a 
ales 5 . 

8. Acestea sunt principiile referitoare la şase tipuri 
diferite de teren. Generalului îi revine responsabilitatea 
supremă de. a te informa despre ele cu cea mai mare grijă. 

Mei Yau Ch'en : „Or, natura terenului este factorul 
fundamental pentru a ajuta armata să-şi asigure victoria". 

9. Or, dacă trupele fug, dacă sunt nesubordonate 6 sau 
în pericol, dacă se prăbuşesc în plină confuzie sau sunt 

3 în general, am tradus Yang-ul din grupa Yin Yang prin „sud" 
sau „însorit" şi Yin prin „nord" sau „umbros". în contextul lui 
Sun Tzu aceşti’termeni nu au implicaţii cosmice. 

4 Hsein înseamnă „trecere îngustă", de unde sensul de „peri¬ 
culos" şi prin extindere „strategic". 

5 Expresia care urmează verbul „a ataca" a fost adăugată 
pentru a face mai explicită gândirea lui Sun Tzu. 

6 Caracterul tradus aici prin.„nesupus" este Shib, „a destinde" 
de unde şi sensul de „relaxat", „nepăsător", „nesupus". Comen¬ 
tatorii sunt de acord că, în acest context, eî trebuie înţeles „ne¬ 
subordonat", 

puse în derută, este greşeala generalului. Nici unul din 
aceste dezastre nu poate fi atribuit unor cauze naturale. 

10. Celelalte împrejurări fiind la egalitate, dacă o ar¬ 
mată atacă pe alta, ale cărei efective sunt de zece ori mai 
mari ca ale ei, se ajunge la derută. 

Tu Mu : „Când se atacă în proporţie de unul contra 
zece, trebuie, mai întâi, să se compare agerimea şi strategia 
generalilor aflaţi faţă în fată. vitejia şi laşitatea trupelor, 
condiţiile meteorologice, avantajele oferite de teren şi să 
se aprecieze dacă trupele din fiecare tabără sunt sătule, 
flămânde, obosite sau proaspete". 

11. Când trupele sunt tari şi ofiţerii slabi, armata este 
nesupusă. 

Tu Mu : „Acest verset vorbeşte despre soldaţi şi su¬ 
bofiţeri 7 nedisciplinaţi şi trufaşi şi despre generali şi co¬ 
mandanţi de armată timoraţi şi slabi." 

„La începutul perioadei Ch'ang Ch'ing 8 , sub dinastia 
domnitoare pe atunci, T'ien Pu primi ordinul să preia 
comanda în Wei pentru a ataca pe Wang Ting Ch'ou. Pu 
'fusese crescut în Wei, unde populaţia îl dispreţuia şi mai 
multe zeci de mii de oameni traversară drumurile pe spi¬ 
narea măgarilor. Pu nu reuşi să-i respingă. El rămase la 
postul lui timp de mai multe luni şi când vru să pornească 
bătălia ofiţerii şi oamenii de trupă se împrăştiară in toate 
direcţiile Pu îşi tăie gâtul". 

12. Când ofiţerii sunt curajoşi şi trupele slabe, armata 
este în pericol 9 . 

13. Când ofiţerii superiori sunt furioşi şi nesupuşi şi 
când, găsindu-se în faţa inamicului, se aruncă în luptă 
fără a se întreba dacă angajarea are şanse de a reuşi şi 
fără să aştepte ordinele comandantului şef, armata se 
prăbuşeşte. 

Ts ao Ts'ao : „Ofiţerii superiori desemnează pe gene- 
ralii subordonaţi. Dacă, cuprinşi de furie, ei atacă inamicul 

7 Wu înseamnă un grup de cinci oameni sau şeful unui astfel 
de grup, un caporal, un subofiţer. 

8 în 820—825 era noastră. 

9 împotmolită sau pe cale de a se înnămoli, ca într-o mlaştină. 
Trebuie înţeles că, dacă tmpele sunt slabe, eforturile ofiţerilor 
sunt tot atât de zadarnice ca şi când ele ar fi prinse într-o mlaştini. 

fără a cîntări forţele aflate în faţă, atunci armata se pră¬ 
buşeşte cu siguranţă". 

14. Când generalul este moralmente slab şi autoritatea 
sa nu este foarte severă, când ordinele şi directivele sale 
nu sunt limpezi, când nu există reguli ferme pentru a-i 
călăuzi pe ofiţeri şi pe soldaţi, iar formaţiile nu au ţinută, 
armata este dezorientată 10 . 

Chang Yu : „...Haos născut din el însuşi". 

15. Când un comandant şef este incapabil să-şi apre¬ 
cieze adversarul, foloseşte o forţă restrânsă contra unei 
forţe importante sau trupe slabe pentru a lovi trupe tari 
sau el omite să aleagă trupe de şoc pentru avangardă, se 
ajunge la derută. 

Ts'ao Ts'ao : „în aceste condiţii, el comandă trupe sor¬ 
tite fugii". 

Ho Yen Hsi : «...Sub dinastia Han „Vitejii celor Trei 
Fluvii" erau tovarăşi de arme cu un talent puţin obiş¬ 
nuit. Sub dinastia Wu, trupele de şoc se numeau distrugă¬ 
torii de obstacole, sub Ch'i Stăpânii Destinului, sub T'ang 
Săritorii si agitatori. Acestea sunt diferitele nume date 
trupelor de şoc. Nimic nu este mai important decât folo¬ 
sirea acestora în tactica ce se pune în practică pentru a 
câştiga bătăliile ".» 

„în general, când ansamblul trupelor este instalat în 
acelaşi loc, comandantul selecţionează din fiecare tabără 
ofiţerii înfocaţi şi curajoşi, care se disting prin agilitate şi 
forţă şi se clasează, prin faptele lor de arme, deasupra 
a ceea ce este comun. El îi grupează pentru a constitui 
un corp special. Din zece oameni ia doar unul şi din zece 
mii, o mie". 

Chang Yu : „în general, este esenţial să fie folosite 
în luptă trupe de elită ca vârf de lance al avangardei. 
Mai întâi, pentru că acestea întăresc propria noastră 

10 Termenul redat prin „lipsă de ţinută" înseamnă literalmente 
„vertical şi orizontal". 

11 Din păcate, atribuţiile „săritorilor şi agitatorilor" nu sunt 
precizate. Fără nici o îndoială, ei trebuiau, printre altele, să stâr¬ 
nească avântul trupelor executând dansuri sălbatice şi jocuri de 
scrimă acrobatice, pentru care chinezii sunt, pe bună dreptate, 
renumiţi şi poate, în acelaşi timp, să impresioneze pe inamic prin 
îndemânarea şi ferocitatea lor. 

hotărâre, apoi pentru că aceste trupe tocesc tăişul ina¬ 
micului". 

16. Când oricare din aceste condiţii este îndeplinită, 
armată, este pe calea înfrângerii. Este responsabilitatea 
supremă a generalului să examineze cu atenţie aceste 
şase condiţii. 

. 17. Configuraţia locurilor poate fi un atu major în 
luptă. Iată de ce estimarea situaţiei inamicului şi calcu¬ 
larea distanţelor, ca şi gradul de dificultate al terenului 
astfel încât să-l facă stăpân pe victorie, este arta gene¬ 
ralului eminent. Cel ce se bate având o cunoaştere per¬ 
fectă a acestor factori este sigur de victorie ; în caz 
contrar, înfrângerea este asigurată. 

18. Dacă situaţia este dintre acelea care favorizează 
victoria, iar suveranul a dat ordin să nu se atace, gene¬ 
ralul poate trece peste el. 

19. Iată de ce generalul, atunci când înaintează nu 
urmăreşte gloria lui personală, iar atunci când se retrage 
nu este preocupat de evitarea unei sancţiuni, ci are un 
singur ţel să protejeze populaţia şi să slujească interesul 
superior al suveranului său, este pentru stat un giuvaer 
preţios. 

Li Ch'uan : „...Un astfel de general nu este interesat". 

Tu Mu : „...Se găsesc foarte puţini cu aşa caracter". 

20. Pentru că un asemenea general îşi consideră oame¬ 
nii ca pe copiii săi, aceştia îl vor însoţi în văile cele mai 
adânci. El îi tratează ca pe copiii săi mult iubiţi şi ei sunt 
gata să moară cu el. 

Li Ch'uan : „Dacă el îşi îndrăgeşte astfel oamenii, el 
va obţine maximum de la ei. Astfel, vicontele de Ch'u nu 
trebuia să spună decât un cuvânt pentru ca soldaţii să se 
simtă îmbrăcaţi în vestminte călduroase de mătase" 12 . 

Tu Mu : „Pe vremea Regatelor Combatante, când Wu 
Ch'i era general, el se hrănea şi se îmbrăca ca cel mai 
umil dintre oameni. Patul său nu avea rogojină ; în tim¬ 
pul marşurilor, el nu urca pe cal ; îsi ducea singur raţiile 
de rezervă. împărţea cu trupele sale oboseala şi efortul 
cel mai dur". 

13 Vicontele îi compătimea pe cei ce sufereau de frig. Cuvintele 
lui erau de ajuns ca să reconforteze oamenii şi să le ridice moralul 
şovăitor. 

Chang Yu : "...De aceea, Codul militar declară : Gene¬ 
ralul trebuie să fie primul care să-şi ia partea sa din 
sarcinile şi corvezile armatei. în căldura verii, el nu-şi 
deschide umbrela şi în frigul iernii, nu îmbracă vest¬ 
minte groase. In locurile periculoase trebuie să coboare 
de pe cal şi să meargă pe jos. El aşteaptă ca puţurile 
armatei să fie săpate şi numai după aceea bea ; ca să 
mănânce, el aşteaptă ca prânzul armatei să fie gata şi 
pentru a se adăposti aşteaptă ca fortificaţiile armatei sa 
fie terminate" 13 . 

21. Dacă un general se arată prea indulgent cu oame¬ 
nii săi, dar este incapabil să-i folosească, dacă îi iubeşte, 
clar nu-i poate face să-i executa ordinele, dacă trupele 
sunt dezordonate şi dacă nu ştie să le ţină în mână, ele 
pot fi comparate cu nişte copii răsfăţaţi şi ele sunt inutile. 

Chang Yu : "Dacă nu li se arată decât bunăvoinţa, 
trupele devin asemenea unor copii neascultători şi sunt 
inutilizabile. Acesta este motivul pentru care Ts'ao îşi 
taie părul pentru a se pedepsi 14 . Comandanţii de valoare 
sunt, în acelaşi timp, iubiţi şi temuţi". 

„Nimic mai simplu decât lucrul acesta". 

22. Dacă ştiu că trupele mele sunt capabile să lovească 
inamicul, ignorând faptul că el este invulnerabil, şansele 
mele de victorie nu sunt decât cincizeci la sută. 

23. Dacă ştiu că inamicul este vulnerabil, ignorând 
că trupele mele sunt incapabile să-l lovească, şansele mele 
de victorie nu sunt decât de cincizeci la sută. 

24. Dacă ştiu că inamicul poate fi atacat şi că trupele 
mele sunt capabile să-l atace, dar fără a-mi da seama 

13 Memoriile şi codurile militare erau în general intitulate 
Ping. Fa. Chang Yu nu precizează care clin aceste lucrări este ci¬ 
tată aici. 

14 După ce a interzis trupelor să calce cerealele în picioare, 
Ts'ao Ts'ao lăsă, din neglijenţă, să tropăie pe câmpie pe pro¬ 
priul său cal ca să mănânce. El. se condamnă atunci să fie deca¬ 
pitat. Ofiţerii lui protestară şi plânseră dezolaţi şi atunci Ts'ao 
Ts'ao îşi aplică această pedeapsă simbolică pentru a dovedi că, 
chiar un comandant şef trebuie să răspundă legii şi disciplinei 
militare. 

că din cauza configuraţiei terenului nu trebuie să atac, 
şansele mele de victorie nu sunt decât cincizeci la sută. 

25. De aceea, atunci când cei ce au experienţa răz¬ 
boiului trec la acţiune, ei nu comit nici o greşeală ; când 
acţionează, mijloacele sunt nelimitate. 

26. Iată de ce spun : „Cunoaşte-ţi duşmanul, cunoaş¬ 
te-te pe tine însuţi, victoria ta nu va fi niciodată amenin¬ 
ţată. Cunoaşte terenul, cunoaşte condiţiile meterologice, 
victoria ta va fi totală". 



XI 

Cele nouă feluri de teren 1 


Sun Tzu a spus : 

1. Din punct de vedere al modului în care trupele 
pot fi folosite terenul poate fi clasificat în teren de dis- 
persiune, teren frontieră, teren-cheie, teren de comuni¬ 
caţie, teren de convergenţă, teren serios, teren dificil, teren 
încercuit şi teren al morţii" 2 . 

2. Când un senior se bate pe propriul teritoriu el este 
în teren de dispersiune. 

Ts'ao Ts'ao : „Aici ofiţerii şi soldaţii se grăbesc să 
se întoarcă la căminele lor apropiate". 

3. Dacă el nu pătrunde prea adânc în teritoriul ina¬ 
mic, el este pe un teren frontieră 3 . 

4. Un teren deopotrivă de avantajos pentru cele două 
părţi este un teren-cheie 4 . 

5. Un teren deopotrivă de accesibil pentru cele două 
părţi este un teren de comunicaţii. 

1 Dispunerea primitivă a acestui capitol lasă mult de dorit. Un 
mare număr de versete nu se găseşte în contextul potrivit. Altele 
se repetă : acestea sunt probabil comentarii care s-au strecurat în 
text. Am schimbat locul anumitor versete şi am eliminat pe acelea 
care par a fi adăugate. 

2 Acest pasaj prezintă o anumită confuzie. Terenul „accesibil", 
din capitolul precedent este definit în aceiaşi termeni ca terenul 
„de comunicaţie". 

Literalmente terenul poate fi „uşor" pentru că de pe el 
este simplu să te retragi. 

4 „Este vorba despre un teren de disputat sau, după cum 
spune Tu Mu, prezentând o importanţă strategică". 

Tu Mu : „Este vorba de un teren plat şi întins, pe care 
poţi să vii şi să pleci, oferind o suprafaţă suficientă pentru 
a da o bătălie şi pentru o ridica obstacole fortificate". 

6. Atunci când un stat se învecinează cu alte trei 
state, teritoriu] său este un teren de convergenţă. Cel care 
îl va lua în stăpânire primul va obţine sprijinul a „Tot 
ce este sub Cer. 

7. Când armata a pătruns adânc în teritoriul inamic, 
lăsând departe, în urma ei, numeroase oraşe şi cetăţi 
inamice, ea se găseşte pe un teren serios. 

Ts'ao Ts'ao: „E un-teren de unde este dificil să revii". 

8. Când armata, străbate munţi, păduri, o regiune 
accidentată, sau înaintează prin defileuri, mlaştini, bălţi 
sau alte locuri greu de pătruns, ea se găseşte pe teren 
dificil 5 6 . 

9. Un teren în care se pătrunde printr-un loc gâtuit 
şi de unde se iese prin locuri întortocheate şi care per¬ 
mite unei forţe inamice reduse să o lovească pe a mea, 
care este mai importantă, se numeşte „încercuit" 7 . 

Tu Mu : „...Aici, e uşor să întinzi capcane şi rişti 
o înfrângere absolută". 

10. Un teren pe care armata nu poate să supravie¬ 
ţuiască decât luptându-se cu energia disperării se numeşte 
„al morţii". 

Li Ch'uan : „Oprit de munţi în faţă şi de fluvii în 
spate, la capătul rezervelor. în această situaţie, este avan¬ 
tajos să acţionezi cu repeziciune şi este periculos să tem¬ 
porizezi". 

11. Iată de ce spun : Nu luptaţi în teren de disper- 
siune ; nu vă opriţi în regiunile de frontieră. 

12. Nu atacaţi un inamic care ocupă un teren-cheie ; 
in teren de comunicaţie vegheaţi ca formaţiunile voastre 
să nu fie separate una de alta 8 . 

5 Imperiul este desemnat, întotdeauna, cu expresia „Tot ce 

este sub Cer". : 

6 Comentatorii se complac într-o oarecare măsură să discute in¬ 
terpretarea caracterului redat aici prin adjectivul „dificil". Mai mulţi 
dintre ei vor să restrângă sensul la cel al unui teren inundabil. 

7 Ideea verbală redată aici ar putea fi tradusă prin „imobiliza" 
mai degrabă decât prin „a lovi". 

8 Ts'ao Ts'ao spune că ele trebuie să fie în „joncţiune". 


78 




13. în teren de convergenţă, aliaţi-vă cu statele 
vecine ;Jn teren „adânc" jefuiţi 9 ’. 

14. în teren dificil, grăbeşte pasul ; în teren încer¬ 
cuit inventează stratageme, în terenul morţii luptaţi. 

15. In teren de dispersiune aş face din armată un 
singur bloc hotărât cu fermitate 10 . 

16. în teren frontieră, mi-aş menţine forţele strâns 
unite. 

Mei Yao Ch'en : „în timpul marşurilor, diversele uni¬ 
tăţi sunt în legătură ; când se opresc, taberele şi posturile 
fortificate sunt legate unele de celelalte". 

17. în teren-cheie, aş împinge forţele mele din spate. 

Ch'en Hao : „Acest verset arată că, dacă... inamicul 

încrezător în superioritatea sa numerică, vine să-mi dis¬ 
pute un astfel de teren, folosesc efective numeroase pen¬ 
tru a-1 împinge înapoi" 11 . 

Chang Yu : ..Cineva a spus că această expresie ar 
semnifica „a pleca după inamic si a ajunge înaintea 
lui" 12 . 

18. în teren de comunicaţie, aş acorda o atenţie rigu¬ 
roasă sistemului meu de apărare. 

19. în teren de convergentă, mi-aş întări alianţele. 

Chang Yu : „îmi apropii aliaţi puternici, oferind’u-le 

obiecte preţioase şi mătase şi îi leg prin pacte solemne. 
Respect cu fermitate tratatele, astfel aliaţii îmi vor da cu 
siguranţă ajutor." 

20. In teren serios, mi-aş asigura un aflux constant 
de provizii. 

21. în teren dificil, nu m-aş opri. 

22. în teren „încercuit", aş bloca punctele de acces 
şi ieşirile. 

Tm Mu : „Doctrina militară cere ca o forţă care 
încercuieşte pe alta să lase o breşă pentru a arăta’ trupe- 

9 Li' Chuan cred că cea de a doua parte a frazei trebuie citită 
„nu jefuiţi", căci principalul obiectiv, când te găseşti pe teritoriu 
inamic, este de a câştiga ataşamentul şi suportul populaţiei. 

“Acest verset şi următoarele nouă au fost reintegrate în acest 
context. în textul original, ele figurează mai jos, în acelaşi capitol. 

“Este vorba de a şti despre ce „spate" vorbeşte Sun Tzu. Ch'en 
Hao adaugă ceva acestui verset, aşa cum figurează în prezen¬ 
tul context. 

“Acest „cineva" este Mei Yao Ch'en, care ia Hou în sensul 
„după”, prepoziţie de timp. 

lor încercuite că există o scăpare, astfel încât ele să nu 
fie decise să se lupte până la moarte. Apoi, profitând 
de această situaţie, loviţi. Să presupunem acum că eu 
sunt cel care se găseşte în teren încercuit. Dacă inamicul 
deschide o cale ca să însele trupele mele să pornească 
pe ea, eu închid aceasta ieşire, astfel încât ofiţerii şi 
oamenii mei să se lupte până la moarte" 13 . 

23. în terenul morţii, aş putea să arăt că nu există 
nici o şansă de supravieţuire. Căci este în firea soldaţilor 
să reziste când sunt înconjuraţi, să lupte până la moarte 
când nu există altă soluţie şi când sunt hăituiţi, să se 
supună orbeşte. 

24. Modificările tactice adecvate celor nouă tipuri 
de teren, avantajele inerente folosirii formaţiilor com¬ 
pacte sau larg desfăşurate şi principiile care guvernează 
comportamentul omenesc sunt probleme pe care genera¬ 
lul trebuie să le studieze cu cea mai mare grijă l4 . 

25. Altădată, cei ce treceau drept experţi în arta 
militară împiedicau în tabăra inamicului joncţiunea între 
avangărzi şi ariergărzi, cooperarea reciprocă între elemen¬ 
tele importante şi elementele de mai mică anvergură, 
asistenta acordată de trupele de valoare celor mediocre 
şi sprijinul mutual între superiori şi subordonaţi 15 . 

26. Atunci când forţele inamice sunt dispersate, el 
împiedică să se regrupeze ; când ele sunt concentrate, el 
seamănă dezordinea. 

Meng : .,Lansaţi numeroase operaţiuni destinate să-l 
inducă în eroare. Arătaţi-vă la vest şi înaintaţi plecând 
de la est ; atrage-ţi-1 la nord si loviţi-1 la sud. înnebuniţi-1 
şi faceţi-1 să-şi piardă minţile astîel încât să-şi împraş- 
tie si să-şi încurce trupele". 

13 După cum spune o poveste lungă, Shen Wu, care trăia sub ul¬ 
timii descendenţi ai dinastiei Wu, aflat într-o astfel de situaţie, 
tăie cu ajutoml armatei singura retragere lăsată trupelor sale. 
Forţele sale se bătură atunci cu energia disperării şi învinseră 
o armată de două sute de mii de oameni. 

‘“Acest verset este urmat de şapte versete scurte, care dau 
o nouă definiţie termenilor deja explicaţi, la versetele 2—10 in¬ 
clusiv. Par a fi comentarii care s-au strecurat în text. 

15 Trebuie înţeles, aici, că chiar dacă inamicul era capabil să 
se concentreze, disensiunile interne provocate de generalul experi¬ 
mentat l-ar pune în imposibilitatea de a lupta cu eficacitate. 





Chang Yu : „Liiaţi-1 pe neaşteptate, declanşând atacuri 
surpriză acolo unde nu este pregătit. Hărţuiţi-1 cu trupe 
de şoc". 

27. Ei se concentrau şi se puneau în mişcare atunci când 
aceasta era în avantajul lor 16 ; în caz contrar, se opreau. 

23. Dacă sunt întrebat : „Cum pot birui o armată ina¬ 
mică bine ordonată, care este pe punctul de a mă ataca ? 
răspund : Puneţi mâna pe un lucru la care ţine şi veţi face 
din ea ceea ce veţi dori" l 7 . 

29. Rapiditatea este chiar esenţa războiului. Profitaţi 
de lipsa de pregătire a inamicului ; urmaţi itinerarii 
neprevăzute şi loviţi-1 acolo unde nu este asigurat. 

Tu Mu : „în acest fel se rezumă natura profundă a 
războiului şi culmea artei în conducerea unei armate". 

Chan Yu : „Aici, Sun Tzu explică din nou... că dacă exis¬ 
tă ceva^care contează, este cu adevărat divina rapiditate". 

30. în cazul unei forţe de invazie, principiul general 
de reţinut este că. odată intrată adânc în teritoriul inamic, 
armata este unită şi ţara care se apără nu o poate înfrânge. 

31. Jefuiţi regiunile fertile, pentru a aproviziona 
armata din abundenţă. 

32. Vegheaţi la hrana trupelor ; nu le impuneti corvezi 
inutile. Faceţi’în aşa fel ca ele să fie animate de acelaşi 
suflu şi ca forţa lor să rămână' intactă. în ceea ce priveşte 
mişcările armatei, stabiliţi planuri de nepătruns. 

33. Aruncaţi trupele într-o situaţie fără ieşire, astfel 
ca, chiar în faţa morţii, ele să nu fuga. Căci, dacă ele sunt 
gata să moară,’ câte fapte eroice nu ar fi capabile să înfăp¬ 
tuiască ? Atunci, într-adevăr, ofiţeri şi soldaţi, împreună, 
dau maximum din ceea ce pot. într-o situaţie disperată, 
ei nu se tem de nimic ; când nu este posibila o retragere, 
ei sunt de neclintit. Când au pătruns adânc în teritoriul 
inamic, ei sunt legaţi unii de aîţii şi, acolo unde nu există 
altă soluţie, ei vor angaja cu inamicul lupta corp la corp 1S . 

16 Literalmente „ei s-au concentrat acolo unde le era interesul, 
apoi, ai au trecut la acţiune. Atunci când nu era interesul lor, au. 
rămas pe loc". Un alt comentariu, Shih Tzi Mei spune : să nu 
se pună în mişcare decât dacă ai vreun avantaj ca să o faci. 

17 Comentariul între întrebare şi răspuns este omis. 

18 în limba chineză există mai multe caractere care exprimă 
ideea de „a combate". Cel ce este folosit aici implică noţiunea de 
„corp la corp". 

34. Deci, astfel de trupe nu au nevoie să fie încurajate 
la vigilentă. Fără să le zmulgă sprijinul, generalul îl 
obţine ; fără să îl caute le dobândeşte devotamentul ; fără 
să o ceară, le câştig încrederea 19 . 

35. Ofiţerii mei nu au foarte multe bogăţii, dar aceasta 
nu din dispreţ, pentru bunurile pământeşti ; ei nu se 
aşteaptă să trăiască până la bătrâneţe ; dar nu din ură 
pentru longevitate. 

Wang Hsi : ,.Atunci când ofiţerii şi soldaţii nu se 
preocupă decât de bunurile pământeşti, ei iubesc viaţa 
mai mult decât orice". 

26. în ziua când armata primeşte ordinul de a se pune 
în marş, lacrimile celor ce stau jos le inundă gulerele : 
lacrimile celor ce sunt culcaţi le curg şiroaie pe obraji. 

Tu Mu : „Toţi au semnat un pact cu moartea. în 
preajma bătăliei, se lansează acest ordin : Ceea ce se va 
petrece astăzi depinde de această lovitură unică. Cor¬ 
purile celor ce refuză să-şi pună viaţa în joc vor îngraşă 
câmpurile şi vor deveni hoituri abandonate ca hrană păsă¬ 
rilor şi animalelor sălbatice". 

37. Dar aruncaţi-i într-o situaţie fără ieşire si ei vor 
arăta curajul nemuritor al lui Clluan Chu ’şi Ts'Kuei 20 . 

38. Or, trupele celor ce sunt experţi în arta militară 
sunt folosite ca Şarpele „care ripostează cu toate inelele 
sale deodată", (fe pe muntele Ch'ang. Atunci când -îl 
loveşti în cap, atacă cu coada ; când îl loveşti în coadă, 
ataca cu capul ; dacă este lovit la centru, el atacă în acelaşi 
timp şi cu capul şi cu coada 21 . 

39. Dacă sunt întrebat : „Este posibil să faci trupele 
să fie capabile de astfel de coordonate instantanee ? răs¬ 
pund : Este posibil". Căci cu toate că oamenii din Wu 
şi din Yueh se urăsc, dacă s-ar găsi împreună la bordul 
unui vas clătinat de furtună, ei ar colabora ca mâna 
dreaptă cu mâna stângă. 

19 Aceasta se aplică trupelor unui general care ştie să le hră¬ 
nească, să le insufle acelaşi ideal şi să le menajeze forţele, stabi¬ 
lind pe, de altă parte, planuri de nepătruns. 

20 Faptele acestor eroi sunt povestite în S.C., capitolul 68. 

21 Acest munte se numea altădată muntele Heng. Sub domnia 
împăratului Wen (Liu Heng) al dinastiei Han (179—159 î.Ch.) i s-a 
dat numele „Ch'ang”, ca să se evite folosirea necuviincioasă a nu¬ 
melui împăratului. în toate lucrările existente „Heng" a fost înlo- 

40. Deci, nu este deajuns să ai încredere în caii împie¬ 
dicaţi să meargă sau în roţile carelor îngropate 22 . 

41. A întreţine un nivel de bravură uniform, este 
obiectivul comandamentului militar 23 . Numai datorită 
folosirii adecvate a terenului forţele de şoc şi forţele 
uşoare sunt, amândouă, utilizate cef mai bine’ 24 . 

Chang Yu : „Dacă se obţine avantajul terenului, atunci 
chiar trupe slabe şi fără consistenţă ar putea învinge. 
Cu atât mai mult ’ trupe încercate ’ si puternice ! Daca 
într-un caz şi în celălalt trupele pot fi folosite cu eficaci¬ 
tate, este pentru că ele sunt aşezate în conformitate cu con¬ 
diţiile terenului". 

42. Generalul are datoria să fie calm, imperturbabil, 
imparţial si stăpân pe sine 25 . 

Wang Hsi : „Dacă este calm, el este insensibil la con¬ 
trari etăţi ; dacă este de nepătruns, este insondabil ; dacă 
este drept, acţionează cum trebuie ; dacă este stăpân 
pe el. nu cade în confuzie". 

43. El trebuie să ştie să-şi menţină ofiţerii şi soldaţii 
în necunoştinţă de planurile sale. 

Ts'ao Ts'ao : „Trupele sale se pot asocia la bucuria 
acţiunii îndeplinite, dar nu la stabilirea planurilor sale". 

44. El interzice practicile superstiţioase şi astfel eli¬ 
berează armata de îndoială. Atunci, până în clipa morţii 
nu va avea dificultăţi din partea ei. 

22 Astfel de expediente ale stilului „linia Maginot” nu sunt 
suficiente ca să împiedice trupele aflate în poziţie de apărare, să 
fugă. 

23 Literalmente „a egaliza curajul tuturor", pentru ca să de¬ 
vină ca unul, iată cum trebuie comentat. 

24 Chang Yu precizează motivele pentru care terenul trebuie . 
luat în consideraţie la dispunerea trupelor. Diferenţa de calitate 
dintre trupe poate fi compensată prin repartizarea gândită a pozi¬ 
ţiilor. Trupele slabe vor fi capabiie să păstreze un teren puternic, 
dar ele „ar da greş" poate dacă ele sunt plasate într-o poziţie mai 
p,uţin puternică. 

25 Giles a tradus : „Generalul are datoria să păstreze liniştea 
şi astfel să asigure secretul, să fie drept şi astfel să menţină or¬ 
dinea”. Comentatorii nu sunt de acord, dar nici unul dintre ei nu 
iau acest pasaj în acest sens şi. textul nu vine, nici el, în sprijinul 
interpretării. Am urmat interpretarea lui Ts’ao Ts'ao şi Wang Hsi. 

26 Chih-ul ce se găseşte la sfârşitul frazei a fost înlocuit cu Tsai 
ce desemnează o calamitate naturală sau "trimisă de Cer". O parte 

Ts'ao Ts'ao : „Interziceţi oracolele si prezicerile de 
rău augur. Debarasaţi planurile de îndoială şi incerti¬ 
tudine". 

Chang Yu : „Ssu Ma Fa declară : Exterminaţi super¬ 
stiţiile". 

45. El schimbă metodele sale şi îşi modifică planurile, 
astfel încât să nu se ştie cum acţionează. 

Chang Yu : „Procedeele folosite deja anterior şi pla¬ 
nurile vechi duse la bun sfârşit în trecut trebuie modi¬ 
ficate". 

46. El schimbă plasamentul taberelor şi înaintează 
pe căi deturnate, făcând astfel intenţiile sale de nepă¬ 
truns 27 . 

47. Sarcina de a concentra armata şi de a arunca 
într-o situaţie disperată este problema generalului. 

43. El intră cu armata adânc în teritoriul inamic şi 
acolo grăbeşte declanşarea 28 . 

49. El aude vasele şi sparge marmitele ; împinge 
armata ca pe o turmă de oi, când într-o direcţie, când 
într-alta şi nimeni nu ştie unde merge 29 . 

50. El fixează o dată pentru adunarea trupelor şi 
a comentariului lui Ts'ao Ts'ao, care a fost omisă, indică faptul 
că mai multe texte diferite erau răspândite în vremea sa. 

27 Sau poate „pune inamicul în imposibilitate de a-i cu¬ 
noaşte planurile''. Dar pentru Mei Yao Ch’en trebuie înţeles că 
astfel inamicului îi va fi imposibil să stabilească planuri. Gils lasă 
să se înţeleagă că generalul, schimbând poziţia taberelor sale şi 
înaintând pe căi ocolite, poate împiedica inamicul să-i „ghicească" 
intenţiile. Ceea ce pare a fi cea mai bună interpretare. Comenta¬ 
riile nu clarifică acest punct controversat. 

28 Declanşarea unui resort sau unui mecanism, acesta este sen¬ 
sul obişnuit al expresiei Fa Chi. Această locuţiune a fost tradusă : 
„A pune în execuţie planurile sale cele mai adecvate". Wang Hsi 
spune' că, atunci când mecanismul este declanşat, „nu există în¬ 
toarcere posibilă" (a săgeţii sau a careului arbaletei). Literalmente, 
acest verset semnifică : „îşi face armata să pătrundă profund în 
teritoriul seniorilor feudali şi acolo declanşează mecanismul” (sau 
„pune în aplicare planurile sale cele mai potrivite"). Giles traduce 
expresia în discuţie prin „îşi arată forţa", adică ia măsuri irever- 

22 Nici propriile sale trupe, nici inamicul său nu pot să-i pre¬ 
vadă intenţia finală. 

odată joncţiunea efectuată, el taie trupelor retragerea, 
ca şi cum le-ar trage o scară de sub picioare. 

51. Cine ignoră planurile statelor vecine nu poate 
lega la timp alianţe, dacă sunt ignorate condiţiile geo¬ 
grafice în ceea ce priveşte munţii, pădurile, defîleele peri¬ 
culoase, mlaştinile şi bălţile, nu poate conduce o armată ; 
dacă se omite folosirea călăuzelor indigene, nu se poate 
obţine avantajul terenului. Este de ajuns ca un general 
să neglijeze unul din aceşti trei factori pentru a nu fi 
apt să comande armatele unui rege dominator 30 . 

Ts'ao Ts'ao : „Aceste trei puncte au fost tratate mai 
sus. Motivul pentru care Sun Tzu revine asupra lor este 
că el dezaprobă puternic pe cei ce sunt incapabili să utili¬ 
zeze trupele convenabil”. 

52. Or, atunci când un rege dominator atacă un stat 
puternic el pune inamicul în imposibilitatea de a se con¬ 
centra. El se impune faţă de inamic şi îi împiedică pe 
aliaţii săi să i se alăture 31 . 

Mei Yao Ch'en : „Atunci când atacaţi un stat impor¬ 
tant, dacă puteţi diviza forţele inamice, mijloacele noastre 
vor fi mai mult decât suficiente." 

53. Rezultă că el nu se înfruntă cu coaliţii puternice 
şi că nu favorizează puterea altor state. Pentru” a-şi 
atinge obiectivele, el se bazează pe aptitudinea sa de a 
se impune adversarilor săi. Şi astfel el poate să-i ia ina- 
micului oraşele si să-i răstoarne guvernul 3 2 . 

30 înlocuind Ssu Wu Che aceste „patra sau cinci puncte" prin 
Tz'u San Che, „aceste trei puncte". 

31 Acest verset şi următorul pun probleme. După Chang Yu, ~ 
acest verset înseamnă că, dacă trapele unui rege dominator (sau 
oricărui alt suveran care aspiră să devină) atacă în grabă (sau 
temerar sau necugetat) aliaţii să-i nu-i vin în ajutor. Ceilalţi 
comentatori au dat acestui verset aceeaşi interpretare ca mine. 

32 Comentatorii nu sunt de acord cu interpretarea acestui 
verset. Giles traduse : «Deci, el nu se forţează să se alieze cu toţi 
fără excepţie şi el nu favorizează puterea altor state. îşi îndepli¬ 
neşte propriile proiecte secrete, ţinându-şi adversarii la respect. 
Astfel, este în măsură să le ia oraşele şi să le răstoarne regatele. 
Dar după părerea mea, Sun Tzu a vrut să spună că „regele domi¬ 
nator" nu are nevoie să se măsoare cu „puternice coaliţii”, deoa¬ 
rece el îi separă pe inamicii săi. El nu-i lasă să formeze „puternice 
coaliţii ". 

Ts'ao Ts'ao : «Prin „rege dominator" se înţelege acela 
care nu se aliază cu seniorii feudali. El rupe alianţele 
imperiului. Tot ce este sub cer şi îşi adjudecă autoritatea. 
El foloseşte prestigiul şi virtutea pentru a-şi atinge 
scopurile» 33 . 

Tu Mu : „Acest verset declară că, dacă nu se asigură, 
prin pacte, de ajutorul statelor vecine, şi că dacă nu se 
formează planuri legate de oportunitate, dar că, urmând 
propriile obiective, se încrede doar pe propria forţă mili¬ 
tară pentru a se impune inamicului, atunci riscă să vadă 
capturate propriile sale oraşe şi răsturnat propriul 
guvern 34 .” 

54. Acordaţi recompense fără a tine seama de obi¬ 
ceiurile curente ; daţi ordine fără a ţine seama de prece¬ 
dente 35 . Astfel veţi putea folosi armata întreagă, ca şi 
cu mar fi vorba de un singur om. 

Cheng Yu : „Dacă codul relativ la recompense şi la 
pedepse este clar redactat şi aplicat în mod expeditiv, 
atunci veţi putea folosi mulţimea ca şi cum ar fi vorba 
de o mâna de oameni". 

55. Puneţi trupele la lucru fără a le, împărtăşi inten¬ 
ţiile voastre, folosiţi-le pentru a obţine avantajul fără a 
ie dezvălui pericolele la care se expun. Aruncaţi-le într-o 
situaţie periculoasă, ele vor scăpa din ea plasaţi-le 
într-un teren al morţii, vor rezista. Căci, atunci când 
armata este pusă într-o asemenea situaţie, ea poate, 
sprijinită pe înfrângere, să zmulgă victoria. 

56. Or, ceea ce este capital în operaţiunile militare 
este să laşi să se creadă că te potriveşti planurilor inami¬ 
cului 36 ". 

33 Poate că Giles a scos interpretarea sa din acest comen¬ 
tariu. 

34 Altă interpretare care se poate justifica în aceeaşi măsură 
şi care arată până la ce punct se contrazic adeseori comentatorii. 

35 Acest verset care, evident, a fost scos din context, reliefează 
că generalul, pe teren, nu este constrâns să urmeze procedurile în 
vigoare, pentru a recunoaşte servicii meritorii, dar trebuie să 
acorde recompense la momentul potrivit. Generalul nu are ne¬ 
voie să se conformeze obiceiurilor stabilite în ceea ce priveşte 
gestiunea armatei sale. 

36 Traducere prea liberă, dar comentatorii sunt de acord în a 
declara că aceasta este ideea pe care Eun Tzu a vrut să o ex¬ 
prime. L-am urmat pe Tu Mu. 

57. Concentraţi-vă forţele împotriva inamicului şi la 
o mie de li distanţă îi veţi putea ucide generalul 37 . Este 
ceea ce se numeşte a putea să-ţi atingi scopul prin viclenie 
şi ingeniozitate. 

58. în ziua când sistemul de atac este pus în mişcare, 
blocaţi trecerile, anulaţi permisele de liberă trecere 38 , 
încetaţi toate relaţiile cu trimişii inamicului şi îndemnaţi 
sfatul templului să execute planurile 39 . 

59. Când inamicul vă oferă* o ocazie, profitaţi de ea 
fără întârziere 40 . Luaţi-i înainte, punând stăpânire pe un 
lucru pe care îl preţuieşte şi treceţi la acţiune la o dată 
fixată în secret. 

60. Doctrina militară ne învaţă să urmărim de aproape 
situaţia militară a inamicului pentru a hotărî asupra 
luptei 41 . 

61. Pentru acest motiv, fiţi, deci timid ca o fecioară. 
Când inamicul prezintă o fisură fiţi repede ca iepurele 
si el va fi incapabil să vă reziste. 

37 îl urmez, aici, pe Ts'ao Ts'ao. Un strateg demn de acest 
nume învinge inamicul la o mie de li distanţă, ghicind planurile 
acestuia. 

38 Literalmente „face caduce premisele de trecere". Acestea 
erau deţinute de voiajori şi examinate de gardienii trecerilor. Fără 
un permis de trecere adecvat, nimeni nu putea să intre sau să 
iasă legal dintr-o ţară. 

39 Textul 'este lipsit de claritate. Literalmente pare că el vrea 
să spună : „De la tribuna templului, îndemnaţi armata ? populaţia? 
să execute planurile. Comentatorii nu aduc nici o clarificare." 

40 încă un verset dificil. După anumiţi comentatori, ar trebui 
să se înţeleagă : „Când inamicul trimite spioni, lăsaţi-i să intre 
imediat". Dificultatea rezidă în sensul locuţiunii K'ai Ho, care în¬ 
seamnă exact „a deschide canatul unei uşi", adică „a oferi o ocazie" 
de a intra. După Ts'ao Ts'ao, această expresie vrea să spună „o 
fisură"; „o deschidere" sau „un spaţiu". Ts'ao Ts'ao adaugă : „Tre¬ 
buie să intraţi imediat". După alţi comentatori, locuţiunea în discu¬ 
ţie înseamnă „spioni" sau „agenţi secreţi". L-am urmat pe Ts'ao 
Ts'ao. 

41 Comentatorii sunt, din nou, în dezacord : versetele 58—61 se 
pretează la diferite traduceri sau interpretări. 

XII 

Atacul prin foc 


Sun Tzu a spus : 

1. Există cinci metode de a ataca prin foc. Prima, 
este să dai foc personalului ; a doua, să dai foc depozite¬ 
lor ; a treia, să dai foc materialului ; a patra, să dai foc 
arsenalelor şi, a cincea, să foloseşti proiectile incendiare 

2. Pentru a folosi focul trebuie să te bazezi pe anumite 
mijloace. 

Ts'ao Ts'ao : „Bazaţi-vă pe trădătorii care se găsesc 
în rândurile inamice" 1 2 . 

Chang Yu : „Toate atacurile prin foc depind de con¬ 
diţiile atmosferice". 

3. Materialul incendiar trebuie să fie întotdeauna 
disponibil. 

Chang Yu : „Utilajul şi materialele combustibile tre¬ 
buie să fie pregătite totdeauna înainte". 

4. Există perioade favorabile şi zile propice aprinde¬ 
rii focului. 

5. Prin „perioade" trebuie să înţelegem „atunci când 
este o căldură toridă" , prin „zile" atunci când luna este 

1 Există aici o eroare în text. Tu Yu aduce o modificare şi ex¬ 
plică faptul că săgeţile cu vârful aprins sunt trase în cantonament 
sau în tabăra inamică de către soldaţi puternici, înarmaţi cu ar¬ 
balete. Alţi comentatori propun interpretări diferite, dar modificarea 
adusă de Tu Yu este logică. 

2 Expresia „în rândurile inamice" a fost adăugată. Ch'en Hao 
observă că nu se bazează numai pe trădători. 

în constelaţiile săgetătorului. Alpharatz. I sau Chen", căci 
în aceste momente se pornesc vânturile 3 . 

6. Or, în cazul atacului prin foc, trebuie reacţionat 
la schimbările de situaţie. 

7. Atunci când incendiul se declară în tabăra inamică, 
coordonaţi imediat ansamblul operaţiunilor din exterior. 
Dar dacă trupele rămân calme, aveţi răbdare şi nu atacaţi. 

8. Când incendiul atinge punctul culminant, continuaţi 
dacă este posibil. Dacă nu. aşteptaţi. 

9. Dacă puteţi genera incendii la exteriorul taberei 
inamice, nu este necesar să aşteptaţi ca ele să izbucnească 
în interior. Incendiaţi la momentul potrivit 4 . 

10. Când focul e bătut de vânt, nu atacaţi, nu atacaţi 
din direcţia spre care bate vântul. 

11. Dacă vântul bate ziua, se va potoli seara 5 . 

12. Or, armata trebuie să cunoască cele cinci cazuri 
diferite de atac prin foc şi să rămână într-o stare de vigi¬ 
lenţă constantă 6 . 

13. Cei ce folosesc incendiile pentru a-şi susţine atacu¬ 
rile au de partea lor inteligenţa, cei care folosesc inundaţia 
au de partea lor forţa. 

14. Apa poate izola un inamic, dar nu-i poate distruge, 
proviziile sau materialul său 1 . 

15. Or, a câştiga bătălii şi a cuceri obiectivele fixate, 
dar a nu reuşi să tragi foloase din aceste rezultate, este 
de rău augur şi se numeşte „pierdere de timp”. 8 

16. Iată de ce se spune că suveranii luminaţi delibe¬ 
rează "asupra planurilor şi că generalii buni le execută. 

17. Dacă nu este în interesul statului nu acţionaţi. 

3 Sun Hsing Yen a modificat textul original conform cu TT 
şi cu YL dar originalul pare preferabil şi l-am urmat. Nu sunt în 
măsură să situez constelaţiile I şi Chen, 

4 Ultima frază implică un avertisment : să nu fim arşi de in¬ 
cendiu! pe care l-am provocat noi înşine. 

6 După Chang Yu. 

8 După Tu Mu. 

7 După Ts'ao Ts'ao. 

8 Mei Yao Ch'en este singurul comentator care a sesizat ceea 
ce a vrut să spună Sun Tzu. Situaţiile trebuie exploatate. 




Dacă nu sunteţi în stare să reuşiţi, nu recurgeţi la forţa 
armată. Dacă nil sunteţi în pericol,’ nu vă bateţi 9 .’ 

18. Un suveran nu poate să ridice o armată într-un 
acces de exasperare, nici un general să nu se bată sub 
impulsul urii. Căci, dacă este posibil ca un om care este 
iritat să-şi recapete liniştea şi un om rănit sufleteşte să 
să-şi recapete liniştea şi un om rănit sufleteşte să se simtă 
din nou satisfăcut’, un stat, care a fost distrus, nu poate 
fi refăcut, nici morţii readuşi la viaţă. 

19. Iată de ce suveranul luminat este prudent si gene¬ 
ralul bun este prevenit împotriva mişcărilor nesăbuite 10 . 
Astfel, statul este salvat şi armata cruţată. 


9 Comentatorii scot în relief că nu trebuie să recurgi la război 
decât ca o ultimă soluţie. 

10 Ultimele trei cuvinte au fost adăugate. Furia şi ura îm¬ 
ping ia acţiuni nesocotite. 

XIII 


Folosirea agenţilor secreţi 1 


Sun Tzu a spus : 

1. Or, atunci când o armată de o sută de mii de oameni 
va fi ridicată şi trimisa în campanie la distanţă, chel¬ 
tuielile suportate de populaţie, adăugate la sumele plă¬ 
tite din tezaur, se vor ridica la o mie de galbeni pe zi. 
Va domni o agitaţie permanentă atât în interiorul, cât şi în 
exteriorul ţării, populaţia va fi epuizată din cauza cerinţe¬ 
lor transporturilor şi treburile a şapte sute de mii de 
familii vor fi dezorganizate 2 . 

Ts'ao Ts'ao : „Pe vremuri, opt familii formau o colec¬ 
tivitate. Atunci când una dintre ele trimitea un om în 
armată, celelalte şapte contribuiau la întreţinerea cămi¬ 
nului afectat. Astfel că, atunci când era mobilizată o 
armată de o sută de mii de oameni, familiile care nu erau 
în măsură să asigure pe deplin partea lor de muncă şi 
de semănături, erau în număr de şapte sute de mii". 

2. Cel ce face faţă inamicului timp de mulţi ani ca 
să lupte pentru victorie într-o bătălie decisivă, dar care 
se zgârceşte să acorde grade, onoruri şi câteva sute de 
galbeni şi nu cunoaşte situaţia inamicului, este total lipsit 
de omenie. 

1 Caracterul care apare în titlu înseamnă „spaţiul între" două 
obiecte (de exemplu, o deschizătură între două uşi) şi de aici, „fi¬ 
sură", „împărţire" sau „a împărţi". înseamnă, de asemenea, „spioni", 
„a spiona" sau „spionaj". 

2 Am tradus „la o mie de li distanţă" prin „în campanie la 
distanţă". Această indicaţie numerică nu trebuie luată după sen¬ 
sul exact al cuvintelor. 

3. Or, dacă prinţul luminat şi generalul avizat înving 
inamicul de câte on treci la acţiune, dacă realizările lor 
depăşesc pe cele obişnuite, aceasta se datoreşte informă¬ 
rii prealabile. 

Ho Yen Hsi : «Capitolul din Riturile dinastiei Chou,' 
intitulat „Ofiţerii militari", menţionează pe directorul 
spionajului naţional». Acest ofiţer conducea, probabil, 
operaţiunile secrete în străinătate 3 4 5 . 

4. Ceea ce se numeşte „informare prealabilă" nu pro¬ 
vine de la spirite, nici de la divinităţi, nici din analogie 
cu evenimentele trecute, nici din calcule. Ea trebuie 
obţinută de la oamenii care cunosc situaţia inamicului. 

5. Or, există cinci feluri de agenţi secreţi care pot fi 
folosiţi şi anume : agenţi indigeni, interiori, dubli, lichi- 
dabili’ şi’ volanţi 4 . 

6. Atunci când cele cinci tipuri de agenţi lucrează 
simultan şi când nimeni nu le cunoaşte procedeele, ei se 
numesc „sculul divin" şi constituie comoara unui suve¬ 
ran 5 . 

7. Agenţii indigeni, pe care îi folosim, sunt originari 
din tinutul inamic. 

$. Agenţii interiori sunt funcţionari inamici pe care 
îi folosim. 

Tu Mu : „In categoria funcţionarilor se numără oameni 
de merit, care au fost destituiţi’; sunt si alţii care comiţând 
greşeli au fost pedepsiţi. Sunt sicofanţi’ şi favoriţi care 
râvnesc la bogăţie. Sunt dintre aceia care pe nedrept au 
fost, timp îndelungat, menţinuţi în funcţii modeste, cei 
care nu au ajuns în posturi’ de 'răspundere şi cei a cărei 
singură dorinţă este de a profita de pericolele tulburi pen¬ 
tru a-şi mări puterile personale. Există cei cu două feţe, 
nestatornici şi vicleni şi cei care aşteaptă permanent să 
vadă de unde bate vântul. în ceea ce priveşte pe aceştia 
vă puteţi informa în secret asupra situaţiei lor materiale, 
să-i acoperiţi cu aur şi mătase şi astfel să vi-i ataşaţi. 
Pe urmă, puteţi conta pe ei pentru a face lumină în situaţia 

3 Se face apel, aici, probabil, la autoritatea tradiţiei pentru 
a sublinia legitimitatea spionajului şi a subversiunii, care sunt 
contrare spiritului confucianist. 

4 Traduc prin „lichidator, un termen care înseamnă „moarte". 

5 Trebuie înţeles că informaţiile pot fi culese aşa cum se face 
cu peştii, trăgând de un singur fir şi strângând diferitele ochiuri 
ale plasei. 

aşa cum se prezintă ea în ţara lor şi pentru a vă informa 
asupra planurilor pe care’ acea ţâră le face împotriva 
voastră. De asemenea, ei pot provoca disensiuni între 
suveran şi miniştrii săi, de natură ca între ei să nu dom¬ 
nească o înţelegere perfectă." 

9. Agenţii dubli sunt spioni inamici pe care noi îi 
folosim: 

Li Ch'uan : „Când inamicul trimite spioni ca să isco¬ 
dească ceea ce fac sau nu fac, le dau cu generozitate bani, 
îi trimit înapoi şi îi transform în proprii mei agenţi". 

10. Agenţii lichidabili sunt aceia dintre spionii noştri 
cărora noi le dăm deliberat informaţii inventate în toate 
felurile. 

Tu Yu : „Lăsăm să scape informaţii care sunt realmente 
false şi facem în aşa fel ca agenţii noştri să le cunoască. 
Atunci când aceşti agenţi, lucrând pe teritoriul inamic, 
vor fi prinşi de acesta, vor face uz, cu siguranţă, de aceste 
informaţii false. Inamicul le va acorda credit şi se va pre¬ 
găti în consecinţă. Dar noi, fireşte vom acţiona în cu 
totul alt sens şi inamicul îşi va omorî spionii". 

Chang Yu : „Sub dinastia noastră, şeful statului major 
Ts'ao graţie într-o zi un condamnat, îl ’deghiză în călugăr, 
îl puse să înghită un cocolos de ceară şi îl trimise la 
Tangouts. La sosirea lui, falsul călugăr fu întemniţat. 
El le vorbi celor ce- 1 capturaseră despre cocoloşul de 
ceară pe care-1 elimină în curând în scaun. Deschizând 
cocoloşul, cei din Tangouts citiră scrisoarea adresată de 
către şeful statului major Ts'ao directorului planificării 
strategice. Şeful barbarilor, furios, puse să fie executat 
ministrul său, ca si călugărul spion. Acesta este proce¬ 
deul. Dar agenţii 1’ichidaţi nu se mărginesc la o singură 
misiune. Uneori, eu trimit agenţi să găsească inamicul 
pentru a semna pacea şi apoi atac.' ! 

11. Agenţii volanţi sunt cei ce aduc informaţii. 

Tu Yu : «Alegem oameni inteligenţi, dotaţi, prudenţi 
şi capabili să-şi croiască un drum către aceia care. în 
tabăra inamică, sunt intimi cu suveranul şi cu membrii 
nobilimii. Astfel, ei sunt în măsură să observe mişcările 
inamicului şi să-i cunoască acţiunea şi planurile sale. 
Odată informaţi asupra situaţiei reale, se întorc să ne 
informeze. Iată de ce ei se numesc „agenţi volanţi". Tu 
Mu : „Sunt oameni care pot să vină şi să plece şi să trans¬ 
mită rapoarte. Ca spioni, volanţi trebuie să recrutăm 

oameni inteligenţi, dar care par proşti şi oameni între¬ 
prinzători, în ciuâa aerului lor inofensiv, oameni sprinteni, 
viguroşi, îndrăzneţi şi bravi, deprinşi cu misiuni modeste 
şi capâbili să îndure’foamea, frigul, mizeria şi umilinţa".» 

12. Dintre toţi cei care în armată fac parte din 
anturajul comanclantului-şef, nici unul nu este mai 
aproape de acesta ca agentul secret; dintre toate retribu¬ 
ţiile, nici una nu este mai mare ca cea a agenţilor secreţi; 
clintre toate problemele, nici una nu este mai confiden¬ 
ţială ca acelea care au legătură cu operaţiunile secrete. 

Mei Yao Ch'en : „Agenţii secreţi îşi primesc instruc¬ 
ţiunile în cortul generalului ei sunt apropiaţi şi pe picior 
ele intimitate cu el". 

Tu Mu : „Acestea sunt probleme şoptite la ureche." 

13. Cine nu este experimentat’ şi prudent, omenos 
si drept, nu poate folosi agenţi secreţi. Şi cine nu este 
fin si subtil nu poate să le zmulgă adevărul! 

tu Mu : „Ceea ce trebuie, înainte de toate, este să apre¬ 
ciezi caracterul spionului şi să stabileşti dacă este sincer, 
demn de încredere si cu’ adevărat inteligent. Apoi, el 
poate fi folosit... Printre agenţi, există unii al cărui singur 
scop este să se îmbogăţească fără să caute a cunoaşte 
cu adevărat situaţia inamicului si ctţre nu răspund exigen¬ 
ţelor mele decât prin vorbe goaîe 6 . Intr-un asemenea caz, 
eu trebuie să dau dovadă de şiretenie şi de subtilitate. 
Apoi, voi putea aprecia sinceritatea sau’ caracterul min¬ 
cinos al spuselor spionului şi să fac deosebirea între ceea 
ce este conform cu faptele şi’ ceea ce nu este". 

Mey Yao Ch'en : „Luaţi măsuri de precauţie împotriva 
spionului care a fost manipulat". 

14. Subiect într-adevăr delicat? Cu adevărat deli¬ 
cat ! Nu există nici un loc unde să nu fie folosit spionajul. 

15. Dacă planuri relative la operaţiuni secrete sunt 
divulgate prematur, agentul şi toţi cei ’cărora le-a vorbit 
trebuie să fie ucişi 1 . 

Ch'en Hac : „...Pot fi ucişi spre a li se închide gura 
si a-1 împiedica pe inamic să-i audă". 

6 Astfel de agenţi secreţi sunt numiţi, pe drept cuvânt, „mori de 
hârtie". 

7 Giles a tradus : „Dacă o informaţie secretă este divulgată 
de un spion înainte de vreme...". Sun Tzu nu vorbeşte de „infor¬ 
maţii", ci de fapte, afaceri sau planuri care interesează spionajul. 

16. în general, dacă vreţi să loviţi armata, să atacati 
oraşe şi să. asasinaţi oameni,’ trebuie să cunoaşteţi numefe 
comandantului garnizoanei, al ofiţerilor de ’ stat major, 
al uşierilor, al gardienilor de la porţi şi al gărzilor de 
corp.’ Trebuie să daţi ordin agenţilor voştri să se informeze 
amănunţit despre acest detaliu. 

Tu Mu : „Dacă dorim să conducem ofensiva, trebuie 
să cunoaştem oamenii pe care-i foloseşte inamicul. Sunt 
ei experimentaţi sau proşti, fini sau grosolani ? Odată 
aceste calităţi cunoscute, facem pregătirile adecvate. Când 
regele celor din Han trimise pe Han Hsin, Ts'ao Ts'ao şi 
Kuan Yung să atace Wei Pao, el întrebă : „Cine este co¬ 
mandant şef al statului Wei ? Po Chih, i se răspunse. 
Regele spuse : Gura lui miroase încă a laptele pe care l-a 
supt. El nu va putea să-l egaleze pe Han Hsin. Cine 
comandă cavaleria ? Feng Chesig, i se răspunse. Regele 
spuse : Este fiul generalului Feng Wu Che din Ch'in. Cu 
toate că este om de valoare, nu face cât Kuan Yung. 
Si cine comandă infanteria ? Hsiang T'o, i se răspunse, 
flegele spuse : Nu poate fi comparat cu Ts'ao Ts'an. 
N-am nici un motiv să mă îngrijorez". 

17. Este de o importanţă capitală să fie reperaţi agen¬ 
ţii inamicului, care vin să ducă activităţi de spionaj 
împotriva voastră şi să fie tocmiţi să treacă în serviciul 
vostru. Daţi-le instrucţiuni şi aveţi grijă de ei 8 . în acest 
fel sunt recrutaţi şi folosiţi agenţii dubli. 

18. Agenţii indigeni şi interiori pot fi recrutaţi şi 
folosiţi prin intermediul agenţilor dubli. 

Chang Yu : „Motivul este că agentul dublu cunoaşte, 
printre compatrioţii săi, pe aceia care sunt hrăpăreţi, ca 
şi pe funcţionarii care s-au achitat cu neglijenţă de dato¬ 
riile lor. Pe aceste persoane le putem atrage în serviciul 
nostru". 

19. Şi în felul acesta agentul lichidabil, încărcat cu 
informaţii false, poate fi trimis la inamic pentru a i le 
transmite. 

Chang Yu : „Agenţii lichidabili pot fi trimişi să trans¬ 
mită informaţii false deoarece agenţii dubli ştiu în ce 
domeniu inamicul p oate fi înşelat". 

8 Aceşti agenţi trebuie să fie, după traducerea lui Giles, „atraşi 
cu bani, aduşi pe căi ocolite şi găzduiţi confortabil". 

20. Şi tot astfel, agenţii volanţi pot fi folosiţi la 
momentul oportun. 

21. Suveranul trebuie să aibă cunoştinţă deplină des¬ 
pre activităţile celor cinci feluri de agenţi. Această cunoaş¬ 
tere trebuie"să provină de la agenţii dubli şi de aceea ei 
trebuie neapărat trataţi cu extremă dărnicie. 

22. în trecut, ascensiunea dinastiei Yin se datorase 
lui I Chih care servise, cândva, pe Hsia ; dinastia Chou 
ajunsese la putere datorită lui Lu Yu, servitorul celor 
din dinastia Yin 9 . 

Chang Yu : „I Chih era un ministru al celor din dinas¬ 
tia Hsia care trecu în serviciul celor din Yin. Lu Wang 
era un ministru al celor din Yin, care trecu în serviciul 
celor din Chou." 

23. Iată de ce, numai suveranul luminat si generalul 
de valoare, care sunt în măsură să folosească drept agenţi 
persoanele cele mai inteligente, sunt siguri că realizează 
lucruri mari. Operaţiunile secrete sunt esenţiale în răz¬ 
boi ; pe ele se bazează armata pentru a efectua fiecare din 
mişcările ei. 

Chia Lin : „O armată fără agenţi secreţi este exact 
ca un om fără ochi şi urechi". 


9 Un anumit număr de comentatori se indignează să vadă 
aceste personaje eminente calificate de Sun Tzu drept „spioni" 
sau „agenţi"; totuşi, este, desigur, adevărul. 

Acum 2500 de ani, în China „Regatelor 
războinice" a fost conceput primul tratat de 
„arta războiului". 

Istoria furnizează despre autorul său, 
Sun Tzu, date puţine şi, probabil, încărcate 
de legendă. Dar opera sa, remarcabilă prin 
concizie şi claritate, în ciuda adnotărilor şi 
comentariilor, a fost şi rămîne baza gîndirii 
militare extrem-orientale. Spre deosebire de 
Clausewitz, Sun Tzu nu găseşte în bătălia 
eroică, distrugătoare cuhnea artei strategice. 
Dacă inamicul e vulnerabil îl poţi înffînge; 
dar „înşelătoria", adică războiul declanşat şi 
susţinut prin minciună, îţi va aduce mult mai 
multe avantaje. 

Sun Tzu trebuie citit asemenea unui mare 
clasic impregnat de înţelepciune, dar trebuie 
înţeles ca fiind cheia strategiei ruse şi 
chineze de azi. 

